text:
講到「護膚」好多時都唔會諗起個咀,因為如果唔係乾到甩晒皮,都唔會覺得有咩特別問題.但其實個咀一樣需要滋潤同補濕,仲可以幫佢做埋去角質同敷mask添!本人一向其實都無乜特別護理咀唇,只係見乾乾地就搽下Lip Balm咁.直到我最近一個FB post介紹Eminence Lip Balm時,淨係影個咀先留意倒「乜原來有條咁深嘅唇紋嘅??」
驚訝之後就諗起去唇紋嘅唇部去角質,仲做埋完整嘅 !魔戒3部曲我就聽過,咩係唇部3部曲呀?
第一曲當然係去角質,我相信大家都唔會有幫唇部去角質嘅習慣,咁一定要試試,因為淨係做完呢個step都已經好唔同.個咀係即刻超滑同軟熟!同埋因為要準備敷唇膜,所以最理想就係先除去唇上死皮先敷lip mask.敷面膜都係一樣,因為就咁用洗面奶洗面只係可以去除多餘油脂同污垢,死皮未必洗得走,如果有d死皮係度隔住左,梗係覺得吸收冇咁好㗎呢~ 就好似大家洗完面再用爽膚水抺一抺都仲會抺得出黑色野,然後心諗我塊面有冇咁污遭呀⋯⋯所以簡單黎講,敷咩之前都要先徹底清潔同去角質!
好,明白!咁係點用㗎?首先,如果搽左唇膏就要洗走d唇膏先啦,然後用手指或棉花棒點少少唇部磨砂係唇上,我冇加水稀釋因為佢本身唔係太竭,就咁用手指磨就ok~ 佢個質感係啫喱狀,所以淨係呢個step都好滋潤.我既用法同網上寫有d唔一樣,我冇做到"Leave on for 5 mins"呢個步驟,因為一來慳時間,二來下一個step敷唇膜先leave on啦~隨個人喜好,我相信分別唔會好大=] 咁我就用手指磨左1-2分鐘,磨埋兩邊咀角同上下唇周邊皮膚,唔好嘥呀嘛.磨到認為夠喇就用水洗走佢.
洗走磨砂後,抺返乾個咀就可以搽唇膜喇!唇膜同樣唔需要加水稀釋,因為佢係一搽即溶,同埋個質地都幾稀下㗎其實.呢個我用棉花棒搽因為唔想手指吸收左d產品,哈哈,雖然唔知會唔會但係感覺上係會!所以我用棉花棒搽嘅,本來諗住敷5分鐘就算,但係見佢仲好濕潤咁,所以敷多陣啦~最後敷左15分鐘,然後用水洗走佢.
洗走晒唇膜再抺番乾個咀後,就搽上Lip Balm.呢個應該大家都識,你可以用手指搽,棉花棒搽,唇掃搽,或者有d人鍾意就咁擺埋去個咀度搽都得,隨你喜歡!
FAQs 你可能會問:
1. 係咪一定要做齊3個step㗎?
唔係,任何一個step都可以獨立進行.你可以去完角質就算,或者訓覺前搽上唇膜敷成晚都得!
2. 要幾耐用一次㗎?
如果你咀唇較乾同多死皮的話就可以用密d,一個星期一次倒啦.如果一般唇部保養的話,就隔個星期或一個月用一次都ok㗎喇~


c: text/html

text:
又懶左幾個星期無寫到細B既懷孕日記喇!因為呢幾個星期都無去到私家到做檢查,啱啱今日就去左私家到做檢查,係公司奴有D同事話我個肚好細,都有D擔心,今日去做檢查個時就順便問下醫生細B個SIZE係未細,同SZIE正唔正常,點知俾醫生話我,叫我唔使理D人講咩.因為CHECK左細B個SIZE係正常,同我個週數係一樣,但係我既體重就重得快左,但係醫生話唔緊要,因為我本身未有細B先得97磅,就算而家重得多D都無所謂.咁我就可以放心食埋呢2個月喇!
仲有呢幾個星期都都無咩特別,最特別就係我地一家四口第一次去左影樓影相,希望影得好啦!聽日就可以去睇相喇!真係有D緊張呀!
仲有就係國皇之家既姐姐已經黎左幾日喇!暫時我覺得都OK,Mancent仲好跟姐姐,
成日把口都叫住姐姐姐姐,有一日我放工返到屋企,Mancent啱啱起身,佢第一句就問我"姐姐呢?"真係俾佢激死呀!仲有嫲嫲同Mancent & 姐姐落街佢就同嫲嫲講唔拖嫲嫲,要拖姐姐.不過都好既,起碼Mancent肯跟姐姐,同應該姐姐都對Mancent唔錯.如果唔係都唔會咁跟姐姐啦!希望呢個姐姐真係好啦!
請外籍家庭傭工一個月平均要幾錢 (連什費)
國皇之家既工人(加陽光女傭好唔好原因)

robotstxt: allowed

filter: keep


text:
579
10
3
港鐵佐敦站 A 出口, 步行約5分鐘 繼續閱讀
電話號碼
26776488
開飯介紹
位於商廈樓上的中式火鍋店,以新鮮肥美的海鮮作招徠,另有多款火鍋配料及日式生魚片可供選擇. 繼續閱讀
營業時間
今日營業
17:00 - 02:00
星期一至日
17:00 - 02:00
付款方式
座位數目
70
其他資料
網上訂座
Wi-Fi
酒精飲品
自帶酒水
切餅費
VIP房
泊車
電話訂座
賞訂座積分
外賣服務
加一服務費
電視播放
當面支付
以上資料只供參考, 請與餐廳確認詳情
有關獎賞計劃
優惠
招牌菜
食家推介
小豬jo 等級4 2022-08-17
575 瀏覽
過左chur爆既星期一 今日同男友想打邊爐 打邊爐 重點係貴精不貴多 所以我地都偏向揀單點既見呢間係佐敦既火鍋料理評價不錯就試下先睇下餐牌 原來呢到好多類型既野可以揀 有海鮮,刺身,串燒,連小菜都有今日試左火鍋先 湯底叫左血池麻辣湯併姬松茸冬瓜湯 未食之前飲左姬松茸冬瓜湯 都幾清甜 除左有姬松茸,冬瓜,仲有鮮肉粒 血池麻辣湯 一試落去都幾麻 但之後配肉都幾夾叫左手切牛 牛柏菜 脆鯇魚片 四色丸 (豬,牛,蝦,墨魚)四圍餃 (西洋菜,蟹皇餃,鮮蝦雲吞)田園盛 全部用料都新鮮 牛肉 係靚野 好多雪花牛柏菜 同 脆鯇魚片 滾兩下就食得 幾脆口手打四色丸 個人比較鐘意 蝦丸 同墨魚丸 食落爽口彈牙 四圍餃既蟹皇餃比較特別 出面好少食到 味道都唔錯最後想講埋佢既調味架 一般蔥 芫茜 蒜 辣椒 沙茶醬就基本啦佢特別在有生薑 麻油 同醋 混醬就咩都溝埋一齊 但加左味道又另一層次 再香d 再甜d 咁 呢到星期一仲有啤酒買一送一 想打邊爐送啤酒既唔好錯過呀 最後想試埋佢既串燒 叫左雞皮墨魚卷 同白鱔雞皮包住墨魚卷 外面脆脆地 裡面爽口咁 白鱔外皮烤到香口 肉幾厚身 其實佢仲有d 燒酒套餐 海鮮火鍋套餐同朋友一齊黎 食野同埋慢慢吹水都係不錯既選擇 繼續閱讀
想搵一間環境比較清靜打邊爐嘅地方, 朋友搵到呢間火鍋店,可靜靜地食下野傾下偈一入到去人唔算好多,見到門口有個魚缸裏面有好多龍蝦喺openrice見到好多人推介椰子清雞鍋, 今次就叫咗一個另外叫咗我哋最鍾意食嘅牛肉,響鈴,丸,餃,豬肉,菜冇諗過椰子清雞煲係咁足料, 有半隻雞畀我哋自己加落去,服務員好貼心咁介紹可以先飲湯然後再打邊爐, 一飲不得了,完全迷上咗,直情不咗兩三碗嚟飲 雞肉啱啱好熟,滑而且非常有雞味到打邊爐嘅時候, 服務員幫我哋加返啲湯先至再加配料 服務真係一流手切牛肉就知對版個色係新鮮而且肥瘦平均,分量多重牛味鮮打四寶丸,有驚喜夠新鮮, 粒粒都食到有肉味, 基本上見到有呢啲新鮮肉丸,店舖一定係正雙拼餃子有木耳鮮蝦雲吞+西洋菜香菇餃, 雲吞蝦咪蝦肉彈牙,餃子西洋菜味濃 仲有鮮炸響鈴, 完全沒有油益味, 夠脆浸火鍋正就咁食都好好食豚肉重豬肉味,肥肉位係彈牙爽口, 冇諗過係咁好食打邊爐就係樣樣都放曬落去食乜夾乜店員服務良好 ,久唔久又會幫我哋清下啲D,因為啲料夠新鮮肥油唔會好多環境四周都乾乾淨淨,唔會黐立立,坐得舒服 繼續閱讀
foodiesgirl_hk 等級4 2022-06-22
745 瀏覽
⭐尚鮮海鮮料理⭐📍:佐敦吳松街62-64 幸福商業大廈1樓⏰:17:00pm-2:00am好想打邊爐但系屋企人話太熱唔想出街 上網見到呢間好抵食既外賣火鍋 於是買左反去開餐😍 我買呢個二人餐 再加多小小配料 足夠我地成家3個人食😂🍲姬松茸冬瓜湯外賣都可以食到佢地咁高質既湯底😚佢哋會將湯底同配料分開 湯底內有姬松茸,冬瓜粒和瘦肉粒😍可以加埋粟榮,蘿蔔,蕃茄等 令到個湯底更加清甜 發出陣陣姬松茸香氣 清熱有益!🍢鮮打四寶丸(牛丸,豬肉丸,蝦丸,墨魚丸)全部都系新鮮手打丸 彈牙鮮味 真系好值得食 同出面食到既口感完全唔同 食完唔夠喉😂🐟脆鯇魚片脆薄得來好新鮮 無咩骨 口感一流🤣沙見蜆不得不提下佢地既蜆 真係新鮮大隻 好飽滿 裏面完全冇沙 仲好活躍😂超級好食!!推薦🐮安格斯牛肉,豬肉片食打邊爐點樣可以唔食肉類 佢哋嘅肉類都好高質 牛肉嘅紋理好令 食落重肉味 豬肉片都好香 口感唔錯!🦀日本蟹柳 屋企人對呢款讚不絕口 出面好小食到咁新鮮嘅蟹柳 煮熟咗淋淋地好好食😚食唔停口🥰#香港美食 #平民美食 #佐敦 #佐敦美食 #香港 #美食 #hkfood #hkfoodie #openrice #hkfoodblogger #hkfoodies #foodshare #hkrestaurant #foodie #hkfoodblog #食評 #美食推介 #foodhk #火鍋 #尚鮮海鮮料理 #打邊爐 #新鮮 #打邊爐首選 #中式火鍋 繼續閱讀
放工約左朋友食飯,行緊街搵食嘅時候就落雨.咁啱行過見到個牌,上一樓有餐廳喎,雨都開始密,咁就上去睇吓.呢D地方唔算好大,聽到有客人訂左位,應該有好幾層.私房菜格局,職員安排我哋坐卡位,座位寬闊舒服.打開餐牌,原來係食火鍋.今次就由朋友發辦,點d佢想食嘅嘢.火鍋湯底 (鴛鴦鍋):姬松茸冬瓜湯: 菇味濃,冬瓜多,仲有瘦肉,夠清淡.血池麻辣湯 (小辣):唔太辣,裡面仲有雲耳,連雲耳都入晒味,幾好.二人海鮮盛:全部都係珍寶size,色澤好靚,幾新鮮.廣島蠔夠肥美;扇貝同埋大花甲有鮮甜味;海蝦蝦肉結實;白鱔片切得薄無骨,好食.手切安格斯:賣相吸引,有睇頭.牛肉切得厚薄適中,重牛味,雪花分佈平均,有咬感.黑豚肉片: 賣相都幾好,脂肪分佈均勻,入口滑滑,但又唔會覺得佢好肥膩,豬味濃但又唔會覺得有豬肉果陣酥味,好味.鮮打四寶丸: 四寶丸分別係牛丸,豬丸,墨丸同蝦丸,非一般貨色;四款咬落彈牙,味道濃,真係唔錯.脆鯇魚片:呢個都係切得厚薄適中,唔會切到好薄無晒口感.放在濃湯果邊淥,入口都幾煙韌,無泥味,反而有魚嘅鮮味.唐生菜: 菜洗得乾淨,新鮮嫩綠,爽口. 繼續閱讀
今晚同朋友去佐敦行街,到晚飯時間,我地揾佐敦邊爐,一search就見到呢間尚鮮火鍋海鮮料理,於是我地就跟住地圖去左吳松街.好快到左餐廳,去到就安排就座,成間店主調係紅色:好有打邊爐感覺😆店員好好,就在我地order完就上調料比我地自己配.我地點左什菌素鍋做湯底先黎百花釀油條呢個可以即食,都可以落湯滾一滾.好脆口,油條中間釀左蝦滑,好好食👍🏻👍🏻我們肉食就點左 特尚手切牛D牛肉好靚,雪花肥瘦均勻,有一定厚度👍🏻👍🏻另外,仲有醉香鮮雞件,D雞係浸過酒的,別有另一番風味我們仲點左雙拼餃子-鮮蝦雲吞+西洋菜香菇餃,各四隻,兩個人岩岩好.而黎到呢間火鍋海鮮店,點少得叫海鮮呢,我們叫了花甲,雖然唔多,但花甲夠大隻,夠鮮甜最後菜點左油麥菜,都切好晒,size岩岩好,都唔會太大太細棵.在打邊爐期間,店員仲幫我地撇去湯面既油,好讚👍🏻👍🏻👍🏻👍🏻今晚我地食得算豐富,種類好多😋😋 繼續閱讀


text:
牛油果咁有益,出街食邊度有得食?唔少餐廳都有加入牛油果菜式,不過就大部分都限於牛油果沙律,或者牛油果沙冰/奶昔,想有更多可能性?一於等鍾意周圍飲飲食食嘅電台主持歪歪帶大家去搵食啦~
位於尖沙咀嘅呢間樓上日式洋食café,設有榻榻米座位,環境自然舒適,數數menu,當中有成17款嘅菜式都有用到澳洲牛油果入饌呢,無論係沙律,小食,麵食,甜品定飲品都有.歪歪就試咗其中幾款較受歡迎同有特色嘅菜式喇.
牛油果溫泉蛋多士 (酸種包)配沙律
呢道係餐廳招牌菜之一,開店以嚟轉過好多次menu,但呢道菜就一直留到而家.前排仲對之加以改良,將塊多士換成營養價值同纖維量都比傳統麵包高嘅酸種麵包𠻹.
「佢都幾有心思,兩塊都搽滿晒牛油果醬,其中一邊,佢真係切晒片,每一啖都有牛油果嘅肉食到;另外一邊,講真,多士唔配溫泉蛋,我覺得真係對唔住塊多士.」歪歪一路食一路對呢道菜讚不絕口:「牛油果醬好好味,香醇味好出,同埋酸種包嘅酸我都食到嘅,好正啊,呢個牛油果味好出呀!」,「個溫泉蛋真係啱啱好.」
燒法國春雞釀牛油果意大利飯
師傅特意選用法國大號春雞,以紅酒同大量香草醃製,再釀入半熟嘅自家製牛油果醬配意大利飯後進行烤焗,都幾花功夫.
「如果平時男仔陪女仔嚟食呢啲café,會好怕食唔飽,但呢道就一定飽嘞,有肉,有飯,畀我嚟嘅話實嗌.」溫馨提示一下,呢道菜限量供應㗎留意返,想食嘅話要預早訂定啊.
「我一路切,一路見到雞油,雞汁都咇晒出嚟,係有啲嘥料,但都證明即係焗得好,鎖咗啲汁喺裡面.雞肉係嫩嘅,不過雞髀位置淡口咗少少.至於個飯就好軟糯,佢釀咗啲牛油果入去,做到意大利飯嗰種好creamy,好綿密嘅口感.但可以再好啲嘅係,啲飯我鍾意再硬身少少.」歪歪食多幾啖再補充:「同埋一啲都唔膩,味道係豐富嘅,平時兩啖就膩㗎嘛,你永遠食唔晒一個意大利飯㗎嘛,呢個Okay嘅.」
秘製牛油果忌廉海鮮意粉
忌廉意粉呢家嘢,好係好食,但女生通常怕肥,而餐廳巧妙地利用牛油果厚滑嘅優點,製作出秘製醬汁,成功解決大家怕肥嘅問題.而菜式嘅靈感來源,係餐廳合伙人之一Bambi有日喺屋企對住個熟透嘅牛油果觸發出嚟嘅.
歪歪(左),Bambi (右, 餐廳合伙人之一)
Bambi話:「因為我自己好鍾意食牛油果,所以我屋企長期會有啲牛油果喺度.有一日,有個牛油果好熟,一定要食嘞,咁我就不斷撈,撈完用嚟煮咗個意粉.咁個味道好好,因為牛油果本身好creamy,咁我就諗如果用嚟做醬汁,就可以落少啲cream,我就返嚟同廚師提議喇.」經過師傅多次研製同調配分量,比例,終於可以落到menu喇.歪歪試食後亦認同:「好creamy,就咁食落個口感同出面嘅忌廉意粉唔太大分別,仲有啲牛油果香.」
牛油果甘藍蜂蜜牛乳沙冰
呢杯特飲用咗好多種食材混合調配而成,到底會唔會炒晒車,撞晒味?飲唔飲得返咁多種料?
「我第一下飲呢……我係飲到甘藍味,成陣草青味飛咗出嚟.可能佢加咗蜂蜜啦,我就咁飲苦味唔出嘅,淨係留返甘藍嘅草青味.有人鍾意有人唔鍾意,草青味畀我嘅感覺係fresh啲,會提醒我飲緊嘅係健康飲品.」咁牛油果呢?「我expect可以飲到牛油果香醇嘅味道,但而家羽衣甘藍嘅味標咗出嚟先,但佢好嘅地方蓋咗甘藍嘅苦味,淨返fresh嘅感覺,不過牛油果嘅香味就略為少咗啲.」
鳥語
地址: 尖沙咀厚福街12-12A號藍馬商業大廈10樓
主持:歪歪
文:Kar
相+片:Tony Cheng,Tom Li
(OHealth!) 牛油果篇
牛油果5大功效!有助減磅及抗老化 (傳送門按此)
口袋名單 5大牛油果餐廳推介 (傳送門按此)
5大貼士!果檔檔主教你揀牛油果 (傳送門按此)
輕鬆食譜跟住整 牛油果兔兔油揚Taco (奶素) (傳送門按此)
坊間流傳4種牛油果食法 即場實試邊款最好食 加納豆竟然唔係最伏? (傳送門按此)


text:
(彼氏點睇 — 前度)
彼女久唔久就會問我「 我同你個 Ex 邊個好啲?」
其實彼氏唔明啲女人咁樣問係咩心態. 女人愛比較,男人又何嘗唔係呢?
每次佢一咁問,彼氏就會反思究竟彼女有咩係比唔上個 Ex.
早幾年聖誕節,Ex 煮咗成餐聖誕大餐,牛排意粉焗薯樣樣好食.彼女都試過下廚,上次整左個肉餅,賣相有少少似我朋友畀隻狗食嘅狗餅(雖然咁講衰咗啲,不過真係好似),好在上次影帝上身過到骨.
有邊個男人唔想同自己女朋友間中 / 經常親熱吓先,同 Ex 嘅性生活就唔多分享喇,總之會間中喺出面過吓夜 Relax 吓咁囉.彼女呢?有時親熱吓想犯吓手球都葉問上身,玩痴手,你係男人你點睇先?
唉舊時糧尾冇錢同個 Ex 出街,咪食吓癱仔算數,再唔係就加多碟土豪雞翼.彼女就偏會係糧尾時期扭計要食日本嘢.彼氏其實有時只係想慳返少少錢買多隻 Game 打吓⋯⋯
其實真係唔係想諗咁多衰野,但係唔知點解彼女一問到呢個問題,彼氏就忍唔住回味吓 Ex 所做過嘅嘢.當然,以上呢啲回想只係會同兄弟分享,因為彼氏仲有好多錢未搵,未想死住.
冇計,拍拖有時就係講感覺,成日要拎實際嘢嚟比較,就真係冇乜意思.因為喺我心目中,雖然彼女唔係最好,但偏偏係彼氏嘅最愛.
最後我諗左兩秒,同彼女講「 傻豬, 梗係你最好啦:)」
P.S. 以下是彼氏交完呢篇文嘅下場
彼氏
7月3日


text:
喺香港倒垃圾好簡單,每日都係將垃圾包好然後放喺樓層指定位置,就有工友辛勤咁幫我哋處理.嚟到英國,雖然都係市政府為我哋代勞,不過就係每星期先會收集一次,並且自己要記住今個星期係輪到收垃圾定回收,錯過咗收集日期就唔好意思啦,要再隔多一個星期先會收集返該種類.
善忘嘅話唔緊要,上市政府網站填返地址就可以睇返收集垃圾嘅schedule.
不過,Eric哥哥試過垃圾收集日當日返到屋企發現成個垃圾桶蓋唔見咗,相信都係市政府倒垃圾嘅時候跌咗個垃圾桶蓋入垃圾車無幫我哋執返⋯⋯咁點算好呢?好彩各個市政府嘅網站都有得網上填表搞掂垃圾桶損毀同遺失嘅問題嘅,甚至如果你間屋住戶人數較多,都可以視乎情況網上填表申請尺寸大啲嘅垃圾桶.
個個城市收費情況不盡相同,多數都會免費幫你維修,而要個新垃圾桶就要收錢,大約£20左右.通常表格會問你係成個垃圾桶唔見咗定係損毀,垃圾桶損毀嘅部份喺邊度,以及你希望市政府邊個日期過嚟幫你維修返個垃圾桶咁.
心諗就梗係最好ASAP啦唔該,但理想與現實,Eric哥哥喺網站入咗ticket之後,市政府係未有於指定日期過嚟維修嘅⋯⋯仲要嗰排係落緊雪,要臨時搵塊板遮住個垃圾桶,唔係一溶雪就會浸住累積咗一星期嘅垃圾,超級噁心!諗到當時lockdown緊,都好體諒可能出現人手不足嘅情況,所以都好好耐性咁等多一個星期先入過張新ticket,但最後發現都係無人嚟維修,後來總共入咗3次ticket等足1個半月先整返好.
希望大家都唔使經歷呢啲咁狼狽嘅情況啦!另外,不妨喺自己嘅垃圾桶及回收箱度做啲記認,超市都有專貼垃圾桶嘅數字貼紙賣,甚至你可以用噴油噴返間屋嘅門牌號碼,等市政府工作人員收集垃圾之後唔會推咗你個垃圾桶去鄰居嗰度.


text:
記得小學時有一次初嘗大家樂嘅窩蛋免治牛肉意粉後就一試難忘,有時會好任性咁要求阿媽俾錢我去食而唔食屋企飯,小學雞總係覺得味精嘢係正啲,難得阿媽又好開通,又可能我夠嗲又多理論啦,佢總係耳仔軟咁放雀咁放我.
昨晚喺餐廳,望到個小朋友好純熟咁點餐然後搵位等個餐送到,一個人嘆個煲仔飯加可樂,好自如咁全心享受,無去玩電話或玩具之類,望住佢食真係隔離飯香將我個咸蛋肉餅飯比下去.唔知佢係家人因為忙所以要自己食飯,定係佢好似以前嘅我咁純粹為食.不過佢大個咗應該會同我一樣,覺得媽媽飯係世上最正,因為當中有關愛嘅味道,係專屬嘅味道.
我都好掛住媽咪飯,佢煮嘅菜式同味道,無打算去研究點煮,因為我知道無可能煮得返.好彩我小學就識煮飯,佢有食過我煮嘅飯都算少點遺憾.係阿媽離去之後,因為得到好多朋友嘅寵愛,去過不少朋友吃過不少別人嘅媽媽飯,感受過唔同嘅溫暖,一種幾自虐嘅喜好,望見人地嘅幸福,令到自己嘅落差感更大.
天氣轉凍啦~自從抑鬱症搵上我後,我就最驚兩個節日,一個中秋節,另一個係聖誕節.因為中秋節係公司唔難搶假,所以多時到避走去外國(雖然今年避走係香港嘅酒店),但聖誕節真係攞我命嘅節日,見到街上唔係情侶就係一家人咁.我最喜愛嘅聖誕節亦是我最驚恐嘅聖誕節,可能又要面對panic attack……
P.S:唔知佢有無睇,感謝上年朋友俾我去佢屋企避開個節日.
P.P.S:哩個PAGE其中一個主打係精神健康,有興趣就搵返《我是一個抑鬱症患者》系列嚟睇.
P.P.P.S:抑鬱症患者唔代表全天候廿四小時灰沉沉咁,好多時係你身邊癲癲喪喪嗰個先係患者.
P.P.P.P.S:關注精神健康不分老中青幼.
P.P.P.P.P.S:玩P.S.好玩過HASHTAG咁喎~其實未有HASHTAG前啲人都係喪P.S.㗎啦~等我帶返個潮流先!
P.P.P.P.P.P.S:我有鬼能力咩,講下啫.


text:
(治玄奇說)鼻鼾-納百川
今日於網絡社交平臺,見到有網友因爲自己扯鼻鼾,清晨5點俾枕邊人趕咗落街,都真係幾陰功.相信呢啲CASE絕對唔止一單咁少.的確鼻鼾呢個問題,係好困擾,而同一般疾病其中一個不同之處,就係患者自己本人係無自覺,痛苦嘅往往係身邊嘅人.今日就同大家嘗試拆解鼻鼾呢個問題.
首先從最簡單嘅解剖去理解鼻鼾嘅成因.鼻鼾其實係由於平臥時,因爲舌頭,軟腭(吊鐘),同埋咽喉部份肌肉鬆弛,令到上呼吸道收窄(參考下圖).當呼吸時,空氣通過受阻嘅呼吸道時,會令周圍嘅軟組織震動,而呢種震動就係我哋聽到嘅鼻鼾了.如果當呼吸道受阻情況嚴重,就會出現睡眠窒息症.
(網絡圖片)
而常見會出現鼻鼾嘅人有三種.第一種大家普遍都有概念,就係身形肥胖嘅人.因爲肥胖嘅人除咗外在體型,連舌頭,軟腭等軟組織都可以比較肥大,從而更容易阻塞呼吸道.如果想改善嘅話,就可能真係要從減肥呢方面開始著手處理了.
第二種人係習慣用嘴巴呼吸嘅人,因爲當嘴巴打開時,舌頭,軟腭等軟組織會往呼吸道方向移動.所以坊間有產品係俾你瞓覺嘅時候使用,限制嘴巴張開,從而改善鼻鼾嘅問題.
第三種人,其實同脊椎有莫大關係.特別係有駝背,或者有上交叉綜合症(參考下圖)嘅患者.由於頸部深層肌肉比較弱,平臥時唔夠力去固定正確位置,於是會下垂從而阻塞呼吸道.所以應該要糾正長期錯誤姿勢,包括站姿,坐姿,用電話等等,甚至需要按個別情況進行重訓鍛煉,適當强化肌肉,從而改善脊椎形態,先可以改善鼻鼾情況.
總括而言,鼻鼾都唔係無辦法改善嘅問題嚟,但如果身邊人有呢個情況,都可以好言相勸,積極尋求處理方法,唔需要下下都趕人出街咁凄涼嘅.


text:
電影 Me Before You :
一個好評如潮,小三嘅故事
嚴重劇透,未睇戲嘅千祈唔好讀落去.
呢套戲係講一個英俊嘅年輕人因為交通意外而下半身癱瘓,機緣巧合遇到一個漂亮可愛嘅女護士,日久生情下愛上左大家嘅浪漫愛情故事.
然後當然好評如潮啦 (評語 Copy from HKMovie):
– 近期佳作推介!故事好有意義,有淚亦有笑.
– 太好看了,男女主角用不同演繹方法去表達愛.成套戲超多搞笑位,唔會得個喊,感動位又有.不過我覺得男主角都係要死好慘,有啲失望,以為會絕境求生.
當我睇緊呢套戲嘅時候,其實都覺得好感動睇到眼濕濕,亦覺得好好笑,整體來講都算係一套好好睇嘅片.
但當我諗深一層嘅時候……先發覺其實呢套片好似有啲唔合邏輯, 然後嘗試解構返呢個故事:
其實呢套戲係關於女主角同男朋友拍咗七年拖,轉換工作環境後遇到一個好有錢嘅男人.呢個男人可以負擔得起俾女主角去explore一個佢從來未體驗到嘅世界,跟住佢就見異思遷,完全唔理男朋友感受,同呢個有錢男人環遊世界.
個問題就嚟啦,點解一套關於出軌嘅愛情故事,經過細心計算嘅包裝之後,就會Flip 到我哋嘅思想諗法,甚至得到我哋同情,令到我哋大部份人覺得以上嘅行為係 Okay?
再諗一諗,呢套戲入面嘅情節同之前負評如潮嘅 洗先生 & M小姐 ,周先生 同 R小姐故事,係道德倫理上其實唔大分別? 套戲都仲叫做好啲,你可能了解到上文下理,但係真人真事嘅情況,我哋又知幾多呢?未知晒就負評如潮?
反思後想帶出嘅訊息就係:我哋大部份人諗嘅嘢,並唔係自己可以控制去點諗一件事,好多時候我哋係被社會/所謂嘅道德觀念操控去點樣諗一件事.
將呢個話題再推深一層去諗,同性戀係以前的社會係唔應該被允許,全個社會嘅人都覺得同性戀係有病,覺得要殺左佢哋.真人真事電影《模仿遊戲》(The Imitation Game) 入邊嘅救世英雄 Alan Turing 幫手完結左二次世界大戰,但都因為係同性戀而被監禁,最後被迫死.
去到我地呢個年代,社會同我地講同性戀應該被接受,我哋嗰個就覺得同性戀係冇問題,甚至覺得「認為同性戀係有問題」嘅人係有問題.
其實真正個問題係邊呢?
我個人覺得同性戀係冇問題,但係如果諗一諗:我哋係咪真係有用個腦,帶着一個具批判性嘅思想,去諗嘢?定係人云亦云,盲目遵從其他人嘅思想.
Are you sure what you think is really what you think, or is it just thoughts that others insert upon you?
自己諗一諗.


text:
有一年愚人節老細唔知係咪食咗過期偉哥,竟然喺group裏面send咗以下呢段message開玩笑:「各位同事,公司生意唔好,應該捱唔到幾耐,大家可以搵定工,多謝各位一直以嚟嘅付出🙏🏻」仲可以一字不漏打出嚟,因為仲睇得返個msg.
當時係朝頭早,老細個人係未返到嚟,同事見到之後都議論紛紛,有人好緊張,有人處之泰然,甚至有人直接喺個group裡面問:「今日4月1號愚人節,係咪開玩笑咋?唔好嚇我喎!」而老細竟然回答:「唔係玩㗎,認真!」
呢個所謂「認真」嘅玩笑一直保持到晏晝4點幾,原來老細係想畀驚喜我哋,唔止唔會執笠同炒人,仲有得加人工,雖然加幅個個唔同,不過人人有份,佢甚至將加薪信逐封逐封派到同事手上,營造收「大信封」嘅緊張刺激感.
好多同事話一早估到係玩嘢,因為冇聽過公司唔掂,HR同Account都收唔到風,個別幾個同事都有少少嬲,但由於見到加薪幅度理想,所以詐完型之後就冇事,仲反過嚟多謝老細,我都同老細講:「有錢大晒咩?等我仲同屋企人講就快失業.」
老細邊笑邊打圓場,佢話自己之前喺外國做嘢,好多鬼佬都鍾意咁玩,啲公司官方網站仲會出post好認真咁講一段流料,隨時上埋Twitter做到Marketing嘅功效,4月2出返個post話講笑咁又呃多一次like & share喎!
嗰陣有個新同事,我都唔記得個女仔叫咩名喇,不過佢好做得嘢,係幾outstanding,個女仔見到老細嗰段愚人節msg之後就辭職,因為佢當時仲未過試用期,但過咗一個月,所以不少於7日通知就可以走得,仲要留都留唔住.
原來個女仔嗰排同時見咗幾份工,雖然最後揀咗我哋公司,但係有另外一份就遲咗先向佢開offer,呢位同事本身都十五十六,諗住做生不如做熟,見到老細咁嚇人嘅留言之後咪唯有打去accept另一間公司嘅offer囉,老細想撲火叫佢留低,不過佢話lunch time嘅時候已經答應咗另一邊,傾好晒價錢同返工日子,唔想咁兒戲.
真係要強調一次,呢位女同事係好幫到手,醒目,有禮,有責任感,所以我哋係好放心將工作交畀佢,因為唔會有手尾跟,佢唔做即係要再請人,仲要花心思花時間再教下一個新人,咁你話老細呢個玩笑係咪開得太大呢?
老細可能礙於面子問題,仲要覺得呢位女同事點解可以咁快辭職有新工,咪講咗囉,人哋之前搵工唔止見你一份,啲offer又唔會一次過同日返晒,所以人哋有其他選擇真係唔出奇,香港得你一間公司咩?何況佢學歷同臨場應對一啲都唔差.
知道個女仔要走,老細仲嬲咗兩日,究竟係嬲人定嬲自己呢?但我哋就多得老細唔少,一個咁冇分寸嘅愚人節玩笑搞到要再請人,之後嚟咗兩個都係返咗幾日就走,第三個終於叫做穩定,不過醒目程度就差好遠,玩吖玩吖!開咗個玩笑,冇咗個同事喇!
仲有另一單愚人節玩出火事件,不過呢單唔係職場,係情場💔
《愚人節玩驗孕棒玩到分手》
https://hkofficedaily.com/?p=21259


text:
估唔到我 2018 年最後個幾日都遇到 d 仆街同恐怖事件.
早幾日在內地,想上網係 SPA 約左個按摩技師,咁就聯絡鴨頭佢問問.qq 度已經問清楚係不是本人不收費,若 Outcall 亦唔需要俾車費.原打算去佢度,但基於安全理由,覺得約去我酒店會好 d,就俾左酒店地址佢.
鴨頭要確認我係訂房本人,所以要我電話同房號(之前都試過一間係咁,係真人,感覺沒大問題,所以照俾).我一再堅持只會大堂等,唔見真人唔會上房等,最後約左技師 30 分鐘後到.
防盜眼後驗真假
我話我先出去食少少野,順便大堂等埋佢先上,但鴨頭又話技師塞車會遲,咁我亦同佢講我會食耐 d 等(實際上我冇出房).最後時間差唔多到,技師竟然自己衝左上黎拍門,我冇應門,等左一陣先去防盗眼睇,一望,見到果然唔係真人(好彩當時佢望緊手機,相信佢望防盗眼都會見到我望佢).
我同鴨頭講話我未返到,叫佢先在大堂等.再等多幾分鐘望清防盗眼冇人我再開門落樓,另外同鴨頭一再堅持只會在大堂等,叫技師有咩就打俾我.之後我落樓打算食野,技師打黎話係房門口等緊,我話要大堂等,之後收線.
鴨頭來電恐嚇
食緊野時鴨頭開始恐嚇我,話要保障技師,我就話我都要保障自己,加上大堂等完全冇問題,拒絕大堂見面一定身有屎,我再同佢講其實已見佢本人非相中人,但鴨頭一再堅持話係相中人,再重申若不是真人不收費(9噏中).
之後技師打黎,一開口就好差態度,我同佢講若要見面就大堂見,之後收左線.佢不斷打黎我亦冇聽.鴨頭又恐嚇我咩不得好死會整死我之類.
諗住轉房都走唔甩
由於我之前俾左電話,姓同房號佢,所以有 d 擔心佢會攞到房卡偷我野(因相信話唔記得帶房卡再確認少少資料都攞到新卡),同埋之前經理問我要唔要升級,於是我打算食完野即刻返房攞哂野再同前台講話要轉房.
點知轉好房後,一出房門就見到技師又上返黎(樣衰高大的北方佬),一路追問我係咪我叫技師,我扮唔知佢講咩,佢話已經知道係我叫仲放飛機,佢已問過前台知我轉左咩房,又一路攞住部電話話正打緊俾我叫我聽,我話我電話根本冇響(實情我已校靜音),又叫我攞電話出黎証明,我當然冇彩佢.佢之後一路係後面話會死跟住我,我去邊佢去邊,佢最後跟足我成條街又不斷係我後面講埋哂 d 癈話.
巧遇公安救命
當時我見前面有公安,即刻衝去同公安講話有個癲佬由酒店開始跟住我,技師見到咁就即刻閃左.公安同我講,若佢再跟我去酒店就叫人攔住佢,先再返去搵佢.
後來我返酒店,個技師又再出現,我同經理講話呢個癲佬係咁跟住我,再同經理講話要再換房,請唔好再俾我資料同房號俾任何人.經理亦叫停技師同佢傾,最後我走左冇再理佢.
成件事好恐怖,請各 ching 出去玩要小心,尤其係大陸,強烈建議各位約技師先在公眾地方見面.
http://www.dfnm0755.com/sj/index.asp
就係呢間東方男模,不過報料人補充,呢個網上面 D 鴨有真有假,都唔係假得晒.可能係急住 R 生意先出此賤招.同埋報料人話自已都唔知叫幾多號,因為係鴨頭直接 Send 相,大家唔洗估估吓.
最後,阿守戴定頭盔,呢件事始終係當事人一面之詞,信則有,不信則無.


text:
開講有話,冇咁大個頭唔好戴咁大頂帽,同樣道理,冇咁大塊地唔好種咁大棵樹.可惜吖,港產官僚做嘢求求其其,是是但但,種樹亂點鴛鴦譜,搞到種完又殺,殺完又種,沒完沒了,問你服未.
嗱,香港地通街危樹病樹就係人都知,但天水圍八棵冇即時倒塌危險嘅樟樹最近同樣被連根拔起,點解會咁?樹木專家係咁講嘅,樟樹需要大面積種植,並配合泥土同充足水分,依家先天不足,將來都唔慌健康得去邊.最好笑嘅係,呢個咁低級嘅錯誤,當局竟然連犯兩次,新種嘅錦葉欖仁同樣需要寬闊嘅種植空間,專家擔心會導致樹木生長減慢甚至「英年早逝」,好可能五,六年就要換過另外一批,啲公帑就係咁掟落鹹水海嘞.
正所謂,嘢唔可以亂食,樹木唔可以亂種,否則後果可大可小,絕對唔止浪費公帑咁簡單.呢,九龍塘海棠路試過有一棵石栗因為受白蟻侵蝕,加上不敵颱風而倒塌,砸穿一部的士,後來當局喺同一位置種過另一棵石栗,係就係生長得好健康,但枝繁葉茂亦帶來唔少問題,人車,人樹爭路不特止,部分根部更加逼爆行人路石磚,造成路陷,真係睇見都牙煙.咁都未算,有康文署前線員工代表踢爆,早就有研究發現石栗屬促癌植物,人類長期吸入其花粉,會增加患癌風險,署方內部亦有指引避免種植.你話嘞,官僚護樹變殺樹,綠化變播癌,唔係靠害又係乜?
講開又講,管理樹木並唔係冇辦法,睇吓官僚有冇心做嘢嘅啫.正如有學者話齋,訂立樹木法可以提供清晰指引,特別係唔同地方適合嘅樹木尺寸,生長環境同品種,避免再發生「樹根錯種」嘅情況.可惜吖,塌樹殺人悲劇不斷,當局對於立法訴求一直玩拖字訣,簡直見到棺材都唔流淚吖.
不過唔奇吖,港產官僚冇嘢叻,最叻麻木不仁,最叻扯皮卸膊嘞.嗱,審計署報告早前揭露,樹木辦普查後發現喺全港路邊有七萬棵「無王管」樹木裏面,一千三百棵有問題,結果搞成三個月都唔知邊個部門孭飛.鬼咩,三個和尚冇水食,家陣有八個政府部門負責日常樹木管理工作,有啲更加係同一地帶分屬唔同部門負責,有起事上嚟,仲唔你推我讓個個龜縮咩﹗仲有吖,當局調配人手同種樹一樣,都係亂點鴛鴦譜,有管樹經驗嘅員工往往被調做康體工作,負責康體嘅又被派去管樹,唔亂象叢生至奇喇.
見微知著,港府連棵樹都唔識種,旨意佢哋解決深層次矛盾,蚊都瞓蛇都死啦.計功夫茶話齋,亂咁砍樹就話好大機會錯殺無辜啫,之但係砍庸官懶官咯喎,隨便郁一件,雖不中亦不遠矣!


text:
朝早起身玩咗好耐,我叫佢自己做暑期作業,佢好乖咁自己做咗6版!當然係有誘因先咁乖啦!不過都好安慰,至少有嘢吸引到佢去主動做.
做完又對完之後,我哋就出門口啦!先去金鳳食午餐: 美式雞扒飯,要紅湯(羅宋湯),阿仔竟然話好飲,佢呢排有啲唔同咗!明明以前唔肯試或者唔鍾意嘅嘢食,突然肯試,仲話個湯好飲,雖然有少少胡椒辣,但佢都飲咗好多先話辣!叻咗!哈~
食完就出發,去又一城行街 shopping 啦!
一上到商場中庭就見到咁多咁巨型嘅公仔,Max 好興奮,叫佢去影相都十分樂意,仲會揀位置揀公仔添!
單眼單得咁辛苦…哈哈!
呢兩張都背哂光.
之後先識較返光啲嚟影.
跟住就開始買第一樣嘢啦!就係 Tsum Tsum 嘅精品同玩具,本來都唔想再買玩具車仔俾佢,但係為咗鼓勵佢,決定買嚟做獎品!
佢一開始拎住著咗紅色盔甲嘅 Baymax,之後又拎起白色 Baymax,但佢最後決定係買怪誕城嘅阿 Jack…其實佢未睇過亦唔識佢,可能覺得佢得意同特別啲!因為其他佢個個都識掛!?
呢隻豬仔刻意唔望鏡頭囉…!
其實嚟又一城主要係嚟買襪,所以第一件事係去 H&M,順便睇吓有冇 ops 啱我,可惜揀唔到.而阿仔果7對一set嘅襪仔就超抵,特價$30!!
想買手錶俾佢好耐啦!咁啱經過 Swatch,就入去揀返隻啦!反正一定會喺開學前買,就襯暑假開始俾佢戴,等佢習慣吓睇時間.
跟住去 Uniqlo 買咗兩條短褲俾爸爸,咁啱特價300蚊兩條,同舊年一樣,上次嚟睇都未特價,要$199一條,好在冇買.
然後順勢落一層去 log-on,阿仔睇啲木製裝飾品睇到好開心,仲發現有 micro-size blocks 玩添!於是俾佢玩咗大約15分鐘先走.
見到呢度又有得影相,隔離排哂隊嘅係有免費 tsum tsum game 玩!好在阿仔唔會話想玩啫…因為我最怕排隊…所以影完相跟住就返屋企啦!
期間阿仔幾乎每隔5分鐘就望一次錶,仲要報埋時!睇嚟真係好有效吓!想佢慢慢培養一種時間觀念.希望佢好快可以學識哂睇時間啦!因為而家雖然識睇但係個概念都比較差.例如問佢1點3,早20分鐘係幾點?佢會亂咁答,提佢就會答得正常少少但都可能會答咗係1點11…
佢真係好鐘意隻錶,SALES姐姐話可以戴黎游水佢都記住!夜晚見到爸爸又同爸爸分享「新寵」!哈~


text:
地心說
地心說,又叫天動說,係認為地球係宇宙中心,其他嘅日月星辰都係環繞住地球轉嘅天文學學說,同日心說相對.
公元2世紀,羅馬屬埃及嘅天文學家托勒密將地心說嘅模型完善咁發展.為咗解釋某啲行星嘅逆行現象(即係某啲時候,喺地球度睇部分星體嘅運動軌跡,有啲時候呢啲星體會反方向咁行走),托勒密提出咗本輪嘅理論,即係呢啲星體除咗繞住地軌道外,仲會沿住一啲小軌道運轉.
托勒密嘅理論可以初步咁解釋喺地球上面所睇到嘅現象,並喺歐洲被普遍接受,直到16世紀.喺文藝復興時代,隨住科學技術嘅進步,一啲支持日心說嘅證據逐漸出現,仲有啲證據無辦法以地心說嚟解釋.因為咁,地心說逐漸咁佔下風,畀哥白尼,伽利略,開普勒等支持嘅日心說取代.喺現代世界,支持地心說嘅人已經所淨無幾.
概要[編輯]
地心說喺公元2世紀時畀人體系化,係同日心說相異嘅學說.
喺古希臘,阿里士多德同托勒密提出咗位於宇宙中心嘅地球畀全天體公轉嘅想法,提出地球係宇宙中心自轉嘅諗法,太陽唔係宇宙嘅中心,提出喺度自轉公轉嘅想法,位於宇宙中心嘅太陽圍繞住地球公轉嘅諗法.
地心說,喺宇宙中心有地球,包含太陽全部嘅天體大約1日圍繞地球公轉.但係,太陽同行星嘅速度唔同,考慮根據呢樣嘢,喺唔同時期睇得到嘅行星都唔同.有個叫天球,軟綿綿嘅球,呢個包括地球同太陽,行星嘅全部天體.之後考慮恆星應該係天球沾咗嘅天球開嘅細小嘅窿,除咗天球以外洩漏出嚟嘅光都能夠睇得到.所有變化只有喺地球同月球之間發生,聲稱比呢個遠嘅天體,永遠喺度變化緊,只係重複定期嘅運動唔會來臨.
地心說不單止係天文學上嘅計算方法.當時嘅哲學思想亦都加入咗.因為神喺宇宙中心安置咗地球呢個畀人類住嘅特別天體.地球係宇宙中心嘅同時,亦係全部天體嘅主人.全部嘅天體都係屬於地球嘅,以跟住主人嘅形式運動.喺中世紀歐洲將當時亞里斯多德哲學作為嗰種體系嘅骨架,並汲取咗中世紀基督教神學上公認嘅嘢,地心說畀人睇做正式嘅宇宙觀.喺14世紀但丁發表嘅敘事詩神曲天堂篇,內容話月,太陽,木星等等嘅各行星同心圓狀包圍地球嘅周遭.
歷史[編輯]
尤得塞斯嘅同心球[編輯]
喺公元前4世紀,古希臘嘅數學家尤得塞斯諗到一個以地球為中心,各個星體以多層同心球嘅方式環繞地球的宇宙體系.鑲嵌咗所有恆星嘅恆星同心球喺最外層,以北天極為中心,用大約一日嘅時間從東邊到西邊轉動(日周運動).而屬於太陽嘅太陽同心球就以同恆星同心球相反嘅方向(從西邊往東邊),用大約一年嘅時間轉動(年周運動).因為太陽同心球嘅自轉軸同恆星同心球嘅自轉軸並唔重疊,所以喺一年嘅時間內,太陽升到中天嘅高度唔同,亦都解釋咗一年四季嘅來源.喺太陽同恆星之間嘅,就係各個行星嘅同心球.從地球上面睇,行星睇起嚟好似喺星座之間移動,時快時慢,而且間中仲會出現逆行嘅現象.為咗解釋逆行,一個行星被配以多個唔同轉動方向同速度嘅同心球.因為呢啲同心球都以地球作為共同嘅中心,所以地球同各個行星之間嘅距離保持不變.尤得塞斯嘅同心球學說後來畀阿里士多德編入咗佢嘅宇宙觀入面.
阿波羅尼奧斯的本輪[編輯]
公元前3世紀左右嘅阿波羅尼奧斯或之前2世紀左右嘅喜帕恰斯,都諗到行星只係以圓周運動環繞地球運行,並唔足以完全解釋行星多樣化嘅運動.所以佢哋都諗到係一個想像出嚟嘅小圓(而唔係行星本身)喺環繞地球作圓周運動,而行星就喺呢個小圓上面運動.呢個小圓被叫做本輪,而本輪環繞地球運動嘅軌跡就叫做均輪.成個概念就好似遊樂場嘅機動遊戲「咖啡杯」咁:從整個遊戲設施嘅中心咁睇,每個咖啡杯耳嘅運動都混合咗兩種以上嘅圓周運動;多種圓周運動混合起嚟,就產生咗杯耳行進嘅速度同方向睇起嚟經常變化嘅現象,特別係杯耳接近機械中心嗰時嘅變化就更為明顯.行星運動中嘅「留」同「逆行」就可以用呢個模型嚟粗略咁解釋.
如果現實上行星環繞太陽運動(呢個概念受而家絕大部份人認同)嘅軌道係完美嘅圓形,地心說就應該只需要用一個本輪同一個均輪,就可以完全解釋喺地球上睇到嘅行星運動.不過實際上行星嘅運動規律比呢個更複雜,如果要用地心說正確咁記述所有行星嘅運動,就需要更複雜嘅體系.後來,天文觀測嘅準確度愈嚟愈高,地心說所構成嘅體系慢慢咁配合唔到實際嘅觀測,為咗令地心說體系符合到觀測嘅數據,所以天文學家將本輪一個一個咁加到既有嘅體系上;甚至到後期,各個天文學家都唔知每個行星應該有幾多個本輪.最後因為極度唔方便,引發出哥白尼提出嘅日心說——一個後來發展到基於牛頓嘅萬有引力嘅法則而運行嘅宇宙模型.
托勒密系統[編輯]
構成托勒密宇宙體系嘅係以下四個假定:
- 天係球形嘅,而且係好似球咁樣轉動;
- 地亦係球形嘅;
- 地係位於天嘅中央;
- 地球靜止唔參與轉動.


text:
青馬大橋起左咁多年, 每次經過去大嶼山既時候總會見到大大隻字”觀景台”都過門不入, 既然今次有D時間遊車河,泊車亦比較方便, 就順便黎到呢個觀景台影張相, 觀看下青馬大橋既景色; 如果幸運的話重可以見到日落美景添~ 一齊睇睇下面既介紹啦!
青嶼幹線觀景台位於大橋北端, 係呢度可以一次過觀賞欣賞青馬大橋,汲水門大橋同汀九橋全景;觀景台旁邊既青嶼幹線訪客中心就設有展覽, 分別用圖片,影片同模型介紹關於青嶼幹線及青馬大橋的建築過程和機場核心計劃既資訊; 而訪客中心外面擺設青馬大橋既主纜橫切面 , 讓大家可以對青嶼幹線有更深既了解.
青嶼幹線訪客中心
大家係停車場泊好車後 (睇黎真係比較少人去, 當時入去已經係免費泊車 lol) 就會見到呢條天橋:
停車場入面停泊左唔少旅遊巴
行過對面就係觀景台啦! 呢度佔地約18,800平方米(真係好大), 亦都非常乾淨
入到去右手邊就係訪客中心啦! 天氣咁熱真係要入去涼下冷氣先~ 要注意既係訪客中心既開放時間, 咁就唔怕摸門釘啦:
星期一至星期五( 上午十時至下午五時)
星期六,日及公眾假期 ( 上午十時至下午六時半)
星期三休息 (公眾假期的星期三則照常開放)
元旦 , 農曆新年及聖誕假期休息
係訪客中心入面重有好多介紹青馬大橋既展板同電腦問答小遊戲添!
係訪客中心外面都有展出青馬大橋主纜橫切面同組件
青馬大橋觀景台
好啦參觀完訪客中心, 係時候向觀景台出發啦! 首先見到既就係訪客中心旁邊一間賣鐵路有關產品既小店, 係個度可以見到好多玩具小火車路係路軌上行走嫁~
而另外一邊就係一間小食店
好! 睇完觀景台底層周圍後就向上面進發~ 公園周圍真係打理得幾好, 搜尋過先知道原來附近種植大量洋紫荊,羊蹄甲屬,杜鵑花等植物,春天既時候重可以黎呢度欣賞杜鵑花盛開添!
觀景台大約分為三層, 黎到第二層就已經見到青馬大橋啦!
呢度都設有瞭望鏡供遊客使用
亦都有展示青嶼幹線既地圖讓旅客了解呢座咁宏偉既建築物
呢度真係太少人黎, 行極都係見到十個人左右 lol
再向上行就會見到一個大平台, 係呢個就可以飽覽青馬大橋,汲水門大橋同汀九橋全景啦! 等我影多幾張相先!
青馬大橋
汀九橋
黎多張全景先! 係呢度都可以睇到日落, 各位朋友有興趣都可以係度過一個浪漫既下午嫁!
總結
青馬大橋觀景台係一個比較隔涉既地方; 今次都係揸車順路先黎到呢個小景點, 所以唔建議特登黎到呢度.今次都係停留左1.5 小時就離開, 主要都係黎睇青馬大橋既美麗景色; 觀景台開放時間比訪客中心長, 重可以黎到呢度睇埋幾條大橋既夜景, 都係周末可以黎散下步既好地方!
青馬大橋觀景台開放時間
全年開放
星期日至五 (上午七時至晚上十時半)
星期六及公眾假期 (上午七時至翌日凌晨一時半)
駕車前往
- 青馬大橋觀景台停車場地圖
泊車
當時停車場已經無人收錢, 然而政府網站列明既收費如下:


text:
香港飲酒文化比起以前已經唔同咗好多,少了人劈酒,取而代之,香港人慢慢走向飲「精」D,學習嗒真不同威士忌的味道.香港威士忌風呢幾年開始好Hit,如果你想學下飲威士忌,Club Qing 係一個好地方.
小編一直都想去Club Qing ,只可惜冇時間,咁啱朋友係Club Qing攪左個Craft Beer Tasting,咁好機會當然要上去飲番幾杯威士忌啦!順道一提,Club Qing除左威士忌同樣會提供Craft Beer ,周不時都會搞下酒聚Club Qing 位於蘭桂芳昌隆商業大廈,同蘭桂芳比呢到相對寧靜,好適合鍾意想靜靜地飲下酒嘅朋友!
左:The Nectar of the Daily Drams Laphroaig 19 Year Old Single Malt Scotch Whisky
右:Laphroaig 10 Year Old – Dimensions (Duncan Taylor)
雖然Club Qing 主力日本威士忌,但佢哋都會有其他地區嘅威士忌架.店長Jack同為愛酒之人,傾幾句佢已經知你想要咩類型嘅威士忌.小編偏愛Islay 泥煤風味,店長好快就拎左呢兩支比我試,同樣都係用咗Lapgroaig 嘅IB(independent Bottler),IB意思係買入其他酒廠嘅原酒再自己進行Blending ,bottling 嘅獨立公司.一般市面比較少見同限量,但質素好有保證,而且價錢唔會太貴.兩支都係典型Islay 風格,泥煤十足,左邊嘅The Nectar of the Daily Dream 比較純粹嘅Peaty味道,泥煤控必定鍾意.而左邊嘅Duncan Taylor落左Sherry桶,除咗peaty 再有另一種層次,桶味同泥煤味做得相當Balance,小編相當鍾意!
Club Qing 有好多小編從未見過嘅日本威士忌,大開眼界,一時之間都好難試晒,唯有「影完當試左」啦,愛好日本威士忌嘅朋友一定要去試下呀!
店長特登為我哋而整嘅Food Platter,非常貼心!嚟得呢到,相信大家都係愛酒之人,同店長傾下酒經,佢會分享下自己在外國嘅酒經歷,除咗威士忌,你同佢傾啤酒,葡萄酒一樣冇問題!
Club Qing
地址:中環蘭桂坊8-11號昌隆商業大廈10樓
電話:93767628
營業時間:星期一至六:下午6時至凌晨1時
星期日:休息


text:
平凡中顯不平凡 葵涌小店上海菜有水準
小店向來比連鎖店值得支持,位於葵涌光輝圍小街道內,隱藏咗一間好有水準嘅上海菜,小籠包,擔擔麵,排骨,年糕,粗炒,醉雞,酸辣湯等款款傳統小菜都有,不單上枱熱辣辣,而且用料充足又入味,令人一試難忘.
必食嘅一定係龍川小籠包 $33/4隻,即叫即蒸,熱辣辣上枱,每隻都夠大粒,表皮唔會太乾,略有濕潤感,皮薄煙韌,只係最頂偏厚,夾落去唔容易穿,可以鎮住肉汁.小籠包配搭香醋好爽,一咬落去即有湯汁嗌出,肉質嫩滑,湯汁同醋融合,鮮甜肉汁同香醋酸甜味足夠,另湯汁較熱,要小心燙口.
午市麵底基本可配搭唔同湯底同小食,必食嘅有上海排骨麵,配搭酸辣湯底都係$50,酸辣湯極惹味,質感較黏稠,令麵底更容易掛湯,入口酸辣味豐富,調校得適中,唔會太淡,又唔會太酸或太辣到嗆鼻癢喉,反而好開胃醒神,有地道感覺.麵底方面值得一讚,將麵底滰乾水先放入酸辣湯底內,開頭乾到似糊,但原來係心思之一,咁做先令麵底唔會出水,避免食到底時湯底愈食愈稀.而上海排骨亦炸得有特色,無乜雪味,炸粉唔多,炸得輕脆,內裏仍嫩滑兼有肉汁.
而龍川上海粗炒 $53 份量好充足,味道相對較淡,炒得夠乾身,但醬汁唔太足夠,餡料都係偏淡,若加返多啲鹹香味會更好.然而,配搭適量辣椒醬一流,辣椒醬同粗炒拌勻後,味道辣中帶甜,又唔會太辣,需要配搭醬汁先惹味.
飲品必揀白豆漿同黑豆漿,兩個人拍拖去可以兩樣都試吓,不過黑豆漿係支裝攞貨居多,來自正遠荳品,係香港製造,豆味足而鮮甜,反而跟餐送嘅白豆漿比黑豆漿明顯幼滑,豆味濃郁,唔會太甜,味道較原始.留意到廚房內嘅白豆漿係用無招紙嘅樽盛載,白豆漿入口似係小店自己磨製嗰種豆漿,事實上豆漿自己磨製嘅成本更平,絕對不足為奇.


text:
專欄:[香港在日本]
喺1月14號深夜播出嘅節目《NEWSな二人》(NEWS2人)入面探討咗外國人喺日本生活遇到嘅問題,仲有香港人喺節目現身說法.《NEWSな二人》喺一個比年輕人將對社會嘅不滿訴諸於眾嘅節目,由NEWS嘅小山慶一郎同埋加藤成亮主持.
呢集當中提到住屋,工作情況同對外國人嘅偏見,想要去日本生活嘅朋友不妨參考一下.
住屋問題:業主一聽到喺外國人就唔肯租樓?
節目指留日外國人40%都有被拒絕租樓嘅經驗,當中歸納部分原因在於無日本人保證人,由於文化唔同而引起嘅麻煩同埋唔可以用日文溝通等等.
去到日本都要死慳死抵交房租
睇樓前了解下有咩條件先.一邊讀日文一邊以歌手目標努力嘅tsubasaww依加同朋友兩個人share兩房一廳,月租12萬日圓.因為租約就嚟到期,所以考慮緊搬屋.由於法例有限制留學生最多一星期只可以返28個鐘兼職,喺便利店做緊嘅tsubasaww就話一個月最多都只可以搵到10萬(日圓),當中房租就佔咗6萬(日圓).
喺東京都內搵樓住
地產經記就話東京都內外國人簽約租到嘅樓大概只得一半.拍攝當日就去咗睇下其中兩間條件相近嘅樓.
第一間距離文京區車站3分鐘,有獨立浴室,廁所,廚房同睡房,甚至仲有天花板閣樓可以放雜物.
第二間距離文京區車站4分鐘,係將一個單位改裝成5個小單位嘅share house.浴室,廁所同廚房要共用,睡房就係私人空間.
手機點上台?
嚟自愛爾蘭嘅羅倫(ローレン)遇到嘅問題係點樣先可以上台.原來佢去上台嘅時候職員話佢知要有銀行戶口先可以上台;而當佢去開銀行戶口,職員又話要有電話號碼先開到.
不過身邊就有留學生話依加可以上網申請到電話卡,想解約都可以網上辦妥,無違約罰款.所以申請之前都係查清楚先喇.
對外國人嘅偏見
喺便利店做嘢tsubasaww指遇到唔少奇怪嘅客人,會特登質問你係咪唔係日本人,又刻意講好慢問你聽唔聽得明.
雖然主持補充話只係嗰個人奇怪,不過日本人對外國人抱有偏見嘅情況的確存在.
唔少日本人對地方有片面嘅認識,例如覺得係巴西人跳森巴舞就好叻.
因為以前電影《A計劃》喺日本熱播,所以提到香港,好多日本人就會諗起成龍(Jacky Chan).對日本人擅自為各國嘅人加上嘅印象,外國人都覺得好反感.
外國人都可以對日本文化好熟悉
熱愛日本庭園文化而喺十年前到日本學師嘅村雨辰剛嚟自瑞典,兩年前同日本人入籍,而且已經做咗庭院師8年,係一位獨當一面嘅庭園師.不過好多時大家都會用外表去判斷佢,覺得身為外國人嘅佢唔可以勝任日本嘅傳統工作.
最高峰時期有250萬個外國人居住嘅日本,要成為國際化嘅國家仲有一段路要走.


text:
相信唔少人都有試過「想學外語」,尤其係睇開韓劇,追開韓星嘅同學仔,唔多唔少都有諗過學韓文.無論大家想學韓文嘅原因係咩都好,雖然學語言係要我地花好多心機,金錢同時間,但係學多個語言對我地自身發展往往都係百利而無一害.
AfterSchool
今次整理咗學韓文嘅唔同資訊,包括佢嘅好處,同埋介紹幾個常見嘅學韓文方法,包括韓文私補,韓文網上補習,幾個韓文自學方法,重同大家分析韓文自學嘅好處同壞處,大家可以睇吓邊個方法最適合自己!
Credit: unsplash @bundo
韓風熱潮依然盛行,唔少人鍾意聽韓文歌,睇韓劇.唔知有冇人同小編一樣,好想有一日可以唔使睇字幕都可以明白對白內容?
唯一可以達成呢個目標嘅方法就係:學!韓!文!學好韓文就自自然然可以聽得明劇入面嘅角色講乜嘢啦~ 重可以聽得明一啲翻譯唔到嘅笑話添!
雖然而家受疫情影響,冇得出走,但香港人一向出名鍾意去旅行,而近近地嘅韓國都係香港人嘅旅行首選之一.學好韓語之後,除咗溝通方便啲,識得當地語言重可以令我哋可以開始真正體驗當地文化.喺學識講韓文之後,我哋就可以同當地人進行深入嘅交流,對方亦會更樂意同我哋分享喺韓國嘅生活概況,令我哋可以拓寬眼界!
學韓文嘅第一步通常都係要背好韓語字母表先,而只要做好呢一步,讀韓文單字就已經難你唔到喇.所以,以第一步講,因為韓文拼音唔算複雜,所以韓文可能係一個相對容易上手嘅語言.(未學過韓文嘅同學可以睇睇呢兩個關於韓文元音同輔音 (vowels and consonants) 嘅表,其實韓文嘅字就係由以下嘅符號組成~)
Source: https://ucisportfolios.pitt.edu/madelynferdock/research-2/figure1/
但係,就算韓文發音相對容易學,如果要流利到可以靈活運用呢個語言同韓文 native speakers 溝通,同學習其他語言一樣,一定係一件唔容易嘅事,亦都一定需要付出好多努力,心機同時間.同樣哋,學每個語言都有佢自己嘅原因同價值,而且要掌握一個語言,都一定唔係一件容易嘅事.所以,如果大家想學呢個語言,就一於唔好諗太多,唔好深究太多究竟呢個語言難唔難學,放馬去學啦!
Credit: unsplash @Markus Winkler
香港有唔少有規模嘅韓文課程機構,為想學韓文嘅同學提供多一個學韓文嘅選擇.
如果同學想要度身訂造嘅韓文指導,韓文私補會係一個唔錯嘅選擇.
同其他私人補習一樣,一對一或者一對二嘅韓文課程比較個人化,老師可以度身訂造適合學生嘅教學進度,並且可以配合相應嘅練習,鞏固學生嘅學習.另外,同學可以自己同老師約時間補習,限制比較少.AmazingTalker
係一個外語私人補習平台,為想學韓語嘅你提供好多韓文老師嘅選擇.老師嘅收費多元,適合有唔同 budget 嘅同學.另外,AmazingTalker 老師嘅資歷透明,而且有大量老師,同學可以自由選擇適合自己嘅韓語導師.
搵到適合自己嘅韓文補習老師,價錢又相宜,但大家住好遠,所以都係取消補習?平時成日都要搭車去補習,浪費時間又浪費金錢,仲要喺放工時間同人迫車?
你需要網上補習!網上補習好處多多,平時喺屋企就上到堂,慳時間又慳錢.唔只咁,同學仲可以無限 loop 條教學片!以後唔明啲內容都唔驚,因為可以唔明睇到明為止!
AfterSchool
係一個香港嘅網上補習平台~ 呢個暑假,Niki 老師嘅「韓文暑期入門課程」
,喺 10 個禮拜裡面,由淺入深咁教大家日常生活常用嘅文法同詞彙.想知多啲,可以㩒呢度
睇睇~
唔少同學想喺出去學韓文之前,自己睇熟啲韓文拼音,學吓少少韓文單字同常用字句,甚至學吓啲韓文文法,自學韓文都係一個唔錯嘅選擇.
我哋大部分人而家搭車嘅時候都機不離手,與其漫無目的咁睇 Instagram,不如每日花少少時間,喺韓文 app,韓文課程網站同 Youtube Channel 學多個語言!
自學韓文 app
唔少人第一次試韓文自學都係透過學韓文 app,希望可以自學韓文單字,同聽吓 native speaker 點讀啲生字.小編今次喺度同大家分享吓 4 個常見嘅韓文自學 app,同埋分析佢哋嘅好處同壞處,等大家可以選擇適合自己嘅韓文 app~
Duolingo
App Store 評分:4.7/5
Eggbun
App Store 評分:4.4/5
LingoDeer
App Store 評分:4.7/5
Hangeul 101 - Learn Korean Alphabet
App Store 評分:4.0/5
網上自學韓文
Credit: unsplash @insungyoon
小編學過韓文,一開始自學,試過各種各樣嘅韓文自學方法,點知都係睇唔明啲教材,結果讀音又讀得唔好,韓文文法又唔識,結果學得半桶水...
所以小編強烈建議大家:要搵老師學外語!因為喺有韓文老師嘅指導下,係真係學得好啲㗎!就算大家想慳 budget,都可以喺一開頭搵老師學韓文,打好個底先,咁先會學得好!
Credit: unsplash @jmuniz
以上提及嘅各種學韓文方法都有自己嘅好處,而且適合唔同程度,有唔同目標,有唔同學費budget 嘅同學.所以,小編都分析咗各個學韓文方法適合邊啲人.未決定好點學韓文嘅你可以睇睇呢個表~
睇完咁多種補習嘅方法,都係想安坐家中睇韓文教學影片?
有時老師講得太快所以跟唔切,想聽返都唔得?
小編向你推介 AfterSchool Niki 老師嘅韓文課程~ 參加完呢個韓文暑期入門課程,同學就可以花 9 個星期嘅時間學習一個新語言!
呢個韓文班以直播形式舉行,學生可以即時同老師互動,課後重可以無限重睇韓文補習影片!
課程學額有限,從速報名喇喇喇喇喇!
「我想學多個語言啊,諗緊好唔好學韓文」
「我想學韓文啊,但呢排又有啲忙」
「想學韓文啊,之前試過唔同嘅韓文自學方法,都唔得,但又懶得搵韓文老師...
心動不如行動啦!唔少人想學外語,但過咗好多年,都係得個「想」字.學外語一拖再拖往往都係因為忙,但時間真係逼出嚟㗎!
與其再只係「想」學韓語,不如由今日返到屋企開始,睇吓網上學韓文嘅資源,聽吓韓文發音,再望望有咩必學嘅韓文短語.可能你喺自學完一段時間之後,開始覺得自學韓文嘅成效不足,咁可能就要搵老師幫手.
希望喺不久嘅將來,我哋可以去韓國旅行嘅時候,大家都已經學識基本韓文,可以同當地人作基本溝通!
Credit: unsplash @Sava Bobov
學韓文有咩方法?
學韓文普遍嘅方法包括韓文私補,韓文小組課堂,韓文自學(透過韓文自學 App,韓文書,韓文教學 YouTube 等).小編覺得學外語一開頭最後都係搵個老師學,打好基礎~ 不過搵網上韓文學習班都唔錯!
韓文難唔難學?
由於韓文拼音唔算複雜,大家只要認得啲拼音符號就會識讀啲字!但係要學識一個語言當然唔係一間容易嘅事,如果大家想學的一口流利嘅韓文,就一定要花時間同落苦功喇!
有咩好嘅韓文自學 App?
比較出名嘅韓文自學 App 包括 Duolingo,Eggbun,LingoDeer,Hangeul 101,有興趣嘅同學可以去《學韓文攻略》睇睇呢幾個 App 嘅好處壞處比較~
AfterSchool
AfterSchool 是一個針對DSE而設的網上補習平台,課程涵蓋多個 DSE 科目,讓同學足不出戶就可以享有優質教學.註冊用戶人達 50,000 人,當中超過四分之一學生為應屆文憑試考生,是全港最大型網上補習平台.


text:
講一講背景先:其實一兩年前已經知道基石嘅存在,因為嗰陣時睇JPM嘅Initiation報告,介紹乜嘢係PD-1,分別介紹咗信達(1801),百濟(6160),君實(1877),同埋基石.其他三隻就不停向上破頂,基石就自己喺下面浮浮沉沉(咁信達同百濟喺最多人中嘅肺癌同肝癌做得比較好,君實同基石選擇左少啲競爭嘅適應症),所以即使放咗喺watchlist嗰度,都一直冇乜理佢,一年幾前已經停咗對佢嘅研究.
但以估值嘅角度黎睇,基石真係低估得有少少誇張(喺呢度先唔用DCF去計absolute value,始終有好多主觀成份同assumption,留返比更專業嘅分析師去計,暫時先直接攞市值對比).近排翻睇番基石嘅時候,佢得160億市值,而好多中小型biotech嘅公司,pipeline同技術含量小過佢,但係都有200至300億市值喎.咁原先會諗:可能佢基本面冇咁正呢,PD-1/L1呢個靶點而家又咁多人用,所以應該有discount⋯
如果睇返基本面,就發現更加唔止呢個價⋯首先,佢嘅主打舒格利單抗(CS1001)係三期非小細胞肺癌(NSCLC)已經註冊性臨床試驗達到主要終點,就快遞交新藥嘗試申請;第二,佢仲license in咗一系列嘅藥,今年諗住上四隻,至今已經有兩隻商業化上市;第三,對於國內嘅藥企,如果要license out,最緊要拍到好碼頭,而基石其中一個拍檔係輝瑞喎(我研究到一半嘅時候,突然傳出新消息,輝瑞同基石將會共同開發勞拉替尼,比之前嘅合作更加緊密),因此可以推出基石嘅底蘊應該唔差.
講完一輪,其實想表達雖然過往一年,基石係$8-$12中間浮浮沉沉,但係投行嘅目標價一直都係$17左右,等緊嘅就係合適嘅催化劑,結果喺主打嘅藥物收成加上輝瑞嘅合作,眨吓眼就推番去上市個位,令我諗翻起如果跟返《發掘超強港股》4.5章嘅諗法,可能有好靚嘅投資機會.今篇寫完基本面嘅考慮,下一篇先寫技術分析!
(利申:基石藥業得少少貨⋯純粹想share吓)


text:
貴州省高中畢業證樣本
貴州省高中畢業證組圖
貴州省高中畢業證書基本內容為姓名,性別,出生日期,畢業時間,學制,畢業專業,發證時間,學校校章,學校鋼印,校長印等.
貴州省高中畢業證圖片
2006年貴州省福泉市高中畢業證樣本
貴州省清鎮市高中畢業證樣本
貴州省遵義縣高中畢業證圖片
1995年貴州省高中畢業證樣本
貴州省黔西南州高中畢業證
貴陽市高中畢業證樣本及學校名單:
貴陽市民族中學,清鎮市第一中學,貴陽市第十四中學,貴陽市第三實驗中學,貴陽市第一中學,貴陽市第九中學,貴州省實驗中學,貴陽市第二中學,貴陽市第六中學,貴陽市第八中學,貴州師范大學附屬中學,貴陽市清華中學,烏當中學,貴陽市白云區第二中學,貴陽市第十二中學,開陽縣第一中學,開陽縣第三中學,息烽縣第一中學,貴州省修文中學,貴州教育學院實驗中學,貴陽市白云興農中學,貴陽市第二十五中學,貴陽市第十六中學,貴陽市第三十九中學,貴陽市第十中學,貴陽市第五中學,貴陽市第三十七中學,貴陽中天北京四中貴陽市第十一中學,貴州大學附屬中學,貴陽市青巖貴璜中學,貴陽市花溪區第五中學,貴陽市花溪區第二中學,貴陽市花溪第六中學,貴陽市白云區第六中學,貴陽市育強中學,貴陽市英語實驗學校,貴陽市第三十八中學,開陽縣第四中學,開陽縣楠木渡鎮中學,開陽縣第六中學,息烽縣烏江復旦學校,修文縣扎佐中學,修文華驛中學,貴陽市景陽中學,修文縣六桶中學.
六盤水市高中畢業證樣本及學校名單:
六盤水市第一中學,六盤水市第三中學,六盤水市第一實驗中學,盤縣第一中學,盤縣第二中學,盤縣華夏中學,六枝特區第一中學,六盤水市第二中學,六盤水市第四中學,六盤水市第二實驗中學,六盤水市水鋼高中六盤水市水鋼第二高中六盤水市紅巖中學,六盤水煤機廠子弟學校,水城縣第一中學,盤縣第三中學,盤縣第四中學,盤縣第五中學,盤縣第六中學,六盤水市盤江高中.
遵義市高中畢業證樣本及學校名單:
遵義市第五中學,遵義市匯川區高坪中學,遵義航天高級中學,遵義市第一高級中學,遵義市第二中學,遵義市第四中學,遵義清華中學,赤水市第一中學,仁懷市第一中學,仁懷市第四中學,仁懷市酒都高級中學,遵義縣第一中學,遵義縣第二中學,遵義縣第三中學,遵義縣鴨溪中學,遵義縣團溪中學,桐梓縣第一中學,桐梓縣第二中學,綏陽中學,正安縣第一中學,正安縣第二中學,道真中學,務川中學,鳳岡縣第一中學,鳳岡縣第二中學,湄潭求是高級中學,湄潭縣湄江中學,湄潭中學,余慶中學,余慶縣白泥中學,習水縣第一中學,習水縣第三中學,習水縣第五中學,遵義市第三中學,遵義市第十五中學,遵義市第十七中學,遵義市易才中學,遵義市第十三中學,遵義市第八中學,遵義市貴龍中學,遵義市天義學校,遵義西點中學,遵義縣第四中學,遵義縣第七中學,桐梓縣私立世棟高級中學,桐梓縣第三中學,桐梓縣復興中學,綏陽縣旺草中學,綏陽縣儒溪中學,正安縣第六中學,務川民族中學,余慶縣敖溪中學,習水縣第二中學,習水縣樹人學校,習水縣玉淮中學,赤水市第三中學,赤水市第八中學,仁懷市第三中學,仁懷市育英實驗學校,仁懷市私立文化學校.
安順市高中畢業證樣本及學校名單:
安順市第一高級中學,安順市第二高級中學,安順市第三中學,安順市民族中學,安順學院附屬中學,平壩縣集圣中學,普定縣第一中學,關嶺民族高級中學,鎮寧民族中學,紫云民族中學,安順行知高級中學,安順市西秀區舊州中學,安順市西秀區安大學校,平壩縣第一中學,平壩縣紅湖學校,普定縣熾章中學.
畢節市高中畢業證樣本及學校名單:
畢節市第一中學,畢節市第二中學,畢節地區民族中學,畢節地區實驗高級中學,畢節蘭苑中學,大方縣第一中學,大方縣第三中學,黔西縣第一中學,黔西縣水西中學,黔西縣云志中學,金沙縣第一中學,織金縣第一中學,織金縣第二中學,織金縣第三中學,織金縣第五中學,納雍縣第一中學,納雍雍安育才高級中學,威寧民族中學,威寧縣第三中學,威寧縣第四中學,赫章縣第一中學,赫章縣第二中學,赫章縣英才中學,畢節市第六中學,畢節市海子街中學,畢節市楊家灣中學,畢節市朱昌中學,大方縣第二中學,大方縣百納民族中學,大方縣利民中學,大方縣云貴中學,黔西縣第二中學,金沙縣第二中學,金沙縣安底中學,金沙縣第五中學,織金縣第四中學,織金縣第八中學,納雍縣第二中學,納雍縣陽長中學,納雍縣維新中學,赫章縣民族中學,赫章縣野馬川中學,赫章縣華興學校,赫章縣財神中學.
銅仁市高中畢業證樣本及學校名單:
銅仁市第一中學,銅仁市第二中學,銅仁地區民族中學,玉屏民族中學,石阡中學,石阡民族中學,思南中學,思南民族中學,思南縣塘頭中學,思南縣許家壩中學,印江縣民族中學,德江縣第一中學,德江縣第二中學,沿河民族中學,松桃民族中學,印江民族中學,貴州省江口中學,江口縣民族中學,德江縣民族中學,德江縣煎茶中學,德江縣玉龍中學,沿河縣第二中學,沿河縣官舟中學,松桃縣第二中學,松桃縣盤信民族中學,松桃縣孟溪中學,銅仁榮昌中學,萬山特區民族中學.
黔東南苗族侗族自治州高中畢業證樣本及學校名單:
凱里市第一中學,凱里市第三中學,黔東南州民族高級中學,黔東南州振華民族中學,黃平民族中學,三穗縣民族高級中學,岑鞏中學,天柱民族中學,天柱縣第二中學,錦屏中學,劍河民族中學,黎平縣第一民族中學,黎平縣第三中學,榕江縣第一中學,雷山民族高級中學,丹寨民族高級中學,臺江民族中學,鎮遠中學,麻江中學,凱里學院附屬中學,黃平縣舊州中學,施秉縣第一中學,鎮遠文德民族中學,岑鞏縣思瑞高級中學,天柱縣第三中學,錦屏縣民族中學,劍河華信高級中學,榕江縣實驗高級中學,從江縣第一民族中學,麻江縣第二中學.
黔南布依族苗族自治州高中畢業證樣本及學校名單:
都勻市第一中學,都勻市第二中學,都勻市第三中學,貴州省福泉中學,福泉市第三中學,福泉市第四中學,荔波民族中學,貴定縣第一中學,甕安中學,甕安縣第二中學,獨山縣民族中學,平塘民族中學,羅甸民族中學,長順縣民族中學,龍里中學,惠水民族中學,三都縣民族中學,都勻市民族中學,貴定縣第二中學,甕安縣草塘中學,甕安縣珠藏中學,甕安縣第三中學,獨山縣第二中學,羅甸縣邊陽中學,惠水縣第二中學.
黔西南布依族苗族自治州高中畢業證樣本及學校名單:
興義市第一中學,興義市第五中學,興義市第八中學,頂效經濟開發區中學,興義市神奇中學,興義中學,興義市賽文中學,興仁縣第一中學,普安縣第一中學,晴隆縣民族中學,貞豐中學,望謨縣民族中學,冊亨縣民族中學,安龍縣第一中學,興義天賦中學,興義市天都中學.
貴州省高中畢業證圖片說明
1,圖片大?.?78KB
2,圖片尺寸:600PX*400PX
3,圖片格式:PNG高清
4,圖片備注:所有圖片來源于網絡,如有圖片侵權,請直接聯系網站管理員及時相關刪除對應圖片內容信息,謝謝合作!
其他省份高中畢業證樣本
河北省高中畢業證,山西省高中畢業證,遼寧省高中畢業證,吉林省高中畢業證,黑龍江省高中畢業證,江蘇省高中畢業證,浙江省高中畢業證,安徽省高中畢業證,福建省高中畢業證,江西省高中畢業證,山東省高中畢業證,河南省高中畢業證,湖北省高中畢業證,湖南省高中畢業證,廣東省高中畢業證,海南省高中畢業證,四川省高中畢業證,云南省高中畢業證,陜西省高中畢業證,甘肅省高中畢業證,青海省高中畢業證,內蒙古高中畢業證,廣西高中畢業證,寧夏高中畢業證,新疆高中畢業證,北京市高中畢業證,天津市高中畢業證,上海市高中畢業證,重慶市高中畢業證
標簽:


text:
巨乳索模 DD級決戰
2022年09月23日 23:00
東網電視更多新聞短片
成人模特兒界不乏巨乳級索女,今次就搵嚟Penny Mathias及Hannah Claydon嚟個大比併.(互聯網)
美規嘅DD Cup即係有幾大?簡單嚟講係日規嘅E Cup.事實上,喺英美成人模特兒界不乏呢種巨乳級嘅索女,今次就搵嚟Penny Mathias及Hannah Claydon進行比併,睇吓邊個至係男士心目中嘅孖D女神.
紅得低調
喺唔少人眼中,做得成人模特兒都係抱住一個目的,就係希望能夠極速名成利就,只係喺美國成人模特兒界中,卻有一位與別不同嘅索女,佢就係喺美國加州出生嘅Penny Mathias.
佢憑住美艷樣貌以及一對34DD巨乳,而紅透美國成人模特兒界,自2006年起便活躍於各個成人網站及男士雜誌,拍攝嘅火辣寫真更係相當吸睛,但係佢有別一般嘅成人模特兒,雖然人氣強勁,卻鮮有接受媒體訪問.難得佢曾喺一本雜誌訪問中透露,之所以紅得嚟低調,原因係佢本身性格內向,唔想因為工作而影響到自己嘅私生活,更唔希望因而打擾到屋企人.話雖如此,但關於Penny Mathias嘅私生活,始終一直備受粉絲關注.
Penny Mathias
出生日期:1984年4月3日
身高:154cm
三圍:34DD-26-34
夢想入行
唔少成人模特兒都自稱之所以投身模特兒界,只係為咗圓兒時嘅模特兒夢.不過呢個理由嘅真實程度有幾高,相信大家心裏有數,但喺英國出生嘅Hannah Claydon,卻真心想成為一位模特兒,縱使係成人模特兒,佢都在所不惜.
佢表示早喺15歲時,已經開始從事模特兒工作,當時佢以成為首屈一指嘅模特兒為目標.點知成年後,身高一直冇再增加,因而成為佢圓夢嘅最大障礙.既然冇得做模特兒,佢便開始諗其他辦法,喺經理人嘅介紹下,2004年便展開成人模特兒嘅工作,當時佢諗住只係畀自己一年時間,如果喺限期前未能做出成績,便會返回大學繼續法律學位嘅課程,結果住迷人外形及火辣身材,成為炙手可熱嘅成人模特兒.
Hannah Claydon
出生日期:1986年3月13日
身高:152cm
三圍:36DD-26-36
第1回合
鬥靚燈
兩位DD級燈神,胸前一對巨型車頭燈確實養眼,當然燈雖然夠大,但大得嚟係咪好唔好睇卻係另一回事.睇吓Penny Mathias嗰對車頭燈,外形渾圓堅挺脹卜卜,相反坦言僭建嘅Hannah Claydon,質感硬磞磞,梗係唔夠天然咁吸引啦!
第2回合
鬥美股
高質嘅身材唔係一味靠巨乳就得,仲有個吸睛靚股,睇起嚟先至有視覺平衡感.如果從呢點嚟睇嘅話,兩位超人氣成人模特兒均屬高質身材,只係大家唔好漏咗,Hannah Claydon嘅臀圍比Penny Mathias大兩吋,同時身高又只得152cm,外觀上更加養眼.
第3回合
鬥吸金
唔少人氣成人模特兒都會經營社交網平台,不過性格內向又低調嘅Penny Mathias自然冇咁做,反而Hannah Claydon就相當積極,社交網擁有超過31萬位粉絲,更開設埋OnlyFans帳號,實行全力吸金.
引人入「性」
嚟自美國嘅Penny Mathias同英國嘅Hannah Claydon,兩位索女對車頭燈固然吸睛,只係講到引人入「性」,小弟就覺得非Hannah Claydon莫屬,事關佢嘅挑逗功夫一流,每當睇到佢嘅火辣寫真時,就會令人心跳加速,呢啲咪就係巨乳女神嘅魔力囉!


text:
「廣告」
今時今日嘅廣告真係五花八門,真係唔似得以前咁得傳統媒體咁簡單.曾幾何時我都係以創作總監嘅目標出發,所以第一份工係做廣告設計,當然現實就係依家嘅工作同創意完全無關.廣告界其實同其它行業一樣都有一套自己嘅運作模式同術語,所以有好多嘢真係要係嗰行先至會識.依家嘅廣告好唔好做?見人見智啦!因為真係越嚟越複雜!
「路迪」
雖然我每次都會用前輩嚟個稱呼去介紹路迪,但係佢每次都會好謙卑咁講佢唔係,而事實上係唔同嘅行業佢都係一位前輩,真係周身刀張張利.相信如果你已經係廣告界工作或者你想入廣告界嘅話,其實真係無可能唔識路迪.自從之前佢出完《社交影響力》大賣之後,今年又有另一巨作《廣告懶人包》!而今次仲要由「白卷出版社」出版同搵咗「徐緣」及「畢明」寫序,所以點可以錯過呢?真係要快啲去入手!
「入手」
今日啱啱入手咗路迪嘅《廣告懶人包》,雖然寫嚟篇文嘅時候只係睇咗第一章,但係已經好有共鳴.其實所謂嘅懶人包,我覺得無論你係唔係廣告界嘅人都好,我都覺得你應該買本嚟睇下.除咗增廣見聞之外,至少以後唔學雞同鴨講,甚至乎唔好比人搵笨!其實路迪兩本書都用好多例子,所以其實都好容易睇得明,而且手法比較輕鬆同貼地.見到多咗人寫書,搞到我都想寫返本,《分析懶人包》!哈哈!
Also published on Medium.


text:
本土主義喺香港勃興,無疑爲香港人帶來全新視角,去重新審視自己嘅文化,社會,地緣政治等範疇.語言作爲界定族群甚至民族嘅一大特徵,自然成爲炙手可熱嘅話題.筆者識見淺薄,姑且以有限嘅知識,指出當今本土思潮對我哋嘅語言—粵語嘅誤解.
係網絡上好多關於粵語歷史嘅文章,多無真憑實據或者係牽強附會.「粵語起源 秦朝軍隊南征」,「粵語係雅言」等論述無視語言學事實,盲目無限上溯粵語發源歷史,或者強調子虛烏有嘅「正統性」.下文先清澄謬論,日後再另文分析因由.
「粵語雅言論」
「雅言」一詞,多指周朝時上古漢語,以詩經音系爲代表.此時漢族(Sinitic) 已經從漢-藏緬(Sino-Tibetan)族群分支出來,留喺西邊嘅原藏緬族(Tibeto-Burman) 被認爲係「西戎」.當時嘅語言係點樣,學界只有一個模糊推敲印像,復原亦有好多爭議.但我哋可以確定嘅係,當今粵語絕對同雅言(上古漢語)大異其趣.如果你堅持粵語係雅言,請先用粵語讀一次詩經睇下押唔押韻再講.上古漢語嘅一啲特徵如複輔音,娘日歸泥,無舌上音,無輕唇音等都無法喺粵語搵到.憑咩可以話粵語係雅言?基本上,講得出粵語係雅言嘅人,大概連基本漢語歷史語言學都冇認識.
「粵語係中古音,普通話係胡言亂語」
華夏狂熱份子未必會同意我對雅言嘅定義,可能會話廣義嚟講唐宋中古音都叫雅言.粵語的確可以系統性對應中古音,但並非等同.你可以舉出例子指普通話讀唐詩宋詞唔押韻,我都可以舉憫農講粵語都唔押韻:
鋤禾日當午 (Ng),汗滴禾下土(Tou);
誰知盤中飧,粒粒皆辛苦 (Fu).
相反,用普通話讀,反而全部押韻:
鋤禾日當午 (Wu),汗滴禾下土(Tu);
誰知盤中飧,粒粒皆辛苦 (Ku).
之所以會有呢啲現象,因爲各地嘅漢語族語言對比起中古嘅韻部,都有唔同嘅演變.所以有啲人往往選擇性舉例,製造粵語比普通話押韻嘅假象.就算係用統計去比較,其實都係不相伯仲.
其實南北朝末期到宋代,係漢文化向東亞各地傳播嘅高峰,你可以發現中國各地語言,日語,韓語,越南語等都或多或少同某時某地中古漢語有規律咁/系統性對應但唔會等同.因爲一千年前傳入漢語去各地之後,因爲各地本來嘅語言引致口音差異,又會有語言獨立發展/互相影響,所以會越來越偏離中古漢語.我哋可以話粵語繼承中古漢語,但絕對唔係唯一繼承人.
「粵語源於秦朝論」
有人用秦軍入南越作爲粵語發源時間點,呢個係完全荒謬嘅講法.首先粵語嘅語音系統反映嘅係唐末至宋初嘅中古音(輕唇音已出現,莊章歸照,濁上變去,濁音清化等),遺留下前廣韻特點可謂少之又少.秦的確南討百越,但只係喺沿江流域建立咗零星幾個據點,廣大地區仍然係越人天下.去到漢初漢人趙佗立南越國,自己作爲君主都要着越服行越人習俗,先得到越人服從.漢語影響力有幾侷限可想而知.即使漢魏時有越地逐漸漢化,留低嘅蛛絲馬跡依然可以話係少得可憐.我哋可以喺粵語搵到幾個例子(如浮,伏白讀讀作重唇)搵到上古音痕跡,但可以話係絕無僅有.所以,粵語源於秦朝論喺非常荒謬.
由來究竟係點,下回再續.


text:
黃子華講過:「對女人最苛刻嘅動物就係女人」
有一個友好嘅中學同學,佢係中學就睇得出我對男性係好衰,對女性係好好,但就算咁我都無法去加入嗰啲女仔堆,因為自己真係無法迎合佢地,做乜都可以俾人話,同男仔玩得就話你發姣,明明我成個男仔頭咁粗魯都可以俾人話,打扮下又話你發姣,做乜鳩都可以話你發姣.幸好因為小女係靠數學升上中四,選科當然讀數,係無乜女嘅科目,最少女嘅一班,然後我嘅中學可以開開心心咁過,係PE當同隔離班女合班上堂,睇住啲女由上堂係球場鬥,落堂係更衣室打鬧,真係好鬼正.就算之後IVE,讀嘅科目都係少林寺科目,當中有幾條女係會有啲是非嘅,又係嗰啲不知名罪名囉,我俾人追,我唔鍾意,就係我錯咁囉.女人就係鍾意幫其他女安排人生,你唔跟就係你錯.但始終都算開心嘅,男性大比數多就OK㗎啦.
到咗出嚟做嘢,係間少林寺嘅公司返工,開頭都好開心嘅,但始終都有女人存在,啲鍾意權力嘅阿姐,搞是非搞單打,搞走咗好多年輕人,係得我咁硬頸,點搞我都唔走,等佢失權.仲有一個男人婆,哩個極品真係要另開一篇文章先夠打佢嘅衰嘢出嚟,但要講嘅係,唔好以為男仔頭,TB嘅女性易相處,唔撚係囉~
不過,哩幾年我發現,一間公司無乜女,咁啲男人就會有人充當女性角色,尤其啲年紀有返咁上下,70後以上嗰啲,佢地真係可以衰過啲大陸大媽㗎,個世界唔順住佢咁行就係唔啱,佢係正義使者,你唔係依佢方式做任何嘢,都要俾佢話,把口唔收㗎,仲要以為自己乜都啱先仆街.
然後我發覺,唔好話女人恐怖之類,個人無乜墨水,圈子窄,無乜見識嘅人真係要防,因為佢地真係無乜修養,無乜品格㗎.


text:
Day 89 平淡的一天
除咗早餐落街食咗蝦子撈麵之外,其本上全日都係到訓,有幾頹廢得幾頹廢,附近就得兩個大商場,冇咩好行嘅地方
日日除咗睇書睇電影,冇其他野做了.想遊水,可惜唔太方便.想健身,但又冇日票呢家野.想去華僑城玩,可惜下個月先開業
開個大眾點評,又搵唔到有咩特色好玩嘅,如果有啲桌遊館,可以去玩boardgame過下日晨.又或者有女僕cafe嘅話,可以去同女僕玩下遊戲
可惜呢度咩都冇. 吖,唔可以講咩都冇,有個咩豬豬俠3D主題樂園同史努比世界,個對象係小朋友,不過睇啲相都係好鳩,唔通去同啲細路生玩具玩咩
仲見到有整陶瓷同埋畫油畫, 陶瓷都有整開,畫油畫未試過,聽日冇嘢做會可以試一試, 麻煩嘅就係畫完唔係幾方便拎返香港
由於聽日姑姐姑丈會去飲,我夜晚嗰餐係自己搞掂.聽日食完晏就就落去租架嘅共享電動車周圍遊車河, 揸到邊食到邊最後如果揸得太遠嘅就打滴滴返屋企
如果你話景點我都諗咗一個嘅, 在之套tvb套水浸都仲係黃雨嘅守業者嘅取景地點, 叫逢簡水鄉. 嗰度嘅風景係唔錯嘅, 但亦都勾起我一段往事
嗰陣時問個係北京讀書嘅女仔fd有冇單身嘅女仔介紹比我識,佢話有個好朋友可以介紹比我識.我問佢個女仔邊到人,佢話順德,我嗰時心諗唔係咁橋麻.之後冇耐暑假佢去順德探嗰女仔嘅時候叫埋我去
去到一見到個女仔,我心裡小鹿亂撞,靚女黎的,而且係氣質型.之後我地四個(我個fd,個女仔,佢個妹)一齊去咗逢簡水鄉,夜晚佢屋企人仲車咗我地去食飯同睇戲.我同auntie仲幾好傾,比個fd笑我係咁快行外母政策
後來我個女仔fd同我講我先知佢個fd屋企好有錢,屋企有泳池,而且係俄羅斯留緊學.作為一個一事無成嘅窮撚,嗰刻真係自卑,因為就好化似兩個世界咁.最後當然係冇下文,將來如果有機會我都想再見佢一面,但係以最好嘅自己出現係佢面
我心裡面一直都好多謝我個女仔fd,介紹個咁高質嘅女仔比我,而且助攻不斷,可惜係我廢,浪費咗佢一翻苦心
以於其他fd,唔好提了,係咁推托,淨係叫我係出面自己識,識到就唔洗叫你介紹啦
夜已深,我一個人獨自坐係廳,靜靜咁食住雞胸,上著連登
這是平淡的一天


text:
心足
作為一個偏向負面嘅人,甚至乎可以用係病態嚟形容(雖然事實上都好似係),即使係大時大節都無阻我心入面負面嘅情感同想法一湧而出.
對於好多人嚟講,大時大節係值得開心嘅日子,但對於我嚟講,似乎係倍感孤寂嘅日子.每逢長假期,就係一個又一個自己一個人渡過漫長時間嘅日子,我渴望社交,但缺乏社交,我希望社交,但同時討厭社交,我享受自己一個人獨處,但亦討厭自己一個人獨處.矛盾並唔係單純「喜歡」同「討厭」可以概括嘅,而係由唔同面向去睇一件事物所得出嘅結論,要我做一樣令我覺得要掙扎嘅嘢嘅話,可能我要畫一個表出嚟寫晒啲好處壞處嚟逐一分析先得,不過我諗我最終都唔會得出任何嘅答案.
自問係一個極度缺乏安全感同在意人哋睇法嘅人,每當其他人rnr (read and not reply)或者索性skip我啲stories嘅話我都會諗係咪我有咩問題啦,絕交嘅先兆啦嗰啲啦,無論係真定假都好但腦入面就係會不斷地重覆有咁嘅恐懼,繼而會stalk人啦,po嘢引佢(I mean a specific person, changes over time)注意or anything咁啦,講得好聽叫「缺乏安全感」,難聽啲講叫「Attention seeker/grabber」,雖然我自己對呢啲行為好反感,但我個腦總係會不經思考咁就做咗,所以冇錯,我對自己都好反感.
我覺得有唔少嘅YouTube Resources都可以幾好咁詮釋到呢種心理,大家有興趣了解嘅話都可以睇下.
基於以上種種原因,所以我極有理由相信我係嗰啲唔會有人要,單身一世嘅人嚟,所以我都會話俾自己知,唔應該對呢個世界有咁多嘅想像.
我諗,假如我遭遇到一啲嚴重或者致命嘅意外嘅話,instead of 好似其他人咁露出一臉錯愕,驚恐嘅表情,我諗我會有一個「心滿意足」嘅表情,為終於能夠逃離「世界」呢個煩擾之地而感到滿足.
Sometimes even if I tell myself I should never have imagination again on "love", or having any expectations on life, I just can't deny it, like my brain always fantasises things out of control. I lack love, which something I would never get.
對於好多人嚟講,一生嘅追求無非就係「愛與被愛」,而呢一樣嘢亦都係我哋嘅天性嚟,但假如你知道你一生都冇可能擁有人賴以生存嘅本能嘅話,咁你覺得你仲有咩動力去做人呢?我都尚叫有一啲抱負,但難保呢一啲嘢係將來仲做唔做到我嘅driving force.
世間有一啲苦難,係未經歷過嘅人唔會明白嘅.
當然我唔係鬥慘,但當有人同我傾訴嘅時候,我都會緊記呢一種嘢,做一個好嘅listener,唔去judge其他人,當有遇到一啲人同自己相似嘅經歷嘅時候,就show my empathy.
因為我冇可能被愛,所以當我能夠幫到人,令其他人唔會經歷到我曾經走錯過嘅路,我已經好滿足.


text:
「推廣」
今時今日做推廣同做公關都喺比較辛苦,因為科技而衍生唔同嘅推廣方式,跟得慢啲都唔得.同時依家香港嘅大環境,真係事事要小心,一個唔該就好容易同政治掛勾.當然每個品牌都想同客戶有互動,只不過有時變成政治相關嘅問題就確實有啲難去處理.香港人真係好鬼有創意,一有機會就會發表自己嘅意見.所以到最後搞到好多嘢的品牌都唔敢做.
「災難」
依家真係日日都有啲所謂嘅公關災難,雖然有時我覺得刀無兩頭利,但係如果樣樣嘢都係雞蛋裡面挑骨頭咁就真係好似有啲病態.只不過依家嘅社會風氣再加上社交交媒體嘅影響力同傳播力,真係好難去控制.當然點解最後啲品牌要處理呢啲咁嘅公關災難?原因好簡單,我只可以話俾建議同執行項目嘅團隊唔夠細心,無留意外圍環境.但係講到尾要出到街都要個品牌批准先得.
「公關」
依家做公關真係好慘,因為唔知幾時會踩中地雷!之後就要出嚟救火,但係不時火上加油,就死多幾錢重.有時雖然個問題係其他人製造出嚟,但係到最後都係要公關去處理.有時可以怪得邊個?雖然有啲真係的品牌自己攞嚟,與人無尤!但係有時係有啲人利用品牌給予嘅空間而去大做文章,扭曲咗整件事,搞到啲品牌自我審查,事關大部份嘅品牌都希望保持政治中立!
Also published on Medium.


text:
西洋情人節,七姐誕情人節,白色情人節,一年之中出現咗數次嘅情人節,每個特別節日對情侶嚟講都係美好嘅嘢,而今年嘅紀念禮物,你要送乜呀?
對於送嘅方向縱觀可分為以下五種:
專屬系,浪漫系,務實系,共樂系,以及價錢系
目錄
專屬
所謂嘅專屬就係近期大受歡迎嘅訂製,呢類型嘅禮物,要花費較多嘅時間,訂製都要注意一定要提前先可以係情人節前夕送去對方手上,好似最近好流行嘅訂製造型手指usb,訂製人像線光燈,又或者係身上波衫都可印製專屬名同號碼.如果另一半係鍾意獨一無二嘅人,專屬紀念禮物係好好首選.
浪漫
你以為送99朵玫瑰花係好老派嘅追人手法?事實上根據統計部分擁有少女心嘅人依舊對花冇絲毫抵抗力,除咗係靚嘅震撼效果之外,文青感嘅乾燥花都係最近爆紅,另外隨住先前美女與野獸電影版上畫之後,玻璃罩嘅永生花更加係掀起咗一陣搶購風潮,話曬靚嘅事物,邊個唔愛呢?
務實
最常見嘅禮物,就係屬生活用品,例如衫,帽,褲,鞋等,呢種實用嘅物品都係最安全嘅禮物,唯一要注意嘅係:平時要注意對方嘅著緊品味,先至可以確保未來嘅日子可以睇到自己送嘅禮物出現係另一半身上,務實嘅禮物,建議係觀察嘅階段多d花心思先可以送禮送去心坎度.
共樂
有一種禮物係屬於非物體型嘅,好似係安排一個三日兩夜細旅行,一齊去聽兩個人都好鍾意啲歌手演唱會,去睇一出啱情侶觀賞嘅舞台劇,雖然尼種禮物冇辦法永久收藏,但回憶卻是唔取代嘅,所謂嘅共樂就係咁.
價錢
香水,表,銀包等高用品嘅禮物,都屬於呢類嘅禮物,精品之所以貴嘅原因係質感同使用時間成正比,有時送禮冇方向時會諗到對方有特別迷住咩牌子做為參考指標,不過建議要送呢種嘅禮物,最好係揀特別嘅紀念日,如果唔係,淨係情人節一年就有好幾個,每一次都要送咁貴嘅禮物久而久之都會造成大家嘅經濟負擔.
送禮或者係一種形式,但係喺無形之中增加特別回憶係大家嘅腦海入面,無論送乜野紀念禮物,最重要嘅係:珍惜與對方相處嘅每一日先係感情一路嘅基礎.


text:
炎炎夏日終於都過去啦, 雖然都仲係好熱…..但中秋都過左啦, 風高氣爽既行山季節終於都返黎啦!
一路都想同幸晴接觸多D大自然, 所以一有時間, 我地就會上山落水, 好彩我地住係新界, 大自然既地方仲有唔少既選擇, 今次我地就揀左彭福公園
去彭福公園, 除左近屋企之外, 最主要原因係因為佢係香港少數既寵物公園, 如果撞岩試閘日(多數逢二/五,可以上賽馬會CHECK)仲有機會近距離睇到馬
去彭福公園都好方便, 只要係港鐵火炭站落, 行10-15分鐘左右就到
又或者渣車去, 除非係賽馬日啦, 一般都有大量停車位既
我地過完天橋之後, 就入左一架LIFT, 以為比寵物一齊搭既LIFT一定會有陣味,但員工會定時去抹電梯, 我地入LIFT時唔會聞到難聞既氣味
出LIFT穿過一條行人隧道就到啦, 一去到, 先同幸晴去公園玩
騎馬馬
有麻麻係度, 我就最舒服, 因為有麻麻抱住玩唔駛我抱呀嘛! 幸晴成日指黎指去, 叫麻麻呢度去果度去, 都唔知係你玩公園丫, 定係玩麻麻, 哈哈
然後再入寵物公園內既草地公園, 幸晴爸開心啦, 佢買左好耐既地墊終於可以派上用場啦
鋪好墊後, 就係阿囡開餐既時候, 整左薯容比佢自己拎住食, 不過佢個心飛左去狗狗度
好啦, 知好曬啦, 食完再去玩就唔覺曬架啦, 唔好嗡口嗡面啦….
食完野, 我地再坐下草地, 不過小心呀, 地下有好多陷阱…始終都有狗狗嘛
你叫邊個呀?!! 原來又係HI D狗仔, D狗狗都好鍾意BB, 佢地會自己跑黎同幸晴玩同聞佢, XDD
同阿囡出街, 一定要帶既係食物盒, 水, 紗巾, 尤其係紗巾呀, 佢好鍾意亂摸野,但又唔可以阻止佢去探索唯有佢密D摸時我就爽D手抹,襯佢未食手之前抹返乾淨, 盡量都唔用濕紙巾, 一來怕小朋友易敏感, 二來又可以環保D
講開環保, 雖然我地成日都好唔環保(好似一直用緊紙尿片, 懶…改唔到用尿布), 但原來日常生活中想環保都唔係好難架咋喎! 好似改用E BANKING, 收E STATEMENT, 唔駛銀行SEND信黎, 搭多D公共交通工具, 做好廢物分類, 連影完相唔晒出黎都算係環保既一種! 仲有唔好浪費食物啦, 呢點我地一家做得好好架, 幸晴幾乎乜都食, 食剩既媽媽食, 跌落地既爸爸食, XDDD
不過我諗我最環保既就係成日帶阿囡出街, 屋企開少D冷氣, 連錢都可以慳返D,記住去室外唔駛錢既地方呀! 行街SHOPPING會見血架, XDDD
香港貿易發展局搞既國際環保博覽, 顧名思義就係一個講環保既EXPO, 網站話31/10開放比公眾參加, 重點係免費!!!又有多個親子活動啦~~
地點: 香港大嶼山 香港國際機場 亞洲國際博覽館, 嫌遠?!! 唔駛怕, 佢有免費穿梭巴士係各區上落車!
開放時間:
公眾日 (10月31日): 開放予業內及公眾人士免費入場參觀 (部份展品可作零售)
哇, 乜個博覽仲有咁多節目既?!! 連電動車體驗都有, 爸爸唔駛怕悶啦! 記住上網登記左先呀!
原文轉載自: https://wow.esdlife.com/space.php?uid=63794&do=blog&id=263130


text:
由於九月頭所以要同大家講係英國嘅大家有啲乜嘢要注意,我就當做一個便利貼女孩啦!
如果大家唔係第一年係英國讀書都應該知道九月天氣其實開始轉涼㗎啦,但由於唔同城市嘅氣溫都會有少少唔同,所以大家一定要睇天氣報告呀,費事冷親啦!如果你係初到英國讀書我要提提你越近南邊嘅就越暖,越北邊就越凍,我相信大家都知道嘅!由於英國冇香港濕度咁高比較乾,大家一定要帶多啲handcream如果唔係就成日都爆坼㗎啦,嚴重啲仲會流血添.再加上大家初到英國未必清楚係邊度買藥膏又唔知買咩牌子所以帶定穩陣啲費事皮膚敏感啦!仲有啊搭飛機嗰陣記住記住着返件褸話如果唔係凍親就冇覺好瞓㗎啦,大大話話都要坐成十幾個鐘🤔
至於洗唔洗帶啲零食又或者食物呢?我第一年去英國帶左好多野,但時間耐左你會慣咗唔會帶太多野.如果你第一年來又好掛住香港啲食物嘅話就帶多啲啦,始終英國嘅華人超市買嘅貨品亦都會比香港貴啲,希望大家有定心理準備.
除咗食物之外亦都要提大家可以帶定D傷風感冒既成藥去,老實講成年係英國真係有機會冷親,大家都知道係英國去睇醫生有幾麻煩㗎啦唔係一落街就有㗎嘛(雖然唔使錢)所以如果有時候頭暈傷風或者感冒者發燒都可以食感冒藥打定底!真係要提多次大家一個人係異地病咗真係好麻煩㗎!
好啦今日嘅提醒就講住咁多先希望大家唔好嫌我煩同埋真係希望對大家有用同埋大家一定要記得啦!
GES熱線 (查詢,諮詢及預約):
Tel: 3150 6060
Whatsapp: 6390 9020/ 63909026


text:
Day 49 八一中區醫院
喺醫院冇嘢做,出下post
琴晚阿靖係床底執到條藏族嘅頸鏈
我哋見去幫物嘅路點上係落波, 所以打算晏晝出發.起身食份餃子
跟住執下嘢hea下就食晏晝, 但食緊飯嘅時候阿靖話今日唔齊, 叫我哋踩先, 我哋見佢咁突然問佢點解,佢又唔答, 我哋見佢好似唔想講,所以都唔問
之後我哋就出發踩去呢個波密,其中經過一個打卡景點
點知踩咗三十幾公里就係條畀沙覆蓋網絡好似平路但實質係凹凸路嘅路段抄咗鑊金, 嗰下真係 嗰下痛到身都起唔到, 連個駄包都炒爛埋, 不過有保養,唔驚. 但我膝頭就好似受到重創
本身都仲行得走得嘅, 跟住阿曦就用條繩拉住我架車帶我行咗一段距離,搵咗個陰涼嘅位, 嗰陣時膝頭已經腫到成個手球咁大
之後佢喺路邊等,睇下有冇皮卡車可以順路載我哋一程, 但係等咗一陣都未見到我哋就打咗120, 佢話佢哋喺八一嗰邊出車, 嗰邊呢我哋個地點有成三百公里, 過你要等四個鐘, 我哋問佢有冇啲近啲嘅醫院佢話冇,我哋唯有照等
喺我哋打咗120冇耐之後我哋遇到架藏民嘅皮卡車, 佢哋車咗我哋去佢屋企嗰度休息同等120
藏民小妹妹同我哋傾偈,仲摘咗啲野果畀我食 同埋織咗個樹葉還畀我
等到七點幾架車仲未嚟到, 藏民阿姨煮埋我哋份飯,真係有少少感動
等到差唔多成八點幾九點架車終於開到, 但開返去八一又要四個鐘,基本上係直接跳咗四日嘅行程
途中架車停低食飯
之後我就喺半睡半醒之中大概喺兩點零鐘到達呢個林芝市嘅八一中區醫院, 我真係估唔到自己係咁樣黎到林芝
之後就有職員用輪椅推咗我去照呢個x光同埋磁力共振, 照完醫生話冇明顯嘅但係可能係韌帶傷咗同埋有啲皮下出血要留院觀察, 唔使開都已經係不幸之中嘅大幸
之後我就釣住唔知乜鬼營養液嘅嘢瞓咗晚, 阿希就瞓我隔離床位
好彩有買保險,唔係啲洗費真係幾金
當我聽到救護車嘅費用係每公里五蚊雞, 我當堂嚇左一跳, 來回城600公里咁就三千蚊
對比於車費,其他住院呀照x光呀,呢啲已經係小意思


text:
即興劇
即興劇(英文:improvisational theater)係一種冇劇本嘅戲劇演出形式,每場演出從現場觀眾畀嘅一啲簡單建議為靈感,演員喺舞台上合作即興創作出嘅戲劇[1].演員喺上台演出之前係完全唔知自己要做啲點樣嘅戲,佢哋都係接受咗觀眾嘅建議之後,然後每個喺台上演出嘅演員開始同其他演員開始互動噉做戲,自己諗出對白,情緒,動作等,其他演員要繼續諗點樣將故事接落去,慢慢一步一步噉將成套劇嘅劇情建構出嚟.
形式改
無論係任何型式嘅即興劇,都係由演員喺演出裏面即時發展對話同表演.因為具有唔可以預知嘅特質,而且總係發生令人意想不到嘅劇情,即興劇經常自然噉偏向喺喜劇風格.因此即興劇亦經常令人覺得係一種充滿活力同歡樂感嘅娛樂.事實上,即興劇亦可能有動人嘅劇情,或以實驗風格,以唔係敘事嘅方式嚟呈現演出.
短篇即興劇/即興遊戲改
演員挑戰特定嘅遊戲規則同限制,創造出嘅即興劇,以大約3-5分鐘嘅短劇形式呈現.
喺香港有被教授過嘅即興短劇有加拿大Theatresports,源自加拿大戲劇大師Keith Johnstone.而喺香港有戲劇培訓團體同社福機構舉辦,例子有青皮人互動劇場,基督教香港信義會等.
喺香港同澳門,有以Theatresports作爲藍本改成嘅即興劇場比賽,叫做「勁爆劇場大比拼」,並且改爲用廣東話進行,性質相近但有些微差別.喺分別上最大係:表演前多咗音樂同跳舞帶動氣氛,每隊有預先排練過嘅開場「Opening」,即興部分需要帶出正面信息,並且由一個團體演出轉變到較爲團隊競爭性質嘅比賽.
長篇即興劇改
由一幕幕直接或間接相關嘅即興場景,所組成嘅長篇即興劇.演出時間可以由30分鐘到90分鐘,甚至更長.好似一齣有劇本嘅戲劇,可能係單線或多線劇情,可能有明確嘅劇種風格(例如:莎劇,推理,音樂劇等).無論係邊一種劇,長篇即興劇嘅演出,一樣係從觀眾嘅建議開始,演出內容冇劇本,亦未經過排練.


text:
做個「剛剛好」的穩定數學5** [最重要環節~~!!臨場訓練(二)]
除咗機械式答題,臨場其實仲要訓練穩定性.
穩定性基本要求係要多做mock卷.所謂做mock 卷,我個人對學生嘅要求係比較嚴格,DSE開始時間係8:30a.m.,第一份係2小時15分鐘,第二份係1小時15分鐘就跟到足.好多同學其實喺學校都有做mock 卷,但可能只係做一份卷什至只係其中一部分,咁樣係反映唔倒你實戰嘅時候嘅狀態,我成日都同同學仔講,你想高分,你先要處理咗你考完第一份卷用咗2小時15分鐘你個腦,你仲頂得住之後果1小時15分鐘再繼續用你個腦.數學同其他科唔同,你係要用腦的~~
俾個個人經歷嘅例子你,果陣時Alevel,我考之前一年求神拜佛科econ唔好同pure maths連住考,因為前幾年都有前科,點知佢就係擺埋一齊考.咁其實真係一出時間表果刻我已經安排緊到時點調整自己精神狀態.到考果時就先考econ上下晝各三個小時啦,之後果日再考pure maths上下晝各三個小時.我考到pure maths paper 2 個半鐘倒,真係攰到就嚟訓著(不過我唔會話你知我只係淨番一條LQ同埋計過條數就算成條空咗都一定攞A).你如果係慣咗溫書做數一個鐘就溫第二科嘅話,可能就要搵啲時間適應一次過做兩份卷啦.
作為一個補習老師,點樣可以幫倒同學仔嘅穩定性呢?
呢方面我諗我比啲大型補習社更為痴線.我就唔會搞到去會展做mock 架啦,不過我就會同班同學仔一齊捱啦,最後關頭呢幾年我都係同同學仔做足8個mock,每次早起身8:30齊齊排排坐做卷.
其次8set卷我都係控制到20%新題型80%舊至到30%新題型70%舊呢個範圍,而最痴線係我真係一個月左右出8set,要知道砌一份卷要set到啱程度,公平,分倒高低,唔係好似有啲名校/名師咁出啲全部人都唔識嘅題目就ok,因為咁深根本係唔會出,亦都唔係就咁改編pastpaper 就得,因為每年DSE真係有新嘢,根本係要做多少少資料搜集同心思先可能set得好.MC卷要出到啲同學錯concept而搵倒嘅答案,而且ABCD每個options都平均分配,仲有正確答案擺去ABCD邊個位都係心理交戰,成件事其實真係難到想打人.(如果你知道set DSE數學卷果個人嘅人工同可能一份elective卷嘅人工比較你應該明我講咩,我仲要一個月做佢8倍12個月做嘅嘢,理應係佢96倍人工,不過我唔係咁計較嘅XDD)
跟住呢就係學生做卷時候收集一啲佢哋嘅個人數據同埋習慣,例如佢哋做唔同題型所需時間,遇到唔識/新題型思考幾耐時間,有無定期望錶之類.我覺得有啲細節位嘅提醒對於臨場考試有好大幫助.其實好多頂尖運動員都有一啲科學化嘅訓練臨場反應方法,例如NBA Stephen Curry 練同時拍兩個波,同埋起手速度,務求比賽時可以快過對手隻眼(正常人眼reaction time 0.2秒);中國羽毛球國家隊直情要佢哋做MC預判對手殺球落點加強防守技術,慢過0.2秒答個答案,可能實戰就輸咗球波.當然我就無咁多資源搜集咁多數據,而且一份咁長時間嘅數學卷亦無需反應太快XDD.不過最起碼例如俾學生知道佢原來做某類題型嘅時候係相對慢嘅,可以睇番會唔會係慣性用嘅解題方法未係最直接;又例如有無某一題諗得太耐嘅情況,呢啲都係分數上唔可以直接反映倒嘅實況.
講咁多係我可以做倒嘅嘢,係因為學生本身都未必可以做卷時客觀分析番自己嘅表現.好多時都係攞住個分數去分析,唔係話自己唔小心,就係話份卷難唔夠時間做,咁唔具體嘅總結係無助提升自己嘅奪星機會架~


text:
每當有人巡視監房,班柳記就會講:「太平紳士巡視,有要求投訴舉手.」
今日港共公佈新獲委任太平紳士名單,當中包括鄧炳強獲委任官守太平紳士^.而根據港共嘅講法,太平紳士主要係巡視任何羈押院所,確保有效管理,無人受到不公平對待或者被剝削權利,確保個別人士所作嘅投訴會有公平同具透明度嘅方式處理.
鄧炳強呢啲人都做到太平紳士真係得啖笑.喺監房入面,如果有任何不滿,你係絕對唔可以喺監督或者太平紳士巡視嘅時間舉手,因為咁樣係玩鳩啲職員,亦都即係玩鳩自己,所以你只可以同你嘅「期數老細」講.當佢拆唔掂,就去搵其他「老職」去處理,而「老職」入面保安部係惡晒,有人玩嘢真係會喺保安室門口罰企.
咁你可能仲會問有申訴專員表格㗎,議員探訪同屋企人朋友探訪都可以有人幫你發聲.首先,好似上次篇文咁講,申訴專員表格放咗喺「老細」枱,所有要拎表就點都會有人知.即使無人睇到你拎表,所有寄出嘅信都有機會俾人拆開,特別係政治犯嘅手足,因為驚佢哋亂講嘢.而親友探訪,基本上係所有對外嘅溝通都係有錄音錄影,只要講錯嘢一係就「老職」自己搞,如果係單位恰你,咁就會同返嗰個單位講,再恰得勁啲.最後係議員探訪,喺之前仲可以探訪嘅時候,你同議員講嗰時候的確係無人知.不過當個議員為你出聲,到頭嚟啲「老職」同單位又會搵你算帳,最後所有問題都係無人講,更加唔好話解決.
監房入面充斥住各種權力,所以無論點樣巡視根本都唔會有人舉手話有問題,成個制度都係一場show.
^資料來源:


text:
31 OCTOBER 2014(FRI)
依排基本上每日都要出嚟銅鑼灣,記得之前睇過大仁介紹,知道係利舞台開左間Lego專門店,所以就去八卦一吓,順便等自己輕鬆一吓.
本身我就唔算係Lego Fans,所以我嚟嘅最主要目的,就係嚟食Lego蛋糕~
AA Place係全香港最大和最著名的專門店售賣Lego產品,其實離遠望入去,就已經見到好多Lego啦~
萬勝節關係,門口嘅超人帶上南瓜面具,好攪笑呀~
一入到店舖,我就已經被唔同種類嘅Lego吸引住,真係砌得好細緻,像真度都好似,好利害呀!
相信負責砌的工作人員一定花好多心機去完成,自問我就一定係冇依個恆心同耐性,所以我都係專心睇就好了~
我覺得最特別就係有一個零售區,可以因應個人需要一粒粒咁購買所需要嘅Lego執式,而且我望過啲顏色同款式都有好多唔同選擇呀~
行到最入仲有一個環境幾好嘅自由砌區域,我見場內仲有大少Lego俾小朋友玩,環境都好似唔錯哦!不過小小豬暫時都唔係太"好"玩Lego,等佢大個啲啲先帶佢嚟玩啦~
其實店內仲有香港第一間Lego人仔博物館 - Mini figure Museum,職員姐姐話入面有差唔多六千幾款Lego人仔展覽,當中仲有好多係珍藏品嚟添.不過因為要俾$50入場卷,我就覺得貴左少少(可能係我唔識欣賞),所以都冇入去參觀啦~
參觀左一轉之後,終於嚟到個重頭節目,就係食Lego蛋糕啦~
其實每一件Lego蛋糕都好靚,真係睇到我都心大心細,唔知買邊件好呀~
最後都係決定食我至愛嘅Tiramisu啦~
店舖外有幾張小枱,買完蛋糕之後就可以嚟慢慢食啦~
先講件Tiramisu,個味道又真係唔錯,食落唔會好甜但又好夠味,整體嚟講就真係好食.雖然Lego人仔個樣就真係好得意,但食落就覺得非常甜而且又硬左啲啲.不過其實依啲精緻蛋糕都預左有依啲情況,所以冇所謂啦,當係佢嘅特式啦!


text:
恐怖法庭 - 生不入官門
Updated: Dec 8, 2021
唔知由幾時開始,入去警署做嘢,有好強烈既感覺,就好似去咗五六十年代嘅公立醫院咁樣.我係70後,聽啲前輩講六十年代嘅公立醫院,問護士想要一杯水,一張紙巾都要俾錢,無錢比想人睬你都幾難.其實香港社會嘅進步同發展,都好接近世界水平.今時今日好難再接受到六十年代貪污風氣盛行嗰一套.今時今日嘅 80 後90後,佢哋更加未必會明白以前嘅香港係點,佢哋都係喺一個文明而且廉潔嘅社會出世同成長.
就好似早排公司接到一個商業有關嘅詐騙案件,我詳細聽過案情,受害人的確被人欺詐,金錢上亦都有損失,於是我就叫公司一位年青嘅律師陪同受害人到警署報案,要 求警方立案偵查同埋跟進呢件事.
事隔大半日之後,年青律師返到公司,平時斯文有禮嘅佢,今日竟然破口大罵,連四字成語都出埋.又難怪嘅,佢今日就好似乘搭時光機,返咗去60年代嘅公立醫院一 樣.明明係受害者,去到警署報案室,清楚講完自己嘅案情同埋受害經過,但唔知啲警員係咪真係太忙,抑或係水平問題,總之就唔係聽得好明.一味就叫當事人去搵律師幫手,話呢啲係商業糾紛,最好搵律師喺法院解決.而年青律師不服氣,明明案件有刑事成份,所以據理力爭,阿Sir亦都出盡九牛二虎之力, 一時話你證據唔夠,一時就話你案情無刑事成份.再講講下邊個報案室阿頭,即係沙展都過埋黎幫埋口,務求推得一單就一單.口才若過差啲,分分鐘仲有可能由原告變被告.
我都唔明嘅,呢啲都係社會嘅問題,有可能係土地供應嘅問題,又有可能係警方人手不足問題有關.警隊咁多嘢做,朱經緯咁大單案,都要花兩三年時間先至完成調查同埋起訴,咁呢啲芝麻綠豆咁小嘅案件,無番三五七年,真係講到牙血都出埋,都未必會幫你地落到案架? 難怪年青律師返到公司之後,四書五經都拋晒出嚟喇.(笑)
翟律師 - 香港律師一名,日常主要處理各類型民事案件,商業購併項目,工作超過20年.閑時喜愛攝影,跑 跑山,跑跑沙漠,做義工,探公公 婆婆,為有需要嘅小朋友開party,為社會出一分 力.
本刊物只供資料性參考,不會視為法律意見.
想知更多相關資訊,歡迎瀏覽本律師行網頁或聯繫我們查詢. 電郵: info@chakandassociates.com 電話:+852 2868 9800


text:
宋姓好听稀少的男孩名字
宋姓好听稀少的男孩名字
宋伦 宋夕 宋理 宋神 宋揭 宋讷 宋圣 宋敦 宋胜 宋常 宋毫 宋归 宋寒 宋笛 宋隆 宋寥 宋淡 宋诗
宋峰 宋千 宋轻 宋蝶 宋渊 宋绝 宋吉 宋石 宋五 宋忘 宋玄 宋正 宋挣 宋澈 宋道 宋攻 宋苛 宋心
宋渐 宋飞 宋悟 宋建 宋村 宋规 宋凤 宋暖 宋听 宋天 宋藻 宋享 宋庆 宋涛 宋免 宋锐 宋济 宋播
宋子 宋然 宋健 宋谐 宋熊 宋助 宋守 宋振 宋遵 宋语 宋航 宋磨 宋部 宋育 宋文 宋睿 宋冰 宋聚
宋崇 宋霜 宋年 宋向 宋荒 宋烈 宋方 宋思 宋耕 宋信 宋尘 宋元 宋淳 宋致 宋劳 宋度 宋杨 宋击
宋魄 宋折 宋丰 宋鉴 宋朝 宋月 宋枕 宋过 宋茂 宋彻 宋曲 宋南 宋金 宋宁 宋至 宋汉 宋际 宋越
宋拓 宋温 宋忆 宋近 宋灵 宋古 宋杜 宋朋 宋白 宋俊 宋钦 宋造 宋物 宋英 宋蒙 宋都 宋封 宋勺
宋庄 宋招 宋即 宋街 宋鸥 宋沧 宋汝 宋威 宋瀚 宋田 宋曜 宋佑 宋止 宋军 宋维 宋睹 宋远 宋超
宋实 宋六 宋儒 宋热 宋颀 宋风 宋声 宋恩 宋晨 宋康 宋尺 宋流 宋绩 宋邻 宋循 宋赤 宋青 宋泉
宋彤彤 宋健柏 宋伟祺 宋厉辉 宋睿渊 宋鸿煊 宋金傲 宋浩宇 宋厉轩 宋烨伟 宋荣轩 宋旭尧 宋嘉懿
宋君浩 宋天宇 宋泽洋 宋韵舟 宋皓轩 宋昊天 宋国龙 宋博超 宋鼎寒 宋天磊 宋擎宇 宋越泽 宋雨泽
宋益弘 宋星野 宋世博 宋晓啸 宋明轩 宋智渊 宋煜祺 宋昊强 宋君昊 宋新豪 宋志强 宋伟泽 宋致轩
宋浩南 宋博涛 宋智轩 宋越彬 宋展鹏 宋幽朋 宋昊然 宋圣杰 宋新杰 宋靖琪 宋秀杰 宋劲松 宋鹏煊
宋炫明 宋天佑 宋松德 宋弘文 宋韵文 宋振豪 宋懿轩 宋俊楠 宋文博 宋晟睿 宋哲瀚 宋翰思 宋冠霖
宋俊材 宋鹤轩 宋建辉 宋伟宸 宋炎彬 宋楷瑞 宋智宸 宋鸿涛 宋峻熙 宋文昊 宋泰宇 宋绍辉 宋鹏涛
宋致远 宋玮伦 宋风桦 宋国豪 宋晟棋 宋俊驰 宋煜城 宋弘昌 宋达强 宋苑杰 宋卡思 宋冠楠 宋鑫磊
宋明杰 宋明辉 宋博文 宋文轩 宋沙欧 宋鑫鹏 宋瑾瑜 宋伟诚 宋泽楷 宋辰逸 宋雪松 宋苑博 宋睿思
宋圣涛 宋宇达 宋彬瀚 宋哲翰 宋弥高 宋游孝 宋杰良 宋俊庭 宋德诚 宋翰辉 宋顺庆 宋若溪 宋乐天
宋棋观 宋昌俊 宋烟波 宋博辰 宋俊华 宋志青 宋晓奇 宋文帆 宋柏千 宋玮康 宋雨泰 宋旭鸿 宋谦德
宋安皓 宋翰哲 宋宜杰 宋鸿宏 宋晋毅 宋涛杰 宋文灿 宋晋图 宋城久 宋凌翔 宋博毅 宋博翔 宋旭庭
宋泰鹤 宋厉文 宋文春 宋德泽 宋德春 宋菲星 宋玮泰 宋苑羽 宋彬野 宋菲文 宋韵祺 宋文崇 宋翰盛
相关推荐
- 梦到蟑螂是什么寓意(梦到蟑螂是什么预兆)
- 梦见坟地着火了意味着什么(梦见坟地有洞是什么意思)
- 梦见别人出了车祸了是什么意思(连续梦到车祸是什么预兆)
- 梦见去世的亲人,是好事还是坏事?看完这4点,你就明白了
- 八字五行测算免费查询(五行测算免费查询2020)
- 梦见鹦鹉会说话(梦见鹦鹉下蛋是什么意思)
- 梦见血是怎么回事(梦见血腥的杀戮场面)
- 五行取名是缺什么补什么吗(五行取名的正确方法)
- 梦见去世的亲人,是好事还是坏事?看完以下3点,你就明白了
- 梦到蟑螂在床上是什么意思(梦到蟑螂在身上)
- 梦见蟑螂在床上(梦见蟑螂成群是什么意思)
- 梦见石头挡路是什么意思(梦见石头从山上滚下来没砸到自己)
- 梦见尸体(梦见死尸什么预兆周公解梦)
- 梦见坟地预兆什么周公解梦(经常梦见坟地预兆什么)
- 梦见打麻将财运怎么样(做梦梦见打麻将赢了好多钱运气怎么样)
- 梦到钱是什么意思(梦到钱丢了)
- 梦见去世的人(常见的十种“梦境”)
- 五行测免费查询(五行八卦免费查询)
- 梦到车祸人没事车坏了(梦到车祸现场死很多人)
- 姓方好听稀少的名字女孩,姓方的男宝宝取名大全


text:
暑假去左沖繩一轉,食左好多好野呀!我哋香港好多人鍾意食日本菜,我都預左日本係無嘢唔好食,但今次旅程問"點解嘅?點解咁好食嘅""好好味呀!食唔番點算"的次數係幾乎每一餐都發生,而且又係因為Yen平,每餐飯價錢好似有6折咁,真係做到平靚正! 諗起都好味呀!慢慢介紹一下我哋食過乜啦!
通堂拉麵
是清淡豬骨湯底,味道不是濃湯咁重,但都係好好味,麵係彈牙,都值得一食,下次要試埋暖慕拉麵比較下.
五苑燒肉放題
約HKD150食盡豬,牛,雞的不同部位,而且味道都好好,日本很難找到難食的,每種牛,豬你都可以食出不同肉質,不同味道,有得飲有得食,正!
和琉Agu豬火鍋
喜出望外的一餐,潛水教練極力推介,一個set 3500yen,由頭盤到主菜無一道係唔好吃,兼且好地道的琉球風味,海葡萄做沙律比整係海葡萄出色很多,豆腐味道好正,同埋點解可以做到彈牙?
當然主菜豬肉火鍋配大量蒽,入口好濃嘅豬肉香,只係用清水湯底,豬肉都可以咁甜,咁香,真係意想不到,點解可以咁好味?而且價錢真係好抵呀,由頭到尾有6/7道菜,個沖繩飯係超級好食,係食唔停,呢一餐真係食到個個都大滿足.強烈推介,超級好味!!!!必食呀!多謝潛水教練話我地知!!
Aeon mall rycom - IKINARI STEAK
又係價錢問題,百零蚊食到呢個質素嘅牛扒係超抵,我地揀左最貴國產牛,Well done真係煮到剛剛好,食左塊200G做早餐,好過份囉.
Aeon mall rycom - Manoa Pancake
無得輸的飯後甜品,菠蘿pancake,新鮮cream不甜而香滑,以為食幾多都唔會肥,哈哈,一個人食晒3塊都得,諗起都流口水.
グルメ迴轉壽司
必食吞拿魚,牛肉刺身壽司,價錢非常平民化,口味一定比香港選擇多,我地膽粗粗叫是日special,係沖繩當日捉到嘅魚獲,新鮮就一定oishi啦! グルメ迴轉壽司分店好多,如果自駕遊,GPS都可以search邊間分店最近你,好方便架,可惜10:30pm關門早左少少,不過香港人先會不會不停想用盡24小時,夜D可以當宵夜就仲正.
沖繩麥當勞
因為早餐有Mcgriddle,即係兩塊內含糖漿嘅熱香餅包住豬柳蛋OR煙肉蛋,味道甜中帶咸,我就幾鍾意,所以點都食番個,香港無吖嘛.
浜之家
回程前一晚去大吃大喝,海膽焗龍蝦,海膽焗青口,炸蝦,炸蠔,海鮮鍋,美食不能盡錄,我地一行6人,一人一個set,再叫刺身船,天婦羅,其他嘢食share,真係好飽,又因為yen平,所以價錢抵到喊,每位都盡情食呀!
沖繩麵,沖繩菠蘿
一定要試沖繩麵,根夢係最好食,入口即溶豬軟骨,好清的湯底.
菠蘿係的其中一種喜愛的水果,沖繩菠蘿係好清甜,又不能錯過的.
總括,日本有咩唔好食(除左唯一一餐之外),我地今趟可以講得無餓過同樣樣都令人食過番尋味.
今次短短幾日,我地都轉場,因為想住的apartment不是全部日子available,得兩晚都照殺,因為一班人一齊住係好開心,好有旅行feel,今次入住一間日式平房,真係一間日本平民住嘅屋,浴室一定有浸浴架,同埋屋主好親切,英文幾唔好都盡力招呼你,又帶welcome fruit&welcome tea,好有住家feel,一班朋友一齊住吓,笑吓,爽呀!
另外住左北小小嘅酒店,對正萬座毛,舒舒服服咁,個私人沙灘尚可,泳池一般,不過房間同服務都好好,個人只會係去陽光與海灘嘅地方先叫做鍾意住酒店,全因為方便,留晒時間盡情去玩.
係yen平的時候,沖繩可能抵過泰國,印尼D渡假聖地,咁係好難抗拒去日本旅行嘅,而自駕遊沖繩係可以讓你盡情吃喝玩樂,有機會一定來多一round,哈哈.
熊本可能不是日本最出名嘅旅遊地區,但熊本熊就可能係日本最受歡迎嘅吉祥物,果隻黑色大熊配兩個紅紅面珠,又真係幾可愛嘅,佩服日本好有心思每個地區都有自己嘅吉祥物來吸引遊客,每年仲攪吉祥物大賽,熊本熊都有羸過架.
位於九州嘅熊本,係去九州旅遊必到嘅地方,今次日本我地係自駕遊,所以感覺好方便,但其實我都想坐吓日本有名嘅火車架,熊本同阿蘇火山嘅觀光列車係好出名又好靚,或者將來有機會可以再來的話就坐啦!而家都係乖乖地做乘客先,日本自駕其實真係好容易,由於大少同我哥哥都係打日本game大,個GPS佢地好快上手,入日文地址都難佢地唔到,而且GPS個反應都好好,比韓國好很多啦!
我地一早由長畸開左兩個幾鐘車過來熊本,我地又係沿路D公路餐廳開餐,每次食親都唔會覺得失望,味道一定唔差,食店隔離仲一定有手信賣,當係臨離開果個縣最後買手信嘅機會,所以我地都好鍾意呢D公路休息站,公路上會有一D有刀刀叉叉嘅路牌來標示休息站就係附近,唔食嘢,當去吓洗手間都好,所以自駕時都要留意吓喇!
好快就搵到間民宿,今次間民宿好大,我地住8人房,結果得我地一行3人住晒,每個床位都有屏風間開,好日本風,咁一早放低晒D行李,我地就即刻出發去熊本第一大景點-熊本城,哈哈,先唔講熊本城點,3月尾竟然執到少少櫻花水尾,仲見到好多學生仔係度寫生,好多本地人野餐架,一早就有好開始,真開心.
櫻花加上熊本城,好日本呢
熊本城乃日本3大名城之一,同大阪城,名古屋城齊名,其他兩座就未去,但整係睇熊本城又真係幾滿意,自小睇日本卡通片大嘅香港人,十居其九對呢類古城外貌唔會陌生,因為好多卡通都出現過,不過第一次親眼睇同係現場,感覺真實好多,同好多古城一樣,熊本城都有外圍城墻,主城會係中央最高位置,我地由底慢慢向上行,你唔需要地圖都一定搵到架,一路行一路賞櫻,好快就到左熊本城中最重要嘅天守閣.
天守閣內展覽左好多加藤清正時期的歷史資料,武器等等.而上到最高樓層,可以欣賞一下熊本城四面嘅風景,從高處望又另一番感覺,我地都差不多抖留左成個鐘,因為要慢慢拾級而上,返回天守閣門口,俾我地遇到有D人扮將軍同著和服,遊客可以排隊影張相,哈哈,我地都有影,反正到此一遊,唔好浪費吖嘛!
參觀完熊本城,我地去第二個景點-細川家刑部,細川家係三百幾年好威架,阿哥係熊本城城主,咁就送左好大塊地俾個細佬,細佬就起左呢個豪宅做茶屋,之後改左別墅,最後係做左宅邸,簡單D講,即係去參觀幾百年前嘅豪宅囉,去到要除鞋入內參觀,攪到真係去似去左人地屋企咁,感覺呢度度似卡通片D屋,不過大好幾倍,我地一路行一路會諗,古時D日本人係室內係咪唔會企起身,定係佢地真係好矮先,無間房大少可以企直,我就勉強可以企起身行,哈哈,不過呢度確實好舒服,每間房望到嘅園景都有用心安排,而且光線好自然,幾百年古宅來講,都無陰深嘅感覺,如果有時間,來呢度睇吓,叫做認識吓日本人舊時嘅建築都好呀!仲有好多影相位架.
果日見仲帶D時間,5點人地收工前,4點半趕入去-水前寺成趣園,又係細川家個阿哥城主建造嘅,都係三百幾年前,為左招呼客人飲茶吹水嘅地方,中央有個大水池,依呢個中心再加D山山石石,小橋流水,錦鋰一定要有啦!成件事好日本,悠悠閒閒咁,試想想係中國,會有幾多大叔,大嬸,攪到無晒mood扮上等人去欣賞呢D山山水水石石啦!約莫行左大半個鐘,人家關門,我地說閃人了.
日本九洲個行程以觀光,浸溫泉為主,行街shopping就得熊本呢一晚時間,我地黃昏時間開始即刻飛去-上通下通,行街食飯,一定要試當然就係熊本多蒜拉麵,個味道同其他九洲地區有分別架,我就唔太like蒜,但大少同我哥哥就覺得好正,食一碗係唔夠飽架.
係上通下通D舖頭都集中係度,藥妝,衫,鞋都有得行吓,不過真係唔太多,當然仲有夾公仔嘅舖頭,只要你一開始左,個哥仔就不停幫你,直到你夾到為止,果時你又唔好意思收手,用左幾多都唔記得,只係記得最後都夾左索柏先走人,都無所謂,來得日本,夾公仔都係要做吓嘅.
行完街就再食2輪晚飯,一碗麵真係填唔飽大少,我地揀左好耐,想食咖喱,食多碗拉麵定點好,最後因為有睇日劇嘅關係,就去左居酒屋嘅物體,食串燒,餃子,飲啤酒,因為果間食店夜左都好多人係度吹水,我地去感受吓當地人嘅生活嘛!
熊本確實有好多有歷史價值嘅地方去,算做可以了解下日本古時文化囉,而自然觀光仲有阿蘇火山,另一篇先講,所以抵熊本可以係芸芸日本城市中,近年越來越多人去.


text:
「平民」
車仔麵係經典嘅港式平民美食.好多都係藏身於街頭巷尾,靈活多變,一撮油麵,十幾廿款嘅餸菜任意挑選!再加兩殼熱湯,淋匙辣汁就係一碗庶民嘅車仔麵.其實要整一碗車仔麵嘅功夫真係好多,而且利潤低,要做得好食真係談何容易.究竟邊到有好食車仔麵?相信每個人都有一間自己喜歡嘅小店.點解係小店?因為只有小店嘅先至好食!你又覺得邊間係香港最好食嘅車仔麵呢?
「食品」
好多香港人都鍾意食車仔麵,而要搵一碗好食車仔麵其實真係好難.一碗好嘅車仔麵除咗啲餸要好食之外,其實個湯底都好緊要,因為就算啲嘢幾好食都好,如果湯底唔好味嘅話,其實都幾影響成碗麵嘅質素.一碗車仔麵除咗可以滿足唔同人嘅要求之外,最重要嘅就係價錢!當然有平有貴,而每個人嘅配搭都唔同,咁你最鍾意嘅配搭又會係啲乜嘢呢?
「配搭」
一般如果我食車仔麵嘅話都會係咁嘅配搭,首先當然係要叫個粗麵,然後就係豬皮,豬紅,蘿蔔,雞翼,而湯底就要加腩汁.車仔麵另一個最佳拍檔就當然係一支可口可樂啦!以前最鍾意嘅就係去銅鑼灣皇室堡後街食榮記.嗰陣時佢哋仲未有鋪頭,但係佢哋啲豬紅真係食咗咁多間都無一間比佢哋嗰啲更好食.之後返咗嚟香港住係西灣河就當然係去嗰間超級無敵車仔麵啦!
Also published on Medium.


text:
(玫瑰花熊/獨角獸夠曬少女心)
花除左可以一束束或者永生花咁樣送比人之外,原來仲可以砌成熊同獨角獸,岩曬有少女心既妳.呢間花店賣既都係仿真花,都好香嫁!仿真花亦都唔洗擔心花期短唔放得耐,咁就可以長時間放係屋企,見到都開心.Spreadian仲可以享有全店9折優惠,仲唔快啲睇下!
(零食花束)
呢間花店除有一扎扎既花賣之外,你仲可以買小型保鮮花盒,保鮮花相片玻璃瓶etc. 岩曬唔同需要既你.佢哋仲有零食花束,岩曬買比為食既他她他.呢家spreadian 買正價花可以有9折優惠.
(獨一無二嘅花)
有邊個女仔唔鍾意花?一束花除左可以賞心悅目,係節日送花仲可以增進大家既感情.如果唔知揀咩花送比人,可以問下佢哋.佢哋會跟據你鍾意嘅花去幫你設計獨一無二嘅一束花,等收花既人可以感受到佢既獨特.Spreadian買花仲有85折優惠,買扎花氹下人或者裝飾下屋企啦!
(治癒 驅走負能量)
日常好容易積積埋埋好多負能量,返到屋企就係最好消除負能量既時候,秘魯聖木可可以淨化空間,幫助冥想,紓緩壓力和情緒,仲可以驅除蚊蟲.而唔同既水晶會有唔同既功效,適合有唔同需要既你.佢哋一set有齊秘魯聖木,水晶同乾花束,送走負能量之餘,仲可以裝飾您的家庭和工作環境,由心靈到環境都可以洗滌心靈,送比人或者自用都岩曬,而家spreadian 可以有8折優惠.
5. Daadvicer
(緣分占卜 在黑暗中帶一點光芒)
覺得時辰八字太傳統?可以試下占卜,透過占卜了解一下自己,問下你自己心中既疑難,或者可以搵到自己需要改善既地方,為你可以繼續抱有希望實現願望.佢哋有唔同既占卜方法,有興趣既可以上佢哋IG睇下,Spreadian仲可以享有VIP面對面服務優惠/網占8折,面對面服務包括卡西記錄 療癒 流年 面占 等服務(工作坊及塔羅班不適用).
(You Are What You Dress)
身上着既搽既其實都代表自己,呢間舖頭認為搵到自己嘅個人風格同獨有生活態度自自然然就可以出正能量.佢哋搜羅唔同優質既產品,包括家居用品,護理用品等等,等大家着得好用得好.Spreadian 只要係結帳是輸入promotion code就可以有全單85折既優惠.
(自家薰蠟燭)
生活始終需要儀式感,臨訓前點上Flamme既香薰蠟燭,靜靜看住微微搖曳的燭光,將身心同時釋放,等自己全然置身係香氣滿溢的平和空間.香味仲可以遍佈成個空間,成為你home sweet home既獨有味道.Spreadian可以享有全店9折既優惠,快啲買個黎享受下屬於自己既metime啦.
8. Bedggasm
(天然豆蠟香薰蠟燭)
bedggasm係香港本地蠟燭品牌,希望大家係忙碌努力打拼既一日結束後,翻到屋企可以將一日既煩惱拋諸腦後,有一個放鬆心情既一刻.佢哋係用天然大豆蠟夠環保,燃燒時唔會驚有有毒物質.Spreadian買滿$499可以免運費仲有$25cash discount添,揀個味黎買,等自己有一覺好眠啦.
(天然擴香)
唔知你相唔相信水晶有種能量可以改善人既磁場?水晶除左可以一串串咁帶係手,仲可以靚靚咁放係屋企提升格調.佢哋有唔同既擴香水晶,岩曬有唔同需要既你,除左可以幫自己帶黎好運 仲可以令到間房香噴噴.Spreadian 仲有全店9折優惠.
10. Mama.calligraphy
(優雅既西洋書法)
印刷始終無手寫既咁有溫度,你又有幾耐無好好拎起支筆寫下野?西洋書法可以幫助舒緩壓力,陶冶性情,更可以提升個人形象同學習嘅效益,係呢個繁忙急速既香港學習放慢步伐,理清我地內心真正的想法.而家佢哋提供以優惠價$50可以參加西洋書法班一堂比spreadian,等大家可以透過筆尖慢慢放慢生活節奏.
(有溫度的禮物)
唔知大家需要買禮物嘅時侯,會唔會諗到頭都大埋啊?今次介紹嘅店鋪可以幫到大家解決送禮物嘅需要啊!🥳佢地會提供客製化繪圖可以印係手機殼,ToteBag等等 🥰 讓商品變成有溫度的禮物❤Spreadian可以享有繪圖費9折同埋Follow佢地IG之後可以有訂製商品85折〜
(氣球小店)
大大小小既節日慶祝,都會想佈置下可以有多啲氣氛玩,又可以影靚相post IG📸 呢間小店就有唔同款式既氣球,等大家可以佈置下間房.佢哋仲有告白氣球花盒,送比女朋友或者媽媽都一流,仲有節日限定添嫁😍依家Spreaidan仲可以享有9折優惠,有興趣就去睇下啦~
13. Shifa_mystery
(占卜工作坊)
依間小店除咗有一般嘅水晶售賣之後同嘅占卜服務,仲有一啲情緒治療同埋能量療癒,分別有愛情, 財富, 工作/事業, 健康, 人際關係等等🔮有時候仲有工作坊比大家參加〜Spreadian可以享有工作坊可優先報名,仲有全單服務/網上占卜85折 (包括塔羅, 療癒, 寵物療癒, 驅魔等) 但不適用於工作坊及塔羅班 😎
想知點redeem offer,記住快d download Spreadit apps 睇下詳情喇


text:
一份令我學到最多嘢嘅工!
Edward – Marketing Executive [2 Years]
入U四年返過唔同part time,但成為Zwaper 絕對可以話係我做過其中一份令我學到最多嘢嘅工作!💪🏻
作為一個讀BBA嘅我黎講,我希望將來會從事對人嘅工作,所以當時我見到Zwap請人廣告,寫住要同唔同大學society傾合作,小弟以前都上過莊都幾熟悉流程,所以諗都無諗就apply咗,自問speaking都攞5,諗住Pitch人輕鬆無難度啦!點知成為Zwaper之後先知原來以公司代表傾sponsorship同以前莊員身分係好唔同… (想知有咩唔同就apply入黎做啦🤣)
呢兩年我作為zwaper同超過50支soc傾合作,我學習同應用到應對唔同類型Clients 嘅策略,同埋改善我嘅pitching skill ,例如將我哋嘅sponsorship嘅優點同埋獨特性present比合作嘅莊員,令合作達致一個winwin situation,呢啲經驗更加令我累積咗好多實際skillset,同時又可以建立起只屬於自己嘅portfolio,等我係搵grad-job果時,比其他同學擁有更多可以share嘅案例,畢咗業幾個月我就已經搵到grad job啦!(都要多謝zwap manager教我寫好cv同佢封reference letter) 工作做起黎都更得心應手,唔再好似以前咁錯漏百出!😇
講到Zwap,公司同事真係出曬名nice同好照顧新人!當年我初到公司果陣真係咩都唔識,好彩Manager同埋前輩Zwaper幫咗我好多,由點contact soc,點Pitch佢地,到點樣可以搵多啲錢都會毫無保留咁同我地分享! 而且training都好用心,有曬唔同template, training material比我地參考,等我地更容易同快適應Zwap嘅工作!🥳


text:
2015年5月28日星期四
韓式炸醬麵 Jjajangmyeon (짜장면)
睇得韓劇同 Maangchi 姨嘅 video 多,真係覺得韓文發音好多都跟普通話好似,有啲甚至係完全跟廣東話一模一樣,大長今個 “今” 字就係其中例子.雖然大家未必識睇韓文,但睇吓個拼音,再讀一讀,就完全知道呢個係 “炸醬麵”.拼音都唔識睇嗎?聽吓 Maangchi 姨點讀啦!
早排睇電視個韓國旅遊特輯,主持人試食咗韓國炸醬麵,話跟中式完全係兩回事,而且味道偏甜.其實睇個樣都知道跟中式炸醬麵應該係完全唔同味道,但味道偏甜就真係估佢唔到,可能係因為所有蔬菜料都係帶甜啦!
2015年5月27日星期三
抹茶吞拿魚三文治
2015年5月26日星期二
雜豆薏米土伏苓老黃瓜湯
有陣時啲嘢都真係唔到你唔信,呢排幾乎日日都落雨兼烏天黑地,噚日佛誕就居然無雨落仲勁猛太陽,今日又即刻落番雨,睇新聞先知原來朝早仲發出過黑雨㖭!
唔係講笑,真係濕到好得人驚,自己都 feel 到體內濕氣好重,所以就煲呢個袪濕湯喇!
2015年5月25日星期一
部腦終於有救喇!!
部電腦個 hard disk 容量不嬲都唔多夠用,因為係好耐之前買落,只得 100 GB,當時仲係用緊 Windows XP 就梗係夠用啦,但自從壞機之後,幫我砌機個師傅就順手幫我 upgrade 到 Windows 7,咁就出事喇!!
本來個 OS upgrade 咗當然係好啦,但係相對於我個舊 hard disk,新嘅 OS size 簡直係大笨象,裝咗之後就只係得番幾 GB 空間可以用,跟住 Windows,Antivirus 及其他程式又不斷自動更新,越嚟越多嘢塞入去,攪到近排得番幾百 MB 可以用咋,連開個 Photoshop 用都唔夠容量去運作,唯有邊用電腦邊不斷清空記憶體,超麻煩!!
早前請教咗我一位 IT 專業嘅舊學生有關外置 hard disk 嘅資料,佢就介紹我用呢隻牌子:
2015 浴佛節
噚日橫風橫雨,攪到屋企周圍都滲水,仲以為今日天氣都唔好得去邊,點知天朗氣清,天氣非常之好,所以我返工前都可以出海灘浴佛哦!
全日都好好天氣,仲鬼死咁熱,點知夜晚放工去到屯門公路轉車站時就開始毛毛雨,一踏入家門後就即刻落大雨,好彩避得過唔使濕身,果真佛力加持,佛祖庇祐,阿彌陀佛!!
2015年5月24日星期日
黑椒雜菜麵包碗
2015年5月21日星期四
死剩半條草命
仲記得之前我同大家講,屋企有棵迷迭香用水養住都不停生根,仲多到變成盆狀嗎?見大家都叫我轉落泥種,咁我就好聽話咁將佢種落泥喇.
雙色麵筋
一開場先講啲題外話先!上次咪話睇《元味好生活》時知道台灣人好鍾意一家大細去露營嘅,原來香港依家都已經有好多人攪緊呢門生意.唔知大家有無睇《財經透視》呢?有的話就實知我講乜,大嶼山,西貢及天水圍都有營地,提供埋露營車或露營屋,最正係天水圍嗰個營地,引進咗法國製造嘅波子營,望落好似係塑膠造,最特別係球形嘅上半部份係全透明,夜晚瞓覺時好似露天而睡,但又唔怕風吹雨淋,好好 feel,無睇過呢集節目的話就快啲 click 入去見識見識吧!
入正題喇,噚晚煮咗齋鹵味,正確啲講係素鹵味至真,因為有用五辛呢!
2015年5月15日星期五
呃盡全球人!?
2015年5月14日星期四
素肉丸 Vegetarian Meat Ball
「IKEA」啲肉丸一向都好出名,個個都話好食,我就唔知係咪真係咁好食喇,因為我未食過,皆因成份有加到牛肉.最近「IKEA」推出咗素肉丸,聽聞香港都已經有得賣,「麥記」老家又為素食者推出素食漢堡,真係素食者嘅好消息.
早前我 download 咗個叫做「Vegetarian Recipes」嘅 App,裡面有好幾個 meat ball 做法,我就揀咗其中一個較易整嘅 recipe嚟做實驗,估唔到一擊即中,成功做到哦!
維修
上個禮拜開始,喺正我間房個頭殼頂搭咗個棚喺度,都唔知做乜,後尾開信箱先發現原來管理處放咗張 notice,呢幾個禮拜要維修外牆.其實早就應該要整啦,見到啲紙皮石同石屎都爆哂出嚟好耐,我成日都好驚有朝一日會跌落嚟打爆我個窗啲玻璃兼跌落街砸傷途人.
豐富的第一餐
嗱嗱嗱,咪插我住呀,對我嚟講真係好豐富㗎喇!!!
平日起身後都食得好簡單,好求其,麥皮,麵包,muffin,餅乾或者 cereal 就算數,總之叫做有嘢落肚就算㗎喇,好少可會攪咁多 "花臣",又多士又蘋果,仲沖埋杯檸茶㖭,因為噚日切咗個檸檬煮意粉嘛.
2015年5月13日星期三
清補涼栗子節瓜湯
絕大部份時間我都只會係煲齋湯,對於好多人嚟講,如果煲齋湯的話,可能會勁落蜜棗增加甜味,但我自己就唔會咁做,而且已經無用蜜棗好耐,成日都形住蜜棗唔知係咪有加糖製過.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
想啖湯夠甜的話,我通常都會落紅蘿蔔,粟米,栗子或粉葛,有時就會加紅腰豆同三角豆一齊煲,都可以增加一定甜度,但始終最重要嘅一點係:所有甜味材料必須凍水落煲.因為食材嘅甜味物質只會溶係凍水內,而我自己就習慣再浸多一段時間先煲,確保大部份甜味物質溶於水內,自己都已經做過實驗,材料凍水落煲跟水滾後先落料,甜度真係差好遠.
2015年5月12日星期二
檸汁蜆肉扁意粉
最近睇緊姚元浩嘅《元味好生活》,每集節目元浩都會邀請唔同嘉賓一齊體驗各種戶外活動,露營過夜及野外煮食.唔睇都唔知,原來台灣依家好興揸露營車到郊外露營,而且仲癲到每個家庭都為自己架露營車做出各樣主題,倒如民族風,all handmade decoration,法式風情等,真係大開眼界,最正就係架露營車可以變出一層角樓出嚟俾小朋友上去瞓.
剛剛睇完男神王陽明同元浩玩越野飛車,超刺激,連周身肌肉,紋哂身,man 到爆嘅王陽明都全程乸埋塊面,用雙手掩護住個頭,皆因上落山坡嘅角度真係差唔多接近九十度咁滯,又無特別安全措施,仲恐怖過玩過山車,俾著我係座上客的話,我肯定暴斃車上,嚇都嚇死咗!!
幾乎每一集元浩都會用到荷蘭鍋去煮食,佢勁讚好用,其實荷蘭鍋就係一隻戶外版嘅「Le creuset」或「Staub」,都係一種鑄鐵鍋,不過就係用支架吊起,直接喺柴火上面煮食,最特別係鍋蓋經特別設計,可以放上燒著嘅柴同炭,實行上下夾攻!前幾集男神高以翔露營時就煮咗個海鮮蛤蜊意大利麵,最特別係佢用咗檸檬汁去煮,真係從未試過食酸味嘅意粉,但元浩試過之後又話估唔到咁好味,攪到我都想試吓!反正屋企都有檸檬,又可以順便清埋上次整韓式海帶蜆肉湯時用剩嘅蜆肉,不過我就用自己個方法去煮,因為用料唔同,起碼高以翔係用新鮮帶殼嘅蛤蜊去煮哦!
2015年5月10日星期日
健康版班尼迪蛋 Egg Benedict (healthy version)
見冷宮仲有 English muffin,於是又玩吓整 egg benedict.
一般人都覺得 egg benedict 非常邪惡,火腿嘅肥美不利健康,如果用片裝醃製火腿的話就更加無益;雞蛋又話高膽固醇,個荷蘭醬 (Hollandaise) 仲係用蛋黃做㖭,但其實最惡魔都仲係溶牛油,要拂打到個醬汁濃稠的話,用量都真係唔少!!
所以,自己整的話,都係整番個健康版好啲喇!
憑歌寄意,憑花表心意!
2015年5月9日星期六
鹹味麵包布甸 Savoury Bread Pudding
雙色迷你缽仔糕
Blog 友小月話唔知點解整缽仔糕時啲紅豆會沉哂落底,我自己都唔明白,因為我上次整時真係全部浮面,但我依家應該估到係咩原因喇,因為今次自己都中招嘛!!!
唔知大家有無遇到相同情況,依家啲紅豆好難煲得腍,甚至係煲極都唔腍,初時以為自己買啲紅豆 cheap 先會有呢個情況,但原來朋友同學生家長都係咁講.唔記得喺邊度聽過話紅豆越大粒就越難煲得腍,之但係依家好似都幾難搵到細粒紅豆嚟買,周圍賣嘅都係大大粒,所以我每次煲完紅豆都會先放上冰格雪至結冰,之後先再用嚟整嘢,咁就一定會腍,跟十分鐘就煲好粥嘅原理一樣.
呢次就係因為偷懶無做到放冰格呢個 step,紅豆唔係真係完完全全煮腍哂,仲帶點實,有點重身,所以最終全部沉哂底!!
橙香朱古力 biscotti
2015年5月5日星期二
瑞士汁豆腐乾
上次鹵完雞翼同雞腳之後,跟住就買咗塊豆腐乾返嚟繼續鹵,原本想買埋雞腎,鴨腎之類物體,但凍肉店無得賣,得火雞腎,未食過又唔知好唔好食,所以最終都係無買到,加多兩隻蛋落去算數.
2015年5月3日星期日
十五的齋 pizza
訂閱: 文章 (Atom)


text:
(送BB車)PN 媽實試韓國 Capella 新款嬰兒車
今次換咗呢架車之後總算係有驚喜,而且可以真正咁同老公講「真係最後一架車啦!」
先講講,呢架NEW BORN 款嘅BB車係 Capella 最新型號Wi-Lite S-201.架車標榜係「高眺輕量闊身型」,只係重 4.5kg,可以由初生坐到3歲,岩晒我呢個手無臂力嘅呀媽同個大大件嘅女.
佢呢個型號有三個色,但對我嚟講,最吸睛既係綠色,感覺似湖水綠,佢再配左個灰色座墊,唔會咁吸熱得黎又唔會咁易邋遢.
Wi-Lite除左有非常吸引嘅輕量車身(4.5kg)同雙向手把之外,仲有幾個位我都幾BUY嘅,一齊黎睇下實試情況!
1. 又高又闊的座椅
呢一款高景觀的BB車都係第一次試,以前呀女出街唔太鍾意坐車車,係都要人抱.但用咗呢架車之後,竟然一叫就上車,唔知係咪因為座椅高左隻腳仔無咁易掂到地下,定係坐高D可以睇到多D嘢呢?!
見呀女而家坐車成日指手畫腳咁,又坐多咗,唔洗好似以前咁下下扭抱,我都可以無咁辛苦.仲有,呀女本身都唔叫細隻,而家坐咗落去,左右都仲有位比佢郁黎郁去,梗係舒服啦,而家LIKE坐車多咗,有時番到屋企都唔捨得落地TIM.架車咁濶,真係可以坐到3歲.
2. 玩到攰一攰「雙向,平躺」就最爽
每日去完街街再到公園放電就唔少得,一玩完上車無耐就會好快就瞓咗.之前架BB車無平躺,所以每次見到呀女坐喺度瞓嘅時候都覺得好慘咁.
而家有咗呢架車就唔同晒,可以舒舒服服咁平瞓之餘,就算架車左右移動都好,都唔會因為左右兩邊搖時撞到個頭.喺椅背一拉就可以較成平訓,唔完全放晒都無問題,自由調較個角度.
用埋雙向功能,夾埋架風扇仔,我見到都想瞓埋一份.
下面仲有個位置可以拉出嚟加長個座位,令小朋友嘅腳仔唔再吊住黎瞓.
3. 四輪避震 + 大大個置物籃行走依然順暢
上次朋友見我推呢架車,講咗句:「架車單輪無咁好推同咁穩陣架.」但我用落呢架單輪車又唔多覺有呢個問題,比我之前用個架雙輪車好推咗,推落都叫幾順同容易轉向,可能佢車轆都夠大啦.睇埋上圖,下面個置物籃咁大個,SHOPPING同買餸時都輕鬆好多.
架車個座位雖然濶,但係車身竟然係出奇地窄身,出入商場既門口,閘口都好 easy.
其實呢架車仲標榜咗四輪避震,個人推嘅感覺都算係避到震,因為呢架車推起上黎唔會左右搖晃,行過D凹凸不平既路面都唔怕震醒呀女,而且無咁容易ZIP落罅隙,更唔似朋友架車咁每次推親都好似就黎散開一樣.
唔係講笑,連爸爸都話架車好推,上啲稍為高少少的級仔時,都好輕鬆上咗,整體感覺唔錯咁話.
4. 好車必備嘅5點式安全扣
之前睇新聞話有BB車比車撞到,真係嚇到一額汗,聽聞就係靠一條5點式安全帶保住個BB,咁Wi-Lite呢架車都有呢條5點式安全帶.
5. 單手開合
作為一個普遍嘅港媽,唔會下下都有個工人姐姐跟出跟入,成日都要自己一個帶住呀女出街買餸,上落巴士同樓梯級.一個人得兩隻手,要一隻手抱住呀女既時候,就只係得返另一隻手做其他野,所以一架可以單手開合既BB車係非常非常非常重要!
6. 價錢實惠
以初生BB車黎講,Capella Wi-Lite S-201呢個價錢絕對係有驚喜,千幾蚊就有啦,前個排行過AEON都係賣緊 $1,575.
了解更多Capella 最新Wi-Lite S-201型號及其他產品資訊:
Facebook: Capella Hong Kong
Instagram: CapellaBaby
今次的活動中,好多的爸爸和媽媽的分享都好特別,而且好感動,而本次的幸運兒是以下3位,齊來欣賞.
第 1 位:
第 2 位:
第 3 位:
他們分別是:
得獎者於這個星期內會收到電話通知!今次唔係你唔緊要,緊貼《親子頭條》陸續送大禮!


text:
做 freelancer 可以享受彈性工作時間,又唔洗成日困喺一個地方工作.今日在家工作,聽日喺咖啡室做嘢,又可以接觸到唔同類型嘅人,聽落真係幾吸引.但喺自由背後又有啲乜嘢要取捨?做 freelancer 又要具備邊幾樣條件?
你有問題想向 Moovup 發問?
身兼多職,好容易會撞 deadline.尤其是遇上工作堆積如山嘅高峰期,就算時間管理做得好好,都可能會有應付不暇嘅時侯.有時一次嘅失敗就會與永不錄用劃上等號,所以壓力大係理所當然.有時仲要早午晚去三個地方做三份工,一份接一份,成日要走黎走去,都會好容易令你身心疲累.喺啖季嘅時侯又可能要經歷長時間無收入,經濟及心理壓力都唔少.
一份朝 9 晚 5 嘅工作通常只需要向一個上司及老世報告.每日對住同一班同事共事,只要花少少時間建立默契,工作應該唔難應付.但係 freelancer 就好唔同喇,做 freelance 好多時都係一次性嘅工作,一次嘅失誤,好可能失去以後嘅合作機會.當你需要經常與不同工作風格嘅人合作,工作有時又會臨時取消或改期,的確需要好高嘅理解能力及經常保持靈活處事態度.
做 freelancer 需要主動爭取工作機會.需要喺社交平台上不時撰文,發佈相片,從而建立自己嘅個人品牌.好多時要出席交際應酬,聯絡唔同嘅人不停搵工作機會.如果性格內向,就未必適合做 freelancer.
做 freelancer 雖然好自由,但喺收入就非常唔隠定.市道唔好嘅時侯可能幾個月都無工作,有時完成左一份工作之後又要等幾個月甚至半年不等先收到報酬.如果唔好彩,仲可能會被僱主拖欠薪金甚至走數.所以有良好嘅儲錢習慣,長期存有幾個月至半年嘅儲備基金,對 freelancer 嚟講係非常重要.另外,要識得保護自己,簽定合約.絕大部分 freelancer 都會給予客人 invoice 及收據,甚至制定合約,保障雙方及避免爭拗.
拖延症好多人都有,無老世監控底下工作就更加容易分心及懶散.如果唔可以如期交貨就好容易失去再次合作嘅機會.嚴重嘅會破壞口碑,可能會失去一連串工作機會.自由工作者好需要自律工作,做好時間管理.一定要搵到最合適自己及幫助自己可以專注嘅工作地點及方式,咁先可以長久維持 freelance 嘅工作模式.
本文章由 Moovup 提供
原文連結:Freelancer需要具備的五個條件
關於 Moovup 好工速遞
Moovup 好工速遞是一個專為尋找前線空缺而設的求職平台,以僱用模式及工作偏好設定,為求職者及僱主提供有效的配對.
網址:moovup.com
你對這個題目有疑問?立即問問專家:


text:
中國傳統觀念,所為明哲保身,事不關己就己不勞心,做人既顧掂自己咪得,邊個咁得閒埋人地d野?老老實實,如果你係身處一個職場如戰場既世界,你有咁既諗頭,我唔會怪你,但作為春風化雨既老師,唔該更正下自己既思想.上面果兩句,講得好聽既叫做中立,講白d既就係自私自利見死不救.經過時代既洗禮下,老師已經發展出一套新既開脫技巧,叫做身不由己.身不由己最西利既地方在於做人唔單止係中立,仲可能係迫害者,做完壞事之後為自己良心好過小小既籍口.
如果大家未見過咁依班咁既老師,我真係為你開心,因為你班老師仲未衰得哂,仲未咁偽善.如果你曾經遇過依班老師,我真係為你傷感,因為你班老師就係人稱教畜既物種.
唔明唔緊要,只要舉幾個例子,或者大家就會諗番起自己既中學生涯.
中學最緊要既就係爭排名,爭公開試成績,學校入面都要同其他同事爭上位,學生就成為老師上位既踏腳石.學生表現好,考試叻既,校長就認為你有料,可以比你上位,相反就成世冇得升.美其名係為學生著想,所以日日瘋狂比功課,學生根本消化唔哂,但唔比又好似怕輸蝕比其他班,情況就好似怪獸家長幫自己個仔填滿哂時間表一樣.咁叫為學生著想咩?只要你唔交功課就一口咬定你懶,之後全面封殺所有課外活動,除非你泊到好碼頭,係校隊主力,否則你既人生就恍惚只有讀書.老師只係會話身不由己,呢個社會對學生既要求就係咁,佢地咁做係為你好,佢自己都唔想學生咁辛苦.事實上,今時今日社會之所以訓練成一個又一個既讀書機器,全靠我地既老師造成.
學校咁多老師,唔多唔少總有一,兩個特別睇學生唔順眼,無端端就會小你一獲.好明顯,唔單止係學生,仲有老師都知道有d同事好中意搵學生出氣,見到上司無理取鬧,有幾多個老師真係會幫學生出頭?為左唔好得罪自己既同事,好多老師都當睇唔到,好人d既就會私下叫你忍,但從來唔會幫學生爭取公道.就係因為一句身不由己,認為老師鬧學生一定有原因,或者自己無權理,所以眼白白睇住學生比人恰都當冇事發生.
有時候校長真係小小人工要求多多,又要馬兒好,又要馬兒不食草.可能一個老師就要帶幾樣活動再教幾科,但係校長成日要求高高,成日話拎唔到獎,成日將錢偏重係幾個拎到獎的活動,咁樣對其他學生絕對唔公平.老師開會果時正正想同校長反映,其他老師明明都有同樣既感受,但因為身不由己,認為自己人微言輕,都係打份工姐,自己同埋班同事辛苦少少都無所謂.變相邊個出聲就邊個做左傻仔,其他人都係敢言不敢怒.面對不公平既事都唔敢反抗既,點樣可以教學生?
教書果時,唔多唔少都會見到欺凌學生既個案,但係大部份老師都唔識處理或者唔想處理.黑社會收保護費同埋打學生就唔提,因為太過極端,唔係間間學校都有.但每一個年級仲有人會成為傻仔,成日比同學暗串,收埋佢d野,或者係成日撞佢,呢d情況明明老師都睇得一清二楚,但往往只係口頭上講一兩句就算,完全冇諗過要幫果位同學出頭.說穿了,都係唔想因為一個同學而得罪全理人,費事搞到自己教書教得咁辛苦,又係一句身不由己,唔係唔想幫,而係幫唔到.到欺凌者忍唔住出手打人果時,老師就會開聖人mode,叫大家和和氣氣,話打人既同學仔點都好,打人就唔岩,老老實實真係難聽過粗口,仲黑暗過d法官.
老師為左輕輕鬆鬆教書,唔想咁煩,有咩事都會叫學生自己搵答案,自己試下,一打鐘就唔見人,學生永遠唔會搵到佢.如果閣下有錢去補習社,或者本身係醒目仔女,咁冇問題,可惜既係大部份學生都唔係聰明仔,往往操操下卷果時唔明都要搵老師,但老師係唔係一定答你呢?又係身不由己,所以早走係因為要照顧仔女,所以人地既仔女學業問題就唔使照顧.因為自己唔想另外查書解釋,所以就叫學生自己搵,話要幫學生思考,唔可以成日靠老師.成日話學生做咩上堂唔問,點都好,講到自己好想答,好想幫,但就偏偏唔係學生需要你既時候幫.
老老實實中學真係一個黑食黑既世界,作為一個醒目既學生真係要搵個老師泊碼頭,正如打狗都睇主人,只要老師夠硬,果個學生真係做咩都冇問題.老老實實雖然教我既老師都唔會太差,老師都有唔少好人,但唔可以否認既係太多學生都經歷過依d問題.老師或者希望想投身教育界既朋友,唔該比番少少做老師應有既態度,你地既工作唔單止係教書,而係教學生做人,所謂其身不正難以正人,如果你唔想理既,就請你去補習社番工吧啦.


text:
2 APRIL 2017(SUN)
挪亞方舟對小小豬嚟講就絕對唔陌生,應該係用超愛嚟形容,因為佢都真係成日有機會入嚟玩,非常感謝挪亞方舟一直都咁愛錫依個百厭豬呀!
復活節將至,挪亞方舟就變身成為童話王國,讓小朋友投入十個經典童話入面,當中會有巨型充氣嘅障礙賽,攤位遊戲,小手工工作坊同埋布偶劇場活動,等小朋友可以化身成為故事主角,透過接受有趣嘅任務,邊聽故事邊玩遊戲,學習故事中的大道理~
今次雖然SY哥哥因事未能出席,小小豬又少個至友陪佢玩,坦白講當小小豬知道依個消息時,佢都有一陣子唔開心(仁叔叔你收到嗎,小小豬話下次一定要SY哥哥陪呀...哈哈哈).不過小小豬都一樣唔寂寞,因為今次有魚子醬同Little K 陪,今次小小豬仲可以扮大哥哥添(不過.....係一個唔稱職嘅哥哥).
今日節目都真係好豐富,由於有十個唔同嘅童話故事,即係我地要有十個任務,所以我地一嚟到挪亞方舟就急急腳開始玩啦!
我覺得最特別就嘅係今次多左三個巨型充氣遊戲,同一般玩法就有啲唔同,因為小朋友唔係係入面不停彈跳,先聽完負責哥哥講完故事後,再走入巨型充氣內依照哥哥出嘅指令去玩成任務.
我地第一關就係「青蛙王子競技場」以青蛙王子故事為主,小朋友化身成小青蛙,幫公主撿回金球~
成功完成一項任務之後,就可以獲得彩蛋襟章一粒,我地要努力集齊一套呀~
第二關就係「螞蟻過冬大作戰」,小朋友化身成勤力小螞蟻,好努力咁尋找食物放進糧倉,咁冬天就唔會捱餓啦~~
玩左兩個大型遊戲都有點攰同熱了(我指係我地啲大人,小朋友們都不知幾興奮...哈哈哈),所以就先回室內玩幾個攤位遊戲.
第三關就係「寶石王子夾夾樂」,當然就係要學王子嘅無私奉獻,夾啲藍寶石啦~
第四關就係「木偶上學奇遇記」,小木偶返學途中都會遇到引誘,所以我地要幫忙擊退誘惑,咁小木偶就唔會同爸爸講大話,鼻子亦都不會變長,做個誠實嘅孩子~
第五關就係「賣火柴女孩願望環」,賣火柴為生嘅小女孩冇顧客買東西,所以我地就透過拋願望環,俾多點關懷及支持小女孩啦~
玩左三個比較文靜活動之後,三個精力充沛嘅小朋友又點會唔想玩返啲刺激遊戲,所以我就向最大嘅巨型充氣遊戲出發啦!
第六關就係「小紅帽大冒險」,當然故事就要去捉大灰狼,齊齊衝破障礙跑住去捉大灰狼啦~
哈哈哈....話咁快我地又玩左半日,今次終於到幾位小朋友都話肚餓,所以就齊齊去食個豐富午餐,醫飽肚仔就又繼續去玩啦~
第七關就係「童心童夢工場 - 動動小手工作坊」,透過經典兒童故事《你很特別》中木頭人的個性,學習唔可以睇小自己,每個人都有自己嘅優點~
聽完故事就製作一屬於自己嘅人像匙扣,原來小小豬心目中嘅自己就係咁樣嘅....看似有點古怪,但總算睇得出係一個人仔~
之後就可以沿公仔剪出,將壓縉膠放入焗爐~
小小豬嘅自家匙扣就完成啦~
第八關就係「白兔與蘿蔔黏土手作室」,姐姐先同我地講《小白兔與紅蘿蔔》故事,其實依個故事小小豬都不知幾鐘意聽,入面啲兒歌小小豬都唱得不知幾熟,所以佢都聽得不幾幾投入~
當然除左聽故事之外,姐姐都會請小朋友出嚟一齊玩,互動得嚟都幾好笑呀~
聽完故事就到整黏土小白兔同紅蘿蔔手工~
小小豬一向都冇乜手工天份,不過出奇地今次又整得幾好哦~
三位小朋友嘅製成品,都整得唔錯呀~
第九關就係「兒童互動布偶劇場 - 方舟動物大冒險」,依個布偶劇場絕對值得向大家推介,因為哥哥同姐姐都表演得非常落力,又唱又跳仲有好生鬼嘅對白,睇到 大家都笑唔停口,完場時仲見哥哥成頭大汗,所以絕對值得支持呀~
故事中三位小動物離開方舟之後去,就走入森林進行大冒險,但當中因為小事而吵起來,之後就面臨一場考驗友誼同信任挑戰.最終結局係點...不如等大家入去睇啦~
終於嚟到最後一個遊戲,第十關我地就轉戰太陽館,參加「葉壓掛飾DIY」~
負責姐姐透過教整DIY葉壓匙扣,等小朋友學習守護地球,愛措美麗嘅花草樹木~
小小豬都好努力咁利用花花設計佢嘅匙扣~
之後塗上膠水,再拎入去晒一陣紫外線~
製成品終於完成,都幾靚呀~
完成左十個任務,我地儲齊左一套彩蛋襟章,每個襟章都好靚,集齊之後真係令小朋友勁有滿足感.小小豬仲話要將啲襟章拎返屋企之後,將佢地扣晒係床上面,咁就可以成日見到哦...真係俾佢激C呀~
認真的,我個人真係幾鐘意今次依個「童話天地尋寶樂」,可以係玩嘅同時又學習到故事中嘅道理,玩住嚟學習幾時都係我最鐘意嘅活動.而且小小豬一向都鐘意聽故事,今次又有得聽吏事,又有咁多唔同種類活動俾佢玩,佢仲唔係開心都一個頂點,返到屋企又嚟扮老師講晒依十個故事俾我地聽添!
**我地的FACEBOOK PAGE,齊齊來交流親子.育兒.烹飪啦**


text:
採用嶄新 OS o既落雞亞 N900,水貨出左成 4 個月,但行貨遲遲未見影,傳聞係因為搞唔掂個中文介面.不過近排我見先達舖同電器舖,都開始貼晒預訂廣告,又擺住個 Dummy 畀人玩住先,落雞亞亦定o係下星期四搞發布會,睇o黎行貨終於都肯出啦.水貨而家大約賣 $3,980,咁究竟行貨會賣幾錢呢?價位竟然出現羅生門.
首先我去鐘圓問過,Sales 話定價係 $5,088,但走入先達後,見有手機舖貼住個牌大大隻字話係 $4,880,爭左二百蚊.到底邊個價係真?我去落雞亞至尊店求證過,店員都話係 $5,098,按照佢地o既慣例,電器舖會平十蚊,即係 $5,088 先係o岩.
問題係先達果間舖撻埋落雞亞分銷商 HKC 個朵出o黎,我亦知間舖同 HKC o既關係一向密切,按理定價銀碼係唔會收錯風,所以一係間舖諗住一到貨就即劈價 $200 賣機,一係就想用呢個筍價去引人預訂.咁我又唔明啦,既然部機好快會跌價,或者要減價先有人訂o既話,即係佢唔多吸引啦,咁我訂o黎把鬼咩!緊係等部機真係出左,慢慢格個靚價先出手啦!間舖又話訂機送藍牙,到底個藍牙係佢送定本身跟機有,要過左發布會至知,但第時買機可能唔只有藍牙送添,我就覺得訂o黎無謂啦!
o係鐘圓訂機要先俾 $500 訂金,但我覺得除非知道部機少貨勁搶手,一出實俾人炒貴,否則冇需要訂.


text:
九龍灣
九龍灣(粵拼:gau2 lung4 waan1;英文:Kowloon Bay)係一個喺香港九龍半島以東,香港島以北嘅海灣,係維多利亞港嘅東面部分,喺紅磡同埋鯉魚門之間.呢個灣喺起緊啟德機場新跑道嘅時候俾人分開做兩半.
喺牛頭角附近,九龍灣東北角嘅填海區亦都係叫做九龍灣,以前叫做牛頭角工業區.喺九龍灣地鐵站起咗之後,呢一區就俾人叫做九龍灣嘞.近地鐵站嗰一邊係住宅區,而近海嗰一邊就係工業區.呢一區基本上係牛頭角嘅延伸,所以有啲設施,好似牛頭角警署咁,係喺九龍灣嘅.
行政改
喺行政上,九龍灣填海區(除咗啟德機場範圍之外)同埋跑道以東嘅水體係屬於觀塘區嘅.機場嘅範圍同埋跑道以西嘅九龍灣係屬於九龍城區嘅.
地理改
喺20世紀,九龍灣曾經進行過幾次大型嘅填海,就係連而家遠離海邊嘅新蒲崗都係填海填返嚟嘅.
而家九龍灣嘅東面有一條防波堤保護住,形成咗一個避風塘.避風塘裏面有一舊礁石.其他有啲好似海心島咁嘅礁石,喺歴代填海工程嗰陣已經填咗入去內陸地帶嘞.
特徵改
舊啟德機場係喺個灣嗰度填出嚟嘅,佢嘅跑道三面俾水包圍住.
將來改
政府曾經計劃將個灣嘅一部分,甚至成個灣,填咗嚟同啟德機場一齊供應土地嚟起住宅,運動場同埋一個郵輪碼頭.土地需求嘅淢少,同埋環保問題,使到計劃要重新檢討.
交通改
九龍灣填海區有港鐵觀塘綫嘅九龍灣站服務,亦有好多巴士線.五號幹線同七號幹線喺九龍灣交匯.啟德隧道嘅東面出口都係喺九龍灣.
教育改
九龍灣出名嘅學校有港大進修學院,公開大學市區中心,仁濟醫院羅楚思書院同埋天主教柏德學校等等.


text:
「真偽」
而家嚟個年代個個都係到講共享,不論住宿,汽車,單車,等等.但係乜嘢先至真係叫做共享經濟呢?共享嘅目的唔係應該更有效去利用資源,但係依家嘅共享業好似有少少背道而馳,無善用資源不特止仲不斷浪費資源!咁嚟啲公司又點可以話自己係共享呢?當然有時真假共享係好難分別,但係只要細心留意嘅話其實唔難分.最主要係佢哋係唔係利用現有嘅資源定係買啲新嘢再扮分享資源.
「共享」
好多創新公司都會以共享經濟作為賣點,當然共享經濟嘅理念係在於將多出嚟嘅資源去分享俾其他人,咁就可以令資源充分利用.就好似汽車咁,大部份嘅私家車係五座位,而當使用嘅時候只有駕駛者本人,咁其餘嘅四個座位就會浪費咗.如果可以同時載多四個人嘅話,咁就可以善用同發揮汽車嘅經濟效益.當然唔係所有嘢都可以用共享模式運作,而好多人都未必鍾意將個人資產同人分享.
「失敗」
其實而家已經有好多共享嘅失敗例子,就正如共享單車.原本嘅構念雖然好好,但係執行上會遇到好多問題,而且因為構念爆破而導致好多單車被廢棄.所以本來係應該善用資源,到頭來竟然係更加浪費資源,咁所謂嘅共享仍然係共享嗎?講到尾都只係打著共享嘅牌頭而已.除此之外,共享仲有好多唔同嘅問題,例如安全問題,法律問題等等.雖然概念係好但係真係要發揮到最大效益其實真係仲有一段漫長嘅路.
Also published on Medium.


text:
我叫Tony,係一個啃老嘅廢青,生活中其實好似咩都唔缺,就係缺愛,一年前因為同拍拖七年嘅女朋友散左加上自己已經廿七加一,身邊啲朋友,結婚嘅結婚,生仔嘅生仔,我依然,女都無條,我老死阿Jack見我成日跳森巴舞,所以就建議我玩Heymandi, 而我亦都為咗快啲上到岸,身邊又多個人可以幫手打點下,加上受咗各方好友重重喜事嘅打擊之下,決定試吓玩吓呢個「神器」⋯⋯
雖然小弟以前個女朋友都係搖一搖,搖返黎,原本,我真係打算搵個好女仔拍長拖,但結果,個app 徹底改變咗我,因為我真係未試過識女仔識得咁方便,一次都八個機會可以仼君選擇,乜人都有,仲有十秒冷靜期,唔啱傾仲可以即閃,對於我地呢啲心急嘅小朋友,最緊要係咩,最緊要係快,唔止要快,仲要免費,完全由自己操控生殺大權,加上,條廿幾字嘅諗法,可以好似精神分裂咁隨時改,呢個或者就係佢引人入勝嘅地方⋯⋯呢個app上面嘅眾生都好平等,一句說話分分鐘就會你嘅一生,因為無得外協,我人生第一次覺得上帝閂咗我溝女個度門,都開咗個排洪嘅窗口比我,起初覺得幾得意,點知玩咗幾日,我就己經沉咗⋯⋯
開頭,我真係試過因為寂寞而沉過兩次,後來人來人往輪盤轉得太快,我開始麻木啦,或者好多人都會好奇.點解你條友咁易沉,到底係咩構造?點解會咁易沉,或者真係因為我喺現寶世界過得好唔如意,企圖逃避現實,或者至少可以搵個人圍個爐,令自己個心好過少少.
不過,呢個app實在見到太多人性嘅弱點,作為一個比阿源更柒嘅毒丁,比人帽咗兩次之後,查實對所謂嘅愛情已經無任何期望,不過作為一個男人,尤其是曾經有一個自稱基督徒嘅ex,而出家多年和尚黎講,即使對愛情無期望,果種原始嘅慾望同需要都係需要解決嘅,最後,經過一年嘅浸淫,我上app 嘅目標慢慢由為自己謀幸福,變成為細佬謀幸福,而每次喺 Heymandi識一個人,都會令我變成一個更壞嘅人.
呢個勁過我碌嘢嘅神器,呢個幫毒丁足不出户都可以面向世界嘅神app,一個個令好仔變壞人嘅女人,你又點可以錯過呢,你準備好同我一齊經歷佢嘅奇妙未呢?準備好就一齊起行啦.


text:
今次嚟到係舊年夏季 啱啱全新落成位於尖沙咀海濱嘅K11 Artus呢間全新,奢華嘅酒店公寓K11 Artus
取名意思係Home of Art所以喺酒店嘅每一個角落都唔難見到充滿特色嘅藝術擺設踏入Lobby 之前就設有一個廿四小時開放主題多樣嘅休憩空間而每個獨立空間都有唔同嘅擺設細節同埋board
game酒店 lobby 取名The Library顧名思義採用左一個兩層歐式圖書館嘅設計牆壁上嘅書籍都可供借閱想睇隨時攞返間房睇完自己放返好就得啦再行入去見到呢個咁大型嘅國際象棋盤同埋足球機絕對唔係單單嘅擺設係比大家玩㗎由於呢度有太多特色啦所以酒店方面亦設有一個導賞之旅希望畀客人更了解酒店嘅設計概念同藝術擺設呢個The
Chamber係酒店一個Bar AreaHappy Hour 時段又可以同朋友嚟飲杯嘢而
The Gallery就係酒店 一個展覽館除咗藝術推廣當中所創立嘅基金會亦致力傳承同活化古今工藝最近推廣緊四個瀕臨失傳嘅傳統工藝包括繪瓷工藝「廣彩」運用奇珍異寶巧工雕琢嘅「八寶嵌」仲有中國獨特木構建築傳統中國屋脊高牆上採用到鮮艷明亮工藝精細嘅灰塑大家喺展覽館見到極具歷史價值嘅珍品古董甚至酒店各處嘅藝術品都可以零距離欣賞部份有興趣嘅更可以買埋返屋企之後再同大家睇嚇酒店嘅其他設施先喺lobby樓梯上一層就有佢哋設備相當齊全嘅Gym Room外面亦有大大個露天嘅休憩空間連接到九龍鬧市嘅無邊際泳池呢度除咗睇到九龍鬧市包括太空館,尖沙咀海濱,洲際酒店亦都睇到維港對岸景色好啦!
事不宜遲即刻參觀下間客房先由於我哋今晚喺度慶祝生日嘅關係酒店貼心地做咗一啲氣球佈置擺設再同大家好快兜個圈先客房採用左一個開放式設計令空間更開揚一牆之隔就係飽覽維港海景嘅睡房空間套廁仲有兩個洗手盆等大家唔使爭連接着步入式衣帽間仲有洗手間唔用嘅時候中間閂返個門就得啦淋浴間用咗大理石牆身搭配金色邊框設計步入式衣帽間裏面有半身鏡亦配備好各類型嘅衣架仲有浴袍櫃桶內亦有夾萬仲有皮鞋護理用具K11 Artus 嘅沐浴用品係採用左來自澳洲成份比較有機嘅Aesop浴缸旁邊擺放左一個絲瓜絡仲有一個包裝精美嘅浴鹽一陣間就可以一路浸浴一路飽覽浴缸隔離呢個無敵維港海景最可惜個窗係打唔開由於呢度除咗係酒店亦係service
apartment所以有洗衣機嘅配置同我哋屋企嗰個係同一個品牌型號除咗洗衫仲有乾衣嘅功能客房有唔需要另外收費嘅Mini Bar有好多豐富健康嘅小食除咗有呢啲Nuts果乾番薯乾仲有呢個新鮮製造嘅蝴蝶酥超級鬆脆好味問你食唔食!!食唔食!
!除此之外酒店亦有響應環保引入左瑞典品牌Nordaq嘅過濾飲用水利用重複使用嘅玻璃樽替代唔環保嘅膠樽十分抵讚呀廚房亦有唔少得嘅茶包,咖啡仲有呢部我一直好想買但都冇買到嘅不鏽鋼nespresso 咖啡機因為我嫌佢清潔太麻煩啦不過今次可以過下手癮即刻沖杯咖啡飲下先我老婆叫我拉花俾佢睇我識條鐵咩呢間房最正就係呢個露台皆因香港有幾多酒店係會有露台仲要係咁樣對住個維港海景喎不過呢度就有啦而佢就話覺得自己直頭好似坐緊郵輪咁企係個露台對住個海但一擰轉身就係自己張床啦動L之後係彈唔翻起身嘅梳妝台鏡櫃一打開就有內置LED 燈啱曬女士化妝嘅時候有充足嘅光線仲要有多角度咁照住自己個靚樣酒店另一個最貼心嘅服務就係可以足不出戶用佢客房裏面個電視機直接order到樓下K11
Musea 商場嘅嘢食重點係個價錢好似仲平過親身落樓下亦冇任何附加服務費廢話少講即刻開電視試嚇先㩒到入去相當驚喜嘅係呢個服務絕對唔止得兩三間選擇喺樓下商場嘅大部份餐廳呢度都有得揀最犀利嘅係佢話送餐時間係15分鐘開頭講我地都唔信啊諗住都係吹水嘅啫但結果我哋當日叫咗好幾次唔同嘅餐廳嘅外賣真係20分鐘唔駛就可以熱辣辣咁送到上客房再加埋最近疫情影響大家唔想落街的話呢個服務真係一流啊夜晚酒店貼心送左個生日蛋糕我哋又同班朋友喺度叫外賣大食會咁就歡渡左一晚啦如果大家鍾意呢間房嘅話我幫大家問咗喇月租係12萬第二朝我哋去到佢酒店間餐廳The commune 食早餐早餐選擇唔多只有中,西式兩款我哋兩個都係揀左中式早餐頭盤有一個輕盈嘅乳酪同埋生果拼盤仲有一啲中式點心新鮮出爐熱辣辣嘅烘培包點仲有一碗相當綿滑嘅白粥搭配一啲佐粥配料分別係乾瑤柱,肉鬆,同埋欖菜好啦今次嘅K11
Artus 住宿體驗去到呢度酒店直落去到商場臨走前因為生日又有得換禮物就係呢個la maison du
chocolat嘅黑松露朱古力今晚拎返屋企慢慢㗳睇完呢集記得俾個likeSubscribe 埋我哋個YouTube ChannelByeBye~!!


text:
一年一度嘅《萬千星輝賀臺慶》已經完美結束,每年臺慶嘅抽獎環節備受外界矚目,因為每年TVB都會安排一個終極大獎贈送畀全臺200幾位藝人中嘅某一位.
今年一共有5位幸運兒去競爭38萬銀行存款同埋10兩黃金,分別就係「TVB花旦」陳煒,「綠葉演員」黃建東,沈可欣,「TVB小生」黃庭鋒同埋「落選港姐」李芷晴.
李芷晴最終成功攞走咗38萬銀行存款同10兩黃金終極大獎,更畀媒體追封為「38萬小姐」!.
由於李芷晴一直對中國畫情有獨鐘,因此佢一直有考慮喺香港開設一家畫廊,呢次突然喜從天降,佢自然會考慮用呢38萬投資到畫廊生意,去圓自己嘅一個夢想.
講到李芷晴,其實佢喺2018年嗰陣參選过香港小姐,由於當年嘅港姐比較高質,所以李芷晴最後遺憾落選港姐.
入行3年幾,李芷晴并好似同屆港姐冠軍陳曉華咁好彩,一來就有做女主角嘅命.佢多數都係以主持人嘅身份出鏡,偶爾會被安排喺各類劇集中客串演出.
有時候甚至連一句臺詞都冇,而李芷晴參演熱播劇集《愛回家之開心速遞》算係戲份仲比較多一部劇集.
唔理點樣,都係希望李芷晴喺之後嘅事業上可以有所成就,期待佢嘅表演!
Like MisshkNews Facebook!不出门也能知天下事~


text:
「歷史」
二零零一年,九月十一日,我相信大家都會記得嚟一日.我諗無人會估計到嚟個世界竟然有人會騎劫飛機,再發動自殺式襲擊.雖然事隔十四年,但係一個又一個震驚全球嘅畫面,我相信無人可以忘記.而自此之後,美國就開始反恐嘅工作,誓死要將阿爾蓋達組織嘅首領,拉登緝拿.雖然經過好多年之後美國終於搵到拉登並因為緝拿嘅時候遭遇反抗而被美軍擊斃.
「恐襲」
仲記得九月十一日嘅朝頭早,當正起身準備返工嘅時候,係電視見到一個難以置信嘅畫面.初頭以為係唔係做緊乜嘢戲,因為見到紐約世界貿易中心著晒火.之後再睇清楚先發現係即時新聞,而當時記者仲話好似有直昇機定飛機撞咗落去大樓到.隔咗一陣,係畫面見到有架飛機再撞向另一座大樓.當時真係難以置信!跟住兩座大樓逐一冧咗落嚟,同仲有幾架飛機被騎劫而墜毀,一幕又一幕嘅畫面真係好難忘記!
「組織」
係度希望死者可以得到安息,但係就算美國將拉登擊斃都唔可以補償當日同反恐咁多年死去嘅性命!雖然事件好似解決咗,但係反而依家恐怖襲擊嘅問題好似仲嚴重咗.唔知係唔係以前仲有一個所謂嘅領袖,最起碼啲恐怖份子叫做比較集中.但係而家就好似越嚟越分散,越嚟越難控制.所以有啲言論話美國雖然殺咗一個恐怖組織嘅主腦,但係就衍生多好多分支同恐怖領袖.咁你話拉登死咗係好事定壞事呢?


text:
「創業」
好多人都希望有一條絕世好橋可以吸引唔同嘅投資者投資落自己間公司入面,但係世界上邊度有咁多絕世好橋呢?而最後條橋真係包生仔?正所謂紙上談兵,講就真係天下無敵,有時連件產品都未面世就已經胎死腹中,又或者當初諗得太過完美而脫離現實.當然有啲人透過不斷融資,不斷擴充,然後就已最高嘅價錢賣盤!不過嚟個真係一個真正創業者應有嘅態度嗎?
「心態」
乜嘢係創業嘅心態?當然首先就係要量入而出,有一個穩健嘅營運模式.如果只係靠投資者嘅資金去營運嘅話,好多時都未賺錢就已經用晒所有資源.首先唔好一開始就要求華麗嘅辦公室,亦都唔需要添置花巧嘅設備.最低要求就係要盡快令公司收支平衡!如果連最基本嘅營運模式都無,一直只係講理念,講遠景,其實就等同廢話!過份包裝外表只係華而不實,倒不如實實在在做好基本功.
「市場」
其實好多企業都應該有一個創業嘅心態,因為好多時不進則退!現今嘅營運環境好唔同,好多嘢都變得好快,如果甘於現狀嘅話,相信好快就會俾淘汰!創業除咗係為咗解決問題之外,另一個好實在嘅問題就係有無需求,而需求係唔係可以帶到相當嘅回報.當然有人話失敗得快係一件好事,因為每次嘅失敗係成功嘅開始!只不過唔係一定要失敗先至成功,因為堅持亦都係另外成功嘅關鍵!
Also published on Medium.


text:
炎炎夏日來臨,咁代表鳳凰花開嘅時候到,又到咗傷感嘅畢業季,無論係送精挑細選嘅訂製禮物又或者係言語上面嘅畢業祝福,都係替呢次嘅離別畫下完美嘅句號,今日就要嚟同大家介紹下畢業季常見嘅禮物推薦,令你送禮貼心開心.
目錄
用禮物代表真誠嘅紀念回憶
對於好多社會人士嚟說,校園生活一直都係最難忘嘅珍貴回憶,就算已經結束要踏上另一段人生旅途,仍然希望呢段生活可以以用實物形式嚟永久保存,所以送大家一份禮物除咗可以象徵友誼長存,亦都係令呢份珍貴嘅緣分留低紀念.
-
花束
最常見嘅禮物莫過於花束,每一朵花代表嘅花語唔同,送花除咗可以用唔同方式代表祝福之外,亦都可以令畢業生喺鏡頭入面睇落更顯眼.好似象徵積極前途無量嘅向日葵,真心誠摯嘅桔梗花,祝福擁有光明未來嘅蝴蝶蘭,仲有堅忍不拔嘅多肉植物都係好受歡迎嘅花種.另外除咗鮮花之外,乾燥花亦都係近排大家嘅新歡,畢竟邊個會唔鍾意靚嘢呢?
-
訂製收納袋
訂製收納袋包括方便收納嘅束口袋或者質地厚身嘅帆布袋等等,都係校方經常揀嚟送畀畢業生嘅禮物,由於可以印上文字,無論係畢業祝詞定有代表性嘅學校班級名都可以出現喺袋上面,雖然屬於數量比較多嘅禮物,但依然係受到大家鍾意嘅禮物之一.
-
造型行動電源
送禮最驚唔等使,無論學生定打工仔,都離唔開3c產品,行動電源係個好好嘅選擇,除咗常見嘅金屬製之外,而家好多訂製禮物公司會根據唔同對象製作出造型行動電源,好似係畢業生,畢業卷軸等等嘅外形,令收到嘅同學仔喺用嘅同時亦都可以諗起喺學校嘅種種美好回憶.
-
鋼筆
隨身帶支筆係出社會之後常見嘅行為,鋼筆象徵獨當一面嘅成熟,每次簽名都代表住自己所承擔嘅責任同風險,每支筆下面嘅痕跡都喺提醒自己要對自己嘅行為負責,成長之後要面對嘅壓力隨住每次簽名而慢慢累積經驗.
-
精品USB手指
提到畢業季禮物,USB手指又點少得呢?用精緻嘅禮物盒包裝,雖然細細一份但兼固質感,另外USB手指亦都係出社會嘅必需品,唔單止可以save低重要資料,亦都可以將相save喺USB手指入面,將回憶永久保存.
面對畢業季,唔洗擔心要送啲咩禮物好,畢竟最重要嘅係要令對方感受到你最真摯嘅畢業祝福.


text:
今年初開始,其實飲品袋嘅魅力早就開始慢慢發酵,網絡平台,路邊攤都可以見到好多人賣,飲品袋嘅價格從幾十蚊到五百上下都有,唔單止零售嘅火爆程度,飲品店嘅加購禮,甚至到企業宣傳禮品推薦,你可以發現訂造環保飲品袋嘅搜尋量高居不下,而實際用過之後你會發現,原來減少膠袋唔單止唔會造成麻煩,反而令生活更加好!
一般嚟講說,常見嘅飲品袋可以分成店家提供嘅透明膠袋,半截式飲品袋,全包式飲品袋等,如果唔在意靚唔靚,透明膠袋放喺手袋入面,經常會喺意想不到嘅時候派上用場.
而今日小編實際到飲品店買同拍攝,以下四款唔同類型飲品袋,唔同長度同質料,將最真實嘅一面呈現佢係咪有符合消費者嘅使用習慣.
呢種款式嘅飲品袋可以話係市面上最常見,而質料通常都係用帆布或者胚布,就算唔太吸水,但可以完整呈現圖案印製嘅效果,亦都係好多訂造環保飲品袋會揀嘅類型,便利店嘅咖啡,手搖店嘅中杯,大杯都可以裝得落,而且袋入面有插飲管嘅位置,好方便.
皮嘅飲品袋由於質料嘅關係,質地比較硬,喺裝嘢飲會比較沒有彈性,呢次買嘅嘢飲杯size係大杯,喺放嘢飲時候可以明顯feel到嘢飲同杯套之間非常緊,冇多餘嘅空間可以放飲管,不過比起其他布,皮嘅視覺效果可以話係相當有質感.
同樣係帆布嘅飲品袋,但面積比一般半截式再少啲,或者你會對佢嘅穩定性有疑惑,不過實際用過之後小編發現,別好以為布少,如果可以計好嘢飲最寬嘅杯嘅直徑,一樣可以輕鬆拎,唔會造成傾斜,而且值得一提嘅係袋外面嘅商標可以放飲管,如果想要印製logo當成宣傳禮品,呢個可以係好好嘅選擇.
最後要介紹嘅呢款,把手係拉扣式,而布係有彈性嘅淺水布,雖然喺第一次裝嘢飲進去要用啲力,但因為布料本身就好有彈性,面對所有size係咪都可以放進嘅疑慮唔洗擔心,而拉扣部分要確實扣好,免得喺拎果陣跌掉下來,令你想喝都喝唔到嘅欲哭無淚.
無論係咩類型嘅飲品袋,只要實用,方便,基本上都係好嘅環保小幫手,養成重複利用嘅好習慣,你會發現原來膠袋政策係提高生活品質嘅好方法!


text:
其實上個星期已經擇左日入左伙喇!! 不過真係忙到死, 好多O野要搬同執...日日都唔夠時間用!! 連上網o既時間都冇乜, 唔好講話寫blog!! 不過而家終於有少少時間可以打返blog!!
而家真係一路住一路搬同執o野, 因為已經放左好多雜物, 所以都係補返之前收樓時影o既相, 遲o的先update個亂竇俾大家睇啦!
客廳|, 有個羿風櫃用o黎遮下個書房門, 因為人o地話門唔好直接對住大門
前幾日裝埋部46"電視...終於有娛樂
廚房, 不過廚櫃門o既手抽整錯左, 要再換返! 另外仲有個鞋櫃係入門位, 順便間一間個廚房.
鋅盤同埋龍頭都有晒, 一直好想要一個有花洒功能o既龍頭, 所以要裝濾水器就唔得, 而家再加多個龍頭轉係俾濾水器用, 都唔錯啦!
兩件嵌入式家電都好靚仔! 部大眼仔剪左綵都唔錯!! 佢個45mins清洗function都幾好, 乾淨(不過我就冇full機去洗, 都有大半機啦)
廁所就係咁, 黑鏡櫃好多位, 可以放到好多o野
睡房6呎大床!! 唔好問我點解張床要咁大, 我都唔知, 總之就係17唯一o既要求, 新屋內一定要有張6呎床 加埋上次casa開倉買p既床品, perfect!!!!
床隔離就係個大衣櫃, 近窗位就係我整容o既地方, 不過呢個整容地方整得麻麻地!! 不過算啦!
最後就到書房喇, 而家只係整好左個書櫃, 書枱仲未得lor, 送左兩次o黎都入唔到, 都唔知佢o地點攪o架, 度呎又唔準, 竟然度左幾次都度唔到我個蚊網lor....攪到o的傢俬入唔到!! 激屎我!! 等張書枱真係入到房我先再update大家啦!!
而家搬左入去幾日, 住得好開心呀, 因為都好舒服, 夜晚都幾靜又唔凍! 每朝早一起身見到個VIEW, 又見有人做運動咁呀...自己都覺得好精神!! 希望快o的攪掂晒o的o野啦!!! ^o^


text:
(咖喱篇)攞咗冠軍嘅曼聯就同利物浦一樣咁難捉摸,因為冇人知費格遜會出咩人,啲球員又會唔會出盡力;周日對車路士,開波前睇陣心都淡,又唔知費格遜想試啲咩?
見到呢季曼聯最重要嘅球員卡域克唔喺度,就知呢場費格遜唔志在㗎嘞,但佢嗰陣確實有啲兩頭唔到岸.如果想畀主力唞,點解又出尹佩斯呢?尹佩斯今季真係踢足咁濟,其實神射手佢都拎咗9成啦,點解費格遜硬係要搵佢打正選,真係好擔心尹佩斯一季就用殘.查維亞靴南迪斯同韋碧克值得有更多機會表現自己;仲記得肯定封王後,費格遜話會畀多啲機會佢哋,但事實係完全冇!費格遜呃我唔緊要,但希望唔好呃啲年青球員.
中場可以話亂石投林!如果出路爾斯華倫西亞,就應該用史高斯或卡域克,因為華西係個需要人放長傳俾佢跑嘅球員,搵佢打陣地戰就棧踢少個;牽牛兄喺周日睇波嗰陣,都唔知恥笑過華西幾多次.傑斯,湯卡華利同路爾斯安達臣雖然塞晒喺中間,但冇人肯跑前啲支援尹佩斯,搞到後者孤立無援.菲爾鍾斯一而再咁打防中,睇得出費格遜屬意佢打呢個位置,但暫時睇佢嘅表現仲未合格.如果有卡域克傍住佢都仲好啲,得佢一個就真係唔可靠,因為佢太過勇,位置感又麻麻.同好多曼聯球迷一樣,小弟希望費格遜用多啲香川真司同拿尼,睇得出佢兩個天賦係有,但需要落場機會鍛鍊自己.
每支球隊冇可能全季踢得好,狀態一定有上有落,今季費Sir刻意調校隊波季初上力;季初場場反勝唔係好彩咁簡單,而係全隊都「弗」.自從輸咗畀皇家馬德里後,曼聯道氣一窒,表現開始滑落,對強隊冇場贏得到.文:咖喱


text:
近來鐵板燒嘅市場非常多姿多彩,記得之前通常都係去萬麗海景松菱同秋田等高質嘅鐵板燒,但呢幾年有好多好出名嘅品牌突然紅咗起黎,板神就係其中一間.
之前聽過朋友推介觀塘嘅分店,喺工廠區竟然有一間出名好好食嘅鐵板燒,仲要話好過前排我推薦過荔枝角個間,講到咁一定要試下.
適逢銅鑼灣嘅旗艦店開張,更加要去試吓佢嘅質素.
不過,去到呢間旗艦店就覺得真係唔係頭先我所講嘅鐵板燒可以媲美,呢度有好多唔同形式嘅房間,仲有一個有富士山景嘅鐵板燒房,私隱度高,又非常舒適.
而且呢度除咗鐵板燒之外,仲要有壽司omakase枱,仲要有串燒,任你選擇,所以基本上如果你愛好任何一種嘢食都值得去板神.
今日嚟到就係食呢個值錢商務鐵板燒套餐.
先來前菜同沙律,基本上鐵板燒提供得嘅前菜沙律都非常之精彩,特別係個明太子西瓜仔,好得意,仲有其他蜆肉鴨胸等都幾好.
三款嘅刺身,非常出色,呢度有埋日本廚師發板師傅你都估到係咩料.
鐵板燒開始,見師傅開始準備就覺得非常興奮,先放上堆對海鮮,就係開始海鮮時間.
基本上海鮮係最賞心悅目嘅一part,無論龍蝦,鮑魚,帶子都令人覺得好精彩.
個人覺得最好係鮑魚,鮑魚好淋好軟熟,好大隻.
龍蝦都係煮得剛剛好,最重要佢個龍蝦汁,加咗蝦頭同用龍蝦嚟整,個汁非常好味,搭上個龍蝦啱啱好.
帶子用木魚湯上,加上蔥花,溫文爾雅.
牛肉時間,由於多人,當日食左幾種唔同嘅和牛,第一種就係美國嘅薄燒.
薄燒加上蔥花,又係屈機.
我哋常常會討論究竟厚燒定薄燒好,今日我始終都係會鍾意薄燒,厚燒雖然味道濃厚,但係口感冇咁多元化,肉味始終較強.
季節野菜相對來講冇乜特別,不過係你面前炒又係有得欣賞.
當晚我哋再加點日本和牛,又香又多油花自然不在話下,入口溶化,其他肥肉位置用嚟炒飯,成隻和牛更加用得其所.
個炒飯先精彩,可能我哋咁啱四張枱一齊入咗,師傅即席表演差唔多成12個人嘅炒飯,好似睇戲咁樣樣嘅藝術感,先至係鐵板燒嘅精髓.
尾聲用上龍蝦頭整麵豉湯,點會唔得.
甜品就係最hit嘅蛋卷,食完最完滿.
最重點嘅砂糖多士,完美得可怕.
期待下次再可以食廚師發板或者串燒,絕對係近來餐廳嘅新寵.
板神鉄板燒日本料理 (信和廣場)
銅鑼灣告士打道255-257號信和廣場1樓103號舖


text:
暖男快來拯救她!廢物女友的6個生活日常
唔知你哋係唔係放工即刻返屋企,放假唔鍾意出街,周末由朝到晚都留喺屋企瞓覺煲劇呢?平時工作咁攰,耍廢絕對係一種休息方式,但係有冇諗過耍廢程度太厲害隨時會變廢物女友?紙巾懶得伸手攞,房燈懶得伸手㩒呢啲情況又有冇似曾相識嘅感覺呢?以下6個廢物女友生活日常你又中咗幾多樣?
1. 不出門不洗頭
千祈唔好以為女仔好乾淨,佢哋污糟起上嚟真係恐怖過男仔!唔出街唔洗頭絕對係廢物女友嘅超常見生活日常,喺周末同長假期會經常出現!佢哋會覺得無出過屋企,姐係唔污糟啦,又唔洗見人,咁咪唔洗頭囉,比啲頭髮抖吓呀嘛!
2. 起身直接吃午餐(還要專人外賣)
唔洗返工返學嘅日子會瞓到黃朝白晏,一起身就已經係午飯時間.其實一起身係午飯時間都唔係最恐怖,因為放假瞓到自然醒都人之常情,最恐怖嘅係如果無人煮或者無專人外賣佢哋係會skip咗個午餐!誓死都唔會自己煮,更唔好話自己買外賣,因為落街要力氣,所以會寧願選擇唔食!
3. 一回家直接躺床上
返到屋企乜都唔想做,淨係想攤喺張床度唔郁!呢個狀態絕對可以維持兩三個鐘,最後驅使佢哋動身嘅會係因為需要沖涼或者食飯,如果唔係佢哋應該可以攤到瞓著咗,一瞓瞓到聽朝再起身返工!
4.
全屋唔同角落都會佈滿佢著過或者未著過嘅衫.點解會有未著過嘅衫周圍放呢?因為朝早襯衫嘅時候發現呢件唔啱所以拋埋咗一邊,到放工返到屋企嘅時候又太攰唔想執,然後呢個循環周而復始,就會導致全屋都係衫!有冇聽過每個女仔都有一張搭滿哂衫嘅櫈,係真㗎!
5. 情人面前無底線
周圍放屁,撩鼻屎,裸體跑來跑去應該係基本!你識佢嘅時候或者係一個女神,但骨子裏絕對係一個不折不扣嘅宅女,係屋企就係完全不修邊幅.想見返女神BB?放心,等佢要出街見人嘅時候你就會見到啦!
6. 嚴重路痴
永遠都唔會搵到路,就算有GPS都唔識用,所以一定要約埋先一齊去某一個地方!根本就係路痴一名,不過唔緊要男朋友就係你最好嘅導航啦,怕咩喎?
其實,可以做到廢物女友都係因為有一個好疼愛你嘅男朋友,佢願意不辭勞苦超貼心咁照顧你,仲唔快啲同佢講聲多謝!
感謝閣下訂閱Cosmo電子報.
閣下將收到一封電郵確認,謝謝支持!
閣下已註冊Cosmo電子報,請按下註冊電郵上的連結,以激活閣下的帳號.
如果未收到註冊電郵,請按此重發.
閣下已曾註冊Cosmo電子報,請前往設定更改閣下的訂閱選擇.
據系統顯示,閣下為CosMart會員;如想訂閱Cosmo電子報,請前往CosMart後台設定 - 接收電郵設定更改閣下的訂閱選擇.


text:
(注意!)Lan線會影響寬頻速度!
(注意!)Lan線會影響寬頻速度!
咁今日我哋就講下lan線會影響寬頻速度嘅問題.咁首先乜嘢係lan線呢?就係講緊嚟路由器接駁一啲智能裝置會用到嘅連接線.例如如果你嘅電視機頂盒係需要上網嘅話呢,正常呢都會需要一條lan線連接你嘅電視機頂盒,咁你先至可以上網睇到一啲收費電視嘅電視節目.如果你唔係用無線上網嘅話呢你正常都會係需要用條lan線,去連接你嘅電腦,你嘅電腦先可以上到網嘅.而今日呢我哋就講下點解lan線又或者呢一條連接線呢係會影響到你嘅寬頻速度呢?咁其實我哋平時上網呢,就係靠呢一條lan線去傳輸數據嘅.不過lan線都有分唔同嘅規格嘅.例如係比較舊嘅cat5 lan線,最多只係能夠支援100m嘅上網速度嘅啫.咁cat5e,cat6,又或者cat7,先至係會支援1000m或以上嘅速度嘅.如果你屋企呢係簽約咗1000m嘅寬頻速度嘅話呢,但係你嘅lan線只係支援100m呢,咁你嘅寬頻速度都唔會快嘅.咁個情況呢其實就好似同你水樽嘅樽頸位一樣,如果你水樽嘅樽頸位係限制到好似紙包飲品咁樣,無論你個水樽入面係有幾多水都好,你嘅出水量呢依然都係細,依然都係會慢嘅.另一個lan線會影響寬頻速度嘅原因呢,就係你lan線嘅質素.市面上有好多lan線可以揀啦,有平有貴.咁平嘅可能幾蚊就有一條,貴㗎啦可能幾十蚊甚至乎幾百蚊先至會有一條嘅.咁就是乎做工,規格,用料而定啦.但係比較安全嘅做法呢,就係可以用返你買智能裝置嘅時候,附送嘅嗰條lan線,又或者依照番佢附送嘅嗰條lan線嘅規格去購買一條適合自己嘅lan線.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
嶺南因為五嶺嘅地理隔阻,長久以嚟受北方華夏文化嘅影響相對較少.香港居民一直處於嶺南文化圈內.因為同南洋諸國以及近代西方貿易嘅關係,可以話係東亞地區首先接觸同吸收南洋及西方文化嘅地方.同日本嘅明治維新時「脫亞入歐」相似,香港自1842年成為英國殖民地嘅時候,已經開始建立自己本身文化,並且因為邊境同共產分隔,所以進一步同北方華夏族走上唔同嘅路途.
香港文化,事實上係融匯咗嶺南文化,西方文化同本土文化嘅產物.英國文化就好似外地出產嘅咖啡,而嶺南文化就好似嶺南茶區出產嘅紅茶.呢啲嶺南紅茶嚟到香港後,更加係經過香港獨有嘅絲襪沖調方法過濾去渣.呢個一個由香港民族按住本身嘅判斷去蕪存菁嘅過程,即係將嶺南文化中唔適合香港環境嘅東西捨棄唔要,但將其中對香港有用同有價值嘅嘢改進並且保留,再融入去香港本土文化入面俾香港民族所用.香港本土出產嘅鮮奶就好似香港本土嘅文化風俗.雖然鮮奶份量唔夠咖啡同紅茶多,但就令飲品美味同容易啲入口,多同少更加對飲品嘅韻味起咗關鍵作用.香港民族將三者融合而成為鴛鴦 ─ 一種喺英國同嶺南都唔盛行,唯獨係香港特有嘅飲品.
所謂嘅「華夏文化」或者只係江北茶區所產嘅綠茶.雖然都係茶嘅一種,但就唔適合調製鴛鴦.提倡香港要「復興華夏」嘅人真係令人搲晒頭.要將一杯鴛鴦變成綠茶有可能嗎?再講,喺共產黨多年管治下,「華夏文化」杯茶已經係滲雜大量臭水,無論點樣過濾消毒,都無法變返做一杯清澈嘅茶.所謂「復興華夏」事實上係同三國時期嘅「復興漢室」同明末「反清復明」口號一樣,係不切實際.
正所謂「橘越淮而為枳」:嶺南文化先成為香港文化嘅土壤,之後有歐美嘅文化移植到香港,三者結合而種出嘅係「枳」,而唔再係「橘」,亦無可能將「枳」變返「橘」.
________________________________________
香港獨有文化並唔係空中樓閣.香港流行文化中嘅電影,劇集同廣東歌曾經一度風靡東亞各國,亦都帶嚟文化創意嘅經濟貢獻.香港獨有文化嘅復興同西方文藝復興一樣重要,而擺脫華夏文化嘅虛假陰影都同西方擺脫教庭影響文藝一樣需要思想覺醒.
________________________________________ 每個國家嘅法定公眾假期都不盡相同,而法定公眾假期嘅訂立反映嗰個國家重視邊啲傳統文化同節日,而重視嘅程度係足以透過法律去訂立日子慶祝同紀念.
喺香港,每年嘅法定公眾假期係透過憲報刊登公告,其中源於西方文明而設立嘅公眾假期包括每個星期日,公曆新年首日,耶穌受難節及翌日,復活節星期一同聖誕節;源於傳統華夏文明嘅包括農曆新年,清明節,中秋節同重陽節;源於百越文明嘅有端午節;源於藏印文明嘅有佛誕.其他唔係同傳統文化相關嘅公眾假期包括宗主國國慶日,殖民地成立日同勞動節.
以上提及同華夏文明相關嘅假日入面,有部份節日已經被香港化.端午節嘅時候,香港人會扒龍舟,而龍舟習俗實際係源於古代百越民族嘅習俗.喺大澳更加會有龍舟遊涌嘅香港獨有習俗.喺中秋節,香港人獨有舞火龍嘅習俗,其中以大坑舞火龍最著名.
2011年,大澳龍舟遊涌同大坑舞火龍都被聯合國教科文組織協會確認為香港獨有習俗,列為第三批國家級非物質文化遺產.
________________________________________
其他唔係定為法定公眾假期嘅節慶都可以反映到香港嘅獨有文化,嶺南粵文化同歐美西方文化.舉個例,每年都吸引電視直播同市民參與嘅長洲太平清醮係香港獨有嘅民間節慶,而其中飄色巡遊同搶包山都係獨有風俗.天后誕同譚公誕就係閩粵海洋民族重視嘅節日.盂蘭節就係源於粵族潮州人嘅節日.另一方面,情人節同萬聖節都係香港人會普遍紀念或者參與嘅西方節日.
喺中華民國嘅國定假日同中華人民共和國嘅公眾假期中,西方同香港都好重視嘅聖誕節唔係正式嘅假期,而嗰兩個國家嘅國民普遍都唔會慶祝.中華人民共和國一啲國民更加公開遊行指聖誕節係外國節並且反對慶祝,部份大學更加公開禁止慶祝聖誕節.對西方文明嘅接納程度反映出各方嘅文化鴻溝.
總括嚟講,由香港嘅法定公眾假期同民間節慶反映出華夏文明只係佔香港文化嘅少部份,而源於歐美文化,粵文化同本土文化先係整個香港文化習俗嘅主流.


text:
當初乜都唔識去露營奇遇記
已更新:2021年12月23日
5個女仔第一次露營!當時乜都唔識,但又想試所以我哋就決定好倒數前夕12月31號上大帽山露營Chill下,就係咁開始咗第一次旅程~
首先我講吓我哋乜都唔識咁準備嘅嘢,始終係第一次所以我哋好驚冇水源,買咗兩大枝人哋mini水機用嘅水托上山,然後我哋仲一早訂定咗一人一鍋,上到山可以一齊溫馨打邊爐,然後再帶咗自己嘅行裝,同埋我哋問朋友借咗兩個帳篷,無錯呢到所有嘢係我哋5個女仔自己托住慢慢行上山~
基於我哋都有基本起營知識,所以我哋無有怕!嗰日得10幾度,上到山仲凍啲又大風,所以起營嘅時候都有啲麻煩,但最後都成功安頓都已經入夜,我哋就開始準備一人一鍋,撇除重呢一點喺山上面打邊爐真係好正,凍冰冰但有個暖笠笠嘅邊爐,當晚好似得9,10℃
因為實在太凍之後一齊打邊爐,一路大家都好開心,點知突然有嘢撞到我哋個營,原來係野豬,可能太香引咗佢哋過嚟,但佢哋都無整到我哋.因為大家都驚,所以無相畀大家~不過都知佢哋無惡意加上嗰陣時附近都有其他人,大家都冇話好驚,因為佢哋繞場幾周就走咗 ,以你唔搞佢哋就無事嫁啦~我哋要學識同大自然相處啊 所以垃圾記得袋走,掉去垃圾桶!
呢個第一次經驗好有趣又好玩,所以都幾滿足!題外話當晚有個叔叔見到我哋全部女仔又好似乜都唔識,又驚我哋凍又無嘢食,最後佢反轉頭畀咗一大袋麵包我哋,真係太有愛啦!呢個倒數都好印象深刻! 最後大家記得愛護大自然~
分享者:Miko


text:
如果你喜愛燒賣,你應該知道Facebook有個群組叫香港燒賣關注組.
有好多燒賣迷分享好多燒賣嘅資訊,前牌講燒賣中嘅Hermes金龍,又有勁多人講叁拾士多,然後蘋果日報又報導佢同點心紙嘅恩怨情仇.
再講到另一個名物高山粉果燒賣,又係一個羅生門,係飲食圈咁多年第一次見呢一個食材可以紅得咁厲害.
來自舊日高山粉果燒賣嘅新店粉果佬呢排又係紅到發紫,上星期六五點,你會見到有五十幾人喺大埔昌運中心排到癲,為嘅就係一口燒賣同粉果.
幸好當天買到最後一件粉果,試到傳說中的水準.
恩怨情仇唔多講,呢度唔係上映緊溏心風暴,粉果佬咁大年紀都依然係呢個淡市再投資開新鋪都幾令人佩服,日日仲要準備餡料,搓皮到蒸燒賣,全部由佢同其他員工一手包辦,燒賣因此水準都算高.
燒賣嘅主角有肥豬肉,蔥頭,冬菜同少見嘅鯊魚肉,粒粒都非常小巧,而且人手做,唔係用機整,係值得讚嘅.
十元六粒,粒粒味道都非常煙韌無比,都幾好食,價錢都平過林記.
另一名物粉果,同樣人手搓皮,加入粉葛,豬肉和芹菜,個皮相對非常之薄,和平時食開嘅粉果感覺完全唔同,平視我覺得厚皮嘅粉果感覺麻麻,因此相對我都幾鍾意呢度粉果嘅形式.
另一樣要讚嘅就係佢嘅辣椒油,無論配燒賣或者粉果都非常值得推薦,好食到我買咗樽返屋企用嚟打邊爐.
不過總括嚟講,如果有機會行過又唔使排隊,值得試下,以十元可以吃到不錯的美食,還好吧.
另外一個話題,又係問呢間餐廳係藍定黃,唔好意思,我手頭上冇證據,冇fact check ,我只能夠用口check啲燒賣好食與否,如果你想再深入探討呢個問題,我幫唔到你啦.
粉果佬
大埔安慈路4號昌運中心地下32號舖


text:
最近有冇發現有班廸士尼大軍進駐咗又一城?跟住我哋嚟睇真啲啦!就係佢哋喇!又一城頓時變成Disney Tsum Tsum主場,好熱鬧!
「Disney Tsum Tsum鐘樓」有成7米高,好巨型呀!晴晴拼埋去變得好渺小.
壽司就食得多喇!Disney Tsum Tsum卡通人物壽司你又食過未呀?「壽司嘉年華」好有動感!多款造型精美的Disney Tsum Tsum可愛壽司響巨型迴轉壽司輸送帶上面轉動,巧打意呀!
「劍球狂熱」區有好大座劍球呀!原來劍球係日本人喜愛嘅傳統玩具,放埋Disney Tsum Tsum卡通人物落去,好match,令到卡通人物更加活潑可愛.它亦都係一部好有動感的機動裝置嚟!睇住佢不停轉~不停轉~不停轉~ 幾過癮喎!
「交響樂搖滾劇場」內放置了色彩繽紛的鼓和巨型琴鍵,仲有巨型豎琴同大提琴添呀!音樂細胞突然上升,我哋文化咗好多呀!
參觀完四大動畫機動場景後,過去隔離嘅銷售專區睇下先.區內有好多嘢賣,包括文具用品,飾物,家居用品,旅行用品同服裝等等,留返最後先逐一同大家介紹啦!
銷售專區背後播放著卡通動畫,吸引咗一班小朋友坐定定咁睇,一定好吸引啦!
上到去G層見到以Hunny Popcorn為主題嘅影相區,過去睇下囉.爆谷造型列車上都有好多Disney Tsum Tsum卡通人物呀!
走入爆谷列車仲可以近距離見到三大主角添!仲有Elsa呀!大滿足!
隔離設有Disney Tsum Tsum街機,將手機game進化成為街機版,好玩呀!只需即場LIKE「Tsum Tsum Festival」同埋「Festival Walk又一城」Facebook Page,upload埋相片就可以玩一次喇!
「Disney Tsum Tsum TOMICA專區」設在UG層,紅色吊橋內展示咗最新嘅TOMICA系列模型,跟我嚟啦!
米奇形狀火車軌夠晒特別!如果可以帶晒番屋企就好lu~~
L2層設有DIY姓名貼紙機同貼紙相機,就嚟開學,整番張姓名貼紙用都好喎!只需要輸入姓名,然後按PRINT…
話咁快!一張靚靚Disney Tsum Tsum姓名貼紙就印好喇!
第一次同小朋友影貼紙相機,5歲以下小童要由成人陪同,影咗兩張相,跟住好快就見到張貼紙相出梗嚟喇!
臨走不忘去番LG2層嘅銷售專區繼續購物~
特別想介紹呢個背囊,因為我同佢一見鍾情.係DIY系列嚟㗎!有啲Disney Tsum Tsum襟章可以貼落背囊度,咁咪可以天天轉新款囉!
今個summer由7月16號至8月16號嚟又一城就可以見到Disney Tsum Tsum Walk N'Roll Festival各個Disney Tsum Tsum角色活潑可愛,生動鬼馬嘅一面,銷售專區會獨家發售過百款Disney Tsum Tsum限定商品,期間仲會不斷加入新商品添!如果係Disney Tsum Tsum迷嘅你,又點可以錯過呀?快啲嚟到又一城感受一下滾動狂歡嘅夏日啦!
Disney Tsum Tsum Walk N’ Roll [email protected]又一城
日期:即日起至2016年8月16日
時間:上午10時至晚上10時


text:
雖然今日係生日,不過啲感冒菌朋友嚟同我慶祝,加上又俾啲唔開心事困擾住,所以基本上都冇乜心情.
原本都認為今個生日都係平平淡淡咁過,不過估唔到我啲同事為我準備左一個蛋糕同我慶祝,又送生日禮物俾我,嗰一刻都真係可以叫做回復返心情.
個牛乳蛋糕真係好好味~
仲有好幾份禮物添,每一份都好好好,真係要多謝佢地呀~
今日大肥豬嚟左接我放工,之後就去行街食晚餐,不過因為我唔舒服關係,所以唔想行咁遠,所以又出左吉吉島食飯.今次我地去左火頭山度食,依間我之前都好想去試,不過次次都係好多人要排隊,今日早早地終於都唔洗等就有位啦~
我地每ORDER左一份定食,真係幾好食,啲魚生好新鮮,個麵又好彈牙,仲有個湯底又好正,完全同XX拉麵嗰啲冇得比呀~
食飽飽之後就去左行一陣,之後就接埋小小豬返屋企睇大結局啦!
當我返到屋企打開信箱,又有另一個驚喜,就係MIYUKI寄左禮物俾我同小小豬,依兩份仲係佢去日本旅行時買呀~
兩份都好鐘意,真係好靚,多謝晒呀!其實我最開心嘅係小M去旅行都記得我同小小豬,就係依份心意都令我好感動呀!
今年我嘅生日就係咁....勁簡單...勁平凡地過左啦!不過平凡是福,有時可能簡簡單單咁先識合我呢!


text:
「粉絲」
或者你唔知道我喺林海峰嘅忠實粉絲!其實好多年前由軟硬開始做「電話整蠱」已經覺得佢好好笑!而家如果朝頭早揸車就當然係聽「晴朗」啦!以前因為唔係香港所以佢做嘅棟篤笑無去現場睇,但係返咗嚟香港就當然買飛去支持佢啦!基本上同佢有關嘅嘢我都有買,不論係唱片,甚至棟篤笑嘅紀念品我都唔會錯過!
「廣東」
今年終於等到林海峰再一次開棟篤笑,咁作為粉絲就一定唔會錯過啦!我諗基本上佢每一次嘅棟篤笑我都最少睇過十幾二十次,因為每次睇都覺得好好笑,真係調返轉頭我都應該記得.今次「是但噏廣東話」係佢第六次嘅棟篤笑,而佢啱啱喺年頭先至係叱吒嗰度唱咗首「I Want You 廣東歌」,好似已經為今次嘅棟篤笑作一個序幕.睇怕今次又係要去搶飛啦!
「慶幸」
當然最慶幸嘅就係幾年前軟硬再開演唱會,佢哋當時某品牌同佢哋合作出衫,而唔記得咗頭個幾多個買衫就可以參加當晚嘅活動.嗰次係同林海峰最近距離嘅接觸!真係超級興奮!而之後就係佢同另外一個品牌搞咗個小型音樂會,嗰次係第二次比較近嘅接觸.講真我好少會追星,但係「林海峰」係我唯一一個我會去支持嘅人.不過我相信好多人都係佢嘅粉絲,甚至乎比我更瘋狂!
Also published on Medium.


text:
「長崎」
去到第二日嘅旅程,首先就當然去攞車,然後就出發去長崎縣嘅豪斯登堡.去到嘅時候真係以為自己去咗外國,因為豪斯登堡係一個位於日本長崎縣佐世保市,模仿荷蘭街道所設立嘅一個主題公園.面積有一百五十二公頃,除咗荷蘭風格嘅主題外,目前園區內亦都包括一啲歐洲其他地區風格嘅造景,而園區亦成為好多電視劇,電影同廣告嘅外景拍攝場地.
「歐洲」
真係無諗過日本竟然有一個咁嘅地方,一個充滿歐洲色彩嘅主題公園.雖然豪斯登堡未必適合郭大少咁細個小朋友去,因為園區入面只有一少部分係適合佢哋玩,但係入面真係好大.未入去之前有一個貓頭鷹館,入面有好多貓頭鷹,而入咗去園區入面就基本上都係歐陸色彩嘅建築物.或者因為冬天嘅原故,感覺上好似空空蕩蕩,但係入夜之後就有另一番嘅景色.
「旅程」
去程嘅時候咁啱遇著落雪,真係好耐無去過落雪嘅地方,而亦都無諗過今次嘅旅程會係咁凍.本來無諗過可以係豪斯登堡玩一日,因為如果唔係去睇入面嘅表現同玩入面嘅設施,基本上都只係行下睇下.不過好多海賊王嘅粉絲都會去到園區嘅另一端去睇嗰隻海盜船.到咗夜晚就有花車巡遊,而咁啱夜晚當地又落起大雪,所以都幾特別!就係咁第二日嘅旅程就只係去咗豪斯登堡.
Also published on Medium.


text:
2019-08-0715:48:38
廣東省鋼廠公司及廠家名錄大全(6頁)由廣東布袋除塵器維修廠家提供更新,廣東省鋼廠及公司經銷商名錄大全(6頁)中一小部分數據由泊頭除塵器維修廠家提供,真實性僅供參考.本公司不負任何連帶責任.
下邊是廣東鋼廠及公司名錄大全包括:廣東/潮州/東莞/佛山/河源/惠州/江門/揭陽/茂名/梅州/清遠/汕頭/汕尾/韶關/深圳/陽江/云浮/湛江/肇慶/中山/珠海/番禺/花都/增城/從化/潮安/饒平/南海/順德/高明/三水/龍川/東源/紫金/連平/惠陽/博羅/惠東/新會/開平/恩平/臺山/鶴山/普寧/揭東/揭西/惠來/高州/信宜/化州/電白/梅縣/興寧/豐順/蕉嶺/大埔/平遠/清新/英德/佛岡/陽山/連州/澄海/潮陽/南澳/海豐/陸豐/陸河/翁源/南雄/樂昌/仁化/始興/新豐/陽東/陽春/陽西/羅定/郁南/云安/遂溪/廉江/雷州/吳川/徐聞/高要/四會/德慶/懷集/廣寧/封開/等廣東各個地區鋼廠公司企業名錄大全列表.
下面每一個數字1后邊一行代表一個企業名錄,請仔細閱讀參考.
1,廣州寧波市興發特種鋼廠江城銷售部
1,廣州中山市精密鋼軸廠
1,廣州佛山市南海大瀝永順業軋鋼廠
1,廣州佛山市寶恒不銹鋼型材廠
1,廣州東莞塘廈遠東鋼鐵結構制造廠
1,廣州東莞謝崗鋼帥金屬制品廠
1,廣州河源市源城盛業軋鋼廠
1,廣州南海市金域不銹鋼制品廠
1,廣州汕頭經濟特區中南不銹鋼壓花管廠
1,廣州南海市粵海不銹鋼鋁材廠
1,廣州深圳順騰玻璃鋼制品廠
1,廣州揭陽市榕城區梅云聯盟不銹鋼制品廠
1,廣州揭陽市榕城區榕建不銹鋼制品廠
1,廣州東莞茶山沛仕達潤田不銹鋼制品廠
1,廣州東鋼新型建材(深圳)有限公司東鋼新型建材廠
1,廣州浙江省建工集團有限公司東莞分公司
1,廣州市越秀不銹鋼制品廠
1,廣州南海市三和不銹鋼制品廠
1,廣州廣東順興不銹鋼制品廠有限公司
1,廣州市海珠區羊城不銹鋼銅鋁型材廠
1,廣州武鋼開平聯營農機廠
1,廣州佛山市南海大瀝萬通不銹鋼型材廠
1,廣州肇慶金鋼石鋸片廠
1,廣州珠海市力進鋼藝廠有限公司
1,廣州揭陽市工貿實業公司不銹鋼制品廠
1,廣州順德市樂從鎮惠達錳鋼鑄造廠
1,廣州臺山市大江鎮臺哈聯營軋鋼廠
1,廣州肇慶市不銹鋼器皿一廠
1,廣州曲江縣馬壩軋鋼廠
1,廣州深圳市寶安區公明玉律恒昌鋼具廠
1,廣州珠海市斗門區坭灣黃石聯營鋼窗廠
1,廣州廣東省三水市南邊軋鋼廠
1,廣州佛山市銀山不銹鋼型材制品廠
1,廣州佛山市石灣益利不銹鋼分條制品廠(被市中院查封)
1,廣州深圳市新型建筑材料輕鋼龍骨廠
1,廣州梅縣順義鋼鐵廠
1,廣州佛山市三水區現代鋼結構廠
1,廣州揭陽市榕城區梅云仙松棧軋鋼廠
1,廣州羅定市永興鋼家具廠
1,廣州東莞厚街三屯日鋼電子五金制品廠
1,廣州攀枝花市眾誠特殊鋼建材廠
1,廣州東莞新灣偉記玻璃鋼船廠
1,廣州深圳貴航實業有限公司不銹鋼制品廠
1,廣州大寶不銹鋼金屬制品廠有限公司
1,廣州揭陽市東山區恒利不銹鋼制品廠
1,廣州廣東陽春鋼鐵(集團)公司燒結廠
1,廣州江門市新會區金嘜不銹鋼制品廠有限公司
1,廣州東莞石碣威利不銹鋼廚具廠
1,廣州佛山市南海區水頭置業不銹鋼鋁型材廠
1,廣州珠海金龍船玻璃鋼船廠有限公司
1,廣州揭陽市順風五金塑膠制品有限公司東山不銹鋼制品廠
1,廣州南海市大瀝鐘邊華業不銹鋼制品廠
1,廣州東莞市東城煜泰隆軸承鋼珠廠
1,廣州五華縣華豐鋼鐵廠
1,廣州佛山市石灣區鋼華搪瓷金屬制品廠
1,廣州順德市均安鎮星華不銹鋼制品廠
1,廣州佛山市禪城區瀾石永裕不銹鋼廚房設備廠
1,廣州潮州市源煌不銹鋼廚房潔具制作廠
1,廣州佛山市禪城區宏順不銹鋼磨沙廠
1,廣州東莞市億豐鋼結構制造廠
1,廣州廉江市武陵鋼鐵廠
1,廣州深圳市羅湖區沙頭角副食品公司不銹鋼廚具廠
1,廣州番禺市化龍德藝玻璃鋼廠
1,廣州南海市小塘中南軋鋼廠
1,廣州江門市江捷不銹鋼制品廠有限公司
1,廣州市白云區恒發不銹鋼制品廠
1,廣州深圳市龍崗區坪山江嶺永聯鋼鐵工程制品廠
1,廣州市海珠區和盛玻璃鋼廠
1,廣州揭陽市東山區玻璃鋼制品廠
1,廣州廣東鶴山鋼絲繩廠
1,廣州順德市樂從鎮沙邊順捷不銹鋼制品廠
1,廣州東莞塘廈鴻豐不銹鋼具廠
1,廣州順德市勒流玻璃鋼纖維制品廠
1,廣州順德市樂從鎮北村建華不銹鋼制品廠
1,廣州佛山市石灣區利信不銹鋼制管廠
1,廣州花都市新華華夏軋鋼廠
1,廣州珠海玻璃鋼凈化設備廠
1,廣州市海珠區興昌不繡鋼廠
1,廣州廣東省船舶玻璃鋼制品廠
1,廣州中山市南下宏建鋼模板廠
1,廣州廣東勝利集團有限公司.
1,廣州江門市新會區大敖鎮福明軋鋼廠
1,廣州深圳達力不銹鋼緊固件有限公司生產廠
1,廣州江門市新會區大鰲福明軋鋼廠
1,廣州江門市日盈不銹鋼材料廠有限公司經營部
1,廣州廣東發展銀行曲江支行
1,廣州揭陽市榕城區榕西光輝不銹鋼制品廠
1,廣州東莞市樟木頭海洋玻璃鋼廠
1,廣州順德市陳村鎮登洲金雅不銹鋼型材廠
1,廣州吳川市中發不銹鋼制品廠
1,廣州佛山市禪城區源恒利不銹鋼廠
1,廣州佛山市城區精工不銹鋼裝飾材料制品廠
1,廣州斗門縣井岸鎮鋼鐵廠
1,廣州新會市古井長樂鋼鐵廠
1,廣州揭陽市鴻和不銹鋼有限公司
1,廣州順德市龍江鎮亞洲不銹鋼制品廠
1,廣州佛山市瀾石鎮華南不銹鋼制品廠
1,廣州廣東陽春鋼鐵集團公司煉鐵廠運輸組
1,廣州汕頭市澄海區美固不銹鋼廠
1,廣州汕頭經濟特區永堅不銹鋼管型材廠有限公司
1,廣州吳川市仕雅不銹鋼工藝廠
1,廣州揭東縣白塔塔東工藝服裝廠
1,廣州韶鋼源潭耐火材料廠
1,廣州佛山市石灣區環星不銹鋼型材廠
1,廣州深圳市寶安富華鋼具家私廠
1,廣州廣東陽春鋼鐵集團有限責任公司
1,廣州佛山市石灣區興達不銹鋼廚具廠
1,廣州茂名市鋼窗廠
1,廣州順德市樂從鎮路州威伍不銹鋼制品廠
1,廣州新會市司前不銹鋼平板廠
1,廣州順德市堅得利不銹鋼型材廠
1,廣州茂名威特玻璃鋼有限公司
1,廣州博羅縣洲際企業集團有限公司
1,廣州中山市港華精密焊管廠有限公司
1,廣州惠東縣星星不銹鋼制品廠
1,廣州揭陽市正添不銹制品廠有限公司
1,廣州潮州市湘橋區湘星軋鋼廠
1,廣州新興縣東興不銹鋼制品廠
1,廣州江門市江海區雅卓不銹鋼制品廠
1,廣州順德市石洲不銹鋼材料加工廠
1,廣州江門市江海區威東不銹鋼制品廠
1,廣州廣東勝利廚房設備廠
1,廣州揭東縣環地五金不銹鋼制品廠
1,廣州陽西縣升力高級彩鋼門窗廠
1,廣州臺山市公華不銹鋼鑄造廠
1,廣州湛江市赤坎宇航裝飾不銹鋼制品廠
1,廣州珠海市香洲小康不銹鋼制品廠
1,廣州南澳縣云澳漁鷹玻璃鋼船廠
1,廣州深圳市福田區興華豐不銹鋼制品廠
1,廣州永榮興不銹鋼制造(深圳)有限公司不銹鋼拉絲螺絲廠
1,廣州佛山市張槎恒達不銹鋼設備廠
1,廣州順德市容桂鎮潤華不銹鋼五金廠
1,廣州揭陽市榕城區中潤五金不銹鋼制品廠
1,廣州佛山市南海區聯滘長城不銹鋼型材廠
1,廣州恒威廚房設備有限公司
1,廣州南海市永達不銹鋼銅鋁型材廠
1,廣州佛山市石灣華豐不銹鋼管廠
1,廣州陽春市長興鋼鐵廠
1,廣州佛山市石灣粵華不銹鋼型材廠
1,廣州佛山市鴻達不銹鋼廚具設備廠
1,廣州市海珠區中穗不銹鋼綜合廠
1,廣州廣東寶發鋼鐵有限公司
1,廣州潮州市潮安區納蘭德投資管理有限公司
1,廣州南海市大瀝港力建興不銹鋼銅鋁型材廠二車間
1,廣州市海珠區鼎業不銹鋼制品廠
1,廣州市越秀區康盛不銹鋼廚具廠
1,廣州汕頭市升平區不銹鋼裝飾綜合廠
1,廣州市白云廣豐軋鋼綜合廠
1,廣州東莞市鳳山鋼管有限公司
1,廣州市白云一建集團鋼鋁門窗廠東圃分廠
1,廣州順德市龍江鎮不銹鋼制品廠
1,廣州順德市潭村中聯不銹鋼制品廠
1,廣州銀川市鋼礦竹膠合模板廠
1,廣州揭陽經濟開發試驗區華源玻璃鋼制品廠
1,廣州福建省億鑫建設有限公司東莞鋼構廠
1,廣州珠海經濟特區勇力鋼藝廠
1,廣州揭陽市乾發不銹鋼制品廠有限公司
1,廣州三水市樂平鎮創興不銹鋼餐具廠
1,廣州佛山市南海金輪不銹鋼制品有限公司
1,廣州揭陽市東山區澤興利不銹鋼制品廠
1,廣州華聯橡膠工業供銷聯營公司
1,廣州江門市蓬江區鵬達不銹鋼制品廠有限公司
1,廣州江門市江海區建業玻璃不銹鋼裝飾廠
1,廣州南海城隆鋁業不銹鋼有限公司
1,廣州中山市中盈寵物用品廠有限公司
1,廣州豐順德源鋼板制品有限公司
1,廣州深圳市新泰企業有限公司新力不銹鋼制品廠
1,廣州深圳明華實業有限公司不銹鋼金屬制品廠
1,廣州順德市陳村鎮豐亮不銹鋼制品廠
1,廣州廣鋼金泰物資供銷有限公司
1,廣州揭陽市精達不銹鋼制品廠有限公司
1,廣州新會市智升不銹鋼五金制品廠有限公司
1,廣州揭陽市榕城區義興不銹鋼制品廠
1,廣州江門市白石不銹鋼磨砂帖塑廠
1,廣州南海華隆不銹鋼制品有限公司
1,廣州佛山市南海區謝邊桂豪不銹鋼鋁材廠
1,廣州揭陽市區五洲物資工貿公司不銹鋼制品廠
1,廣州惠來縣英內鋼門窗機械修配廠服務部
1,廣州佛山市三水宏聯五金鋼品廠有限公司
1,廣州深圳凱宇實業發展有限公司玻璃鋼工藝制品廠
1,廣州佛山市南海區獅山不銹鋼銅鋁型材廠
1,廣州中山市永新工業制品廠有限公司
1,廣州市海珠區明升玻璃鋼制品廠
1,廣州南海市松崗石碣合和不銹鋼型材廠
1,廣州新會市羅坑建筑工程公司鋼結構五金加工廠
1,廣州佛山市瀾石華麗不銹鋼管壓花廠
1,廣州深圳德力特鋼熱處理有限公司松崗生產廠
1,廣州汕頭經濟特區金園廚房設備有限公司
1,廣州江門市富迅不銹鋼五金塑料制品廠有限公司
1,廣州廣東省吳川市不銹鋼節能螺旋漿廠
1,廣州深圳市龍崗區布吉崗頭實業股份有限公司不銹鋼刀片廠
1,廣州深圳東亞不銹鋼制品有限公司東華廚具設備廠
1,廣州市荔灣區廣豐不銹鋼水泵廠
1,廣州佛山市灣華不銹鋼啤酒設備制品廠
1,廣州佛山市瀾石奇槎圣堂鴻豐不銹鋼制品廠
1,廣州新會市司前白廟不銹鋼制品廠
1,廣州佛山市南海區獅山勤億不銹鋼廠
1,廣州揭陽市榕城區榕西廣興不銹鋼制品廠
1,廣州深圳市上五鋼鐵貿易有限公司
1,廣州三水盛昌廚具廠有限公司
1,廣州市水業管道有限公司
1,廣州江門市蓬江區環宇不銹鋼平剪型材廠
1,廣州中山市燕南建材有限公司
1,廣州佛山市禪城區瀾石北一華達不銹鋼型材廠經營部
1,廣州佛山市瀾石捷豐彩色不銹鋼制品工藝廠產品展銷部
1,廣州江門市蓬江區輝勝不銹鋼磨砂貼塑廠
1,廣州中山中西廚具冷凍設備有限公司
1,廣州羊城不銹鋼鋁型材有限公司
1,廣州深圳市南山區愛河珠寶來料加工廠
1,廣州佛山市浩基鋼鐵貿易有限公司
1,廣州潮安縣振能不銹鋼制品有限公司
1,廣州佛山市瀾石源鴻基不銹鋼制品廠粵華門市部
1,廣州成都市成華區蓉穗建筑設備租賃公司東莞萬江東成鋼模廠
1,廣州揭陽市喬源集裝箱有限公司
1,廣州深圳市龍崗區龍崗龍西龍江不銹鋼五金磨光加工廠
1,廣州揭陽市國美信貿易有限公司
1,廣州揭陽市興財塑膠有限公司
1,廣州廣東電白新中五金廠有限公司
1,廣州順德恒生鋁制品有限公司
1,廣州四會恒恩金屬有限公司
1,廣州佛山市城區外經企業總公司不銹鋼廚房設備廠
1,廣州順德市裕和廚具電器有限公司
1,廣州南海進達精密鑄造有限公司
1,廣州佛山銀山不銹鋼制品有限公司
1,廣州新興縣三聯建筑材料有限公司
1,廣州潮安縣和成不銹鋼制品有限公司
1,廣州佛山市禪城區通達鋁型材廠
1,廣州興福金屬制品有限公司
1,廣州韶關粵北豪發鋁型材廠有限公司
1,廣州恩平天城金屬制品廠
1,廣州深遼公司鋼窗綜合加工廠
1,廣州茂名市玻璃纖維廠
1,廣州深圳市龍崗區葵涌萬美制造廠
1,廣州陽江市新粵華不銹鋼泵有限公司
1,廣州市珠江五金電器廠
1,廣州中山永達精密模具廠有限公司
1,廣州中山市藝進不銹鋼裝飾制品廠深圳營業部
1,廣州佛山市瀾石朝陽鈦金鏡鋼磨砂制品廠
1,廣州東莞厚街溪頭大蕙日用品制品廠
1,廣州佛山市昶華不銹鋼水塔有限公司
1,廣州深圳市新永通實業有限公司鋼窗廠
1,廣州揭陽市祥星五金廠
1,廣州揭陽市永興隆五金塑膠制品有限公司
1,廣州廣東省新豐江林業管理局新港豐鋼鐵廠
1,廣州鋼一電子(東莞)有限公司
1,廣州東莞長安廈邊貫科金屬制品廠
1,廣州曲江縣添億鋼鐵有限責任公司
1,廣州臺山市光明本鋼平板聯營加工廠
1,廣州云浮偉邦鋼結構技術開發有限公司
1,廣州珠海市金鼎帝豪陶瓷制作廠有限公司
1,廣州江門市家居大廚廚具有限公司
1,廣州揭陽市寶路五金塑膠制品有限公司
1,廣州深圳寶安恒基焊料廠
1,廣州新路思廚具工程有限公司
1,廣州珠海盈鼎建筑工程有限公司
1,廣州中山維昌五金電器廠有限公司
1,廣州佛山市凸奇不銹鋼管有限公司
1,廣州順和實業有限公司
1,廣州永鋼鋼鐵銷售有限公司
1,廣州信宜星光家用電器有限公司
1,廣州揭陽市金山金屬制品有限公司
1,廣州鶴山市禪通熱鍍鋅有限公司
1,廣州鶴山怡東廚具廠有限公司
1,廣州揭陽市興財金屬實業有限公司
1,廣州廣寧縣聯和鎮聯福鑄造廠
1,廣州揭東縣嘉懷不銹鋼制品有限公司
本文來源:www.canguanejia.com 礦山除塵器,布袋收塵器,燃煤鍋爐除塵器,除塵器配件廠家,布袋式除塵器 官網,轉載請注明出
新聞推薦


text:
有多年歷史嘅港麗酒店Conrad Hong Kong 一向都香港皇牌嘅豪華酒店,酒店位於太古廣場上面,交通方便,幾分鍾就行到去金鍾地鐵站!
Conrad價位算高,平時喺住一晚都要成二千蚊,今次佢哋喺Klook推出嘅Staycation優惠就夠哂抵
只需$3200就可以住到海景房,仲包埋4餐畀你,真係可以由朝食到晚,超值!
酒店樓高61層,房夠大,而且仲可以望到無敵大海景,景觀好似幅畫咁靚!
酒店會贈送水果,朱古力同熱茶送畀入住嘅客人,果然係五星級酒店嘅待遇!
房間浴室乾濕分離,而且浴缸夠大,仲有電視,可以一邊浸浴一邊睇電視,勁Chill
呢個套票包咗行政貴賓廊下午茶同黃昏雞尾酒,位於59/f嘅行政廊可以望到勁靚嘅維港海景
不過因為位置有限,如果59/F滿座,酒店職員亦會安排你去另一個環境優美嘅地方享用下午茶
三層架下午茶嘅甜品同小食味道好好,而且環境舒適,可以同朋友/另一半傾住計慢慢食
而雞尾酒時段嘅小食以自助形式供應,現場亦有調酒師為客人調酒,可以任食任飲,選擇好多!
晚餐方面,客人可以選擇喺意大利餐廳Nicholini’s 意寧谷/法國餐廳Brasserie on The Eighth 懷歐敘享用雙人晚餐
每個套餐都有4道菜供應,平時呢個set都要成$2000,今次套票包埋,真係值回票價!
兩間餐廳嘅食物質素,環境都好好
職員好重視食客感受,服務態度滿分!
除咗高質晚餐之外,套票亦都包咗自助早餐
可以任飲 TEA WG 嘅茶,而且職員亦會推介你必點美食,望住海景食早餐,真係人生一大樂事!
入住嘅客人亦可以免費使用酒店泳池同健身室,一個價錢包咗咁多嘢,機會難得
如果你都想用優惠價錢過返個奢華假期,咁就快啲Book定港麗酒店嘅住宿優惠啦
香港港麗酒店
訂購網址: 住宿套票
地址:香港金鐘道88號太古廣場
*以上資訊只供參考,如有任何變化或更改均以現場情況或商戶決定為準*


text:
上年7月暑假,我上去佢地Studio傾 當初係比佢地Facebook既廣告吸引 日系得黎好似又唔太多P圖 所以上去傾個時,一併確認埋Big Day都搵佢影 (講到呢到都覺得自己係衝動左..…
Big Day 過去了一個月,終於抽到時間打評語 邊一間都可以唔打/遲D打 但Vision 一定要打,唔係因為佢好,係因為佢太衰!
上年7月暑假,我上去佢地Studio傾 當初係比佢地Facebook既廣告吸引 日系得黎好似又唔太多P圖 所以上去傾個時,一併確認埋Big Day都搵佢影 (講到呢到都覺得自己係衝動左...) 上去傾都叫有講有笑,但比完錢之後好似180度轉變態度咁.我係今年3月19號影PW既,影完之後,果斷決定轉攝影師! 本身見到佢價錢都偏貴既,但真係好鍾意佢影既style 由落訂到就影個陣都係我地主動聯絡佢,無論schedule 又好,問化妝師意見又好 可能佢忙啦,本身想臨影前再約上去傾,但最後佢不斷遊說我地視像算,就係咁靠個半個鐘既視像會議.
就到我地影個日, 當日約左我8:30上去化妝,但個攝影師真係出發時間即11點先蒲頭,上黎拎返自己啲野就同我地講搞掂就落去等,本身個化妝師都麻麻地,係咁話我啲眼睫毛同頭髮無力好難整,所以都整左好耐. 事前傾好話租車出去再比返車錢同油錢,出發先知原來佢自己揸車仲收左我地成千蚊.
好啦到影相,可以話途中無交流咁制,我呢啲無乜點影過相,初初都唔係好慣,佢地又講到好似我唔肯笑咁, 同我講手臂可以幫你P但笑容無得P架. 準備左啲道具又係求其影兩張就話影左好多啦唔想影咁,我地一共影左三個地點,獅子會,球場,山頂,獅子會都算影得最多,但我地比左三千出黎set deco但竟然無叫過我地坐低影返幅相,係我地主動要求先影.之後到食飯都係完全佢地有佢地行,好似唔係好想交流咁連拖裙都從來無幫過我,件婚紗走位又無講. 所謂既攝影助手都係一味拎住部機影,無照顧過我.球場都影得ok. 但去到山頂直頭覺得佢地好似唔熟景點咁但呢啲明明係熱門野應該係成日影,求其搵棵樹就叫我地行埋去影,影出黎完全認唔到係山頂,都算. 最火滾就係我影完哂相,當時著住哂晚裝,啲野又未整理好, 佢直接丟低我地係婚紗鋪樓下,叫我地自己上去還衫,當時真係覺得自己好似比人趕出屋企咁,臨走上車我有問過, 可唔可以比我換左衫先,當時佢地話唔使啦,返去換乾淨d.
睇返出黎啲相都係一般唔算太靚.夜景啲相係完全唔要得. 好辛苦先揀到50張出黎做精修. 佢Prewedding既Package包埋相簿,簽名布,油畫,我原以為係執完相先再揀相放落去,點知佢執完直接排埋相簿,可以將兩張差唔多既相放埋一頁真係好專業.排版最後我地自己排完比佢照跟,仲要執相執到我隻手成個機械人咁,成品到左又無通知,求其丟係Reception 地下叫我地自己拎.返去相簿有問題拎起重整,佢叫我地自己上印刷公司拎返,我都覺得自己好好忍耐力,因為都比左訂,所以諗住好來好去,忍埋Big Day,但求正正常常就算.
又係同之前一樣,好辛苦先約到佢本人,佢話全部都係得視像,唔會見真人,但佢同事可以真人同我傾? 到傾個陣佢態度都好差,我知道Big Day 當日係需要比早費同的士錢既,最後佢話要包來回,因為部即影即有好重,覺得唔合理同佢嘈左幾句,佢就一句得埋黎 「如果您地覺得唔合理,就唔需要比回程喔😉 $100唔係啲咩錢」 聽到呢句我真係火都黎,最後佢就話驚負評退錢比我算.


text:
可能因為高雄討論太過熱烈,呢兩日網上個個都講關於台式美食.
酒鍋有先見之明,喺呢個消息未正式公布之前,老早已經推出了一系列嘅台式超值套餐.
前星期和朋友恩師勁哥食過午飯,係佢主場銅鑼灣,我提議食呢間,整番個台灣風味.
酒鍋食晚餐就食過兩次,但反而午餐真係未試過.
銅鑼灣嘅午市原來人不多,而可能正因為呢個原因午餐就出奇地平.
平時你食普通嗰啲茶餐廳可能都要五六十,呢度全部用料上乘又有鍋物又有黑松露油鴨又有什麼酸菜魚,都只係最貴$70有找,所以好受銅鑼灣嘅打工仔歡迎.
如果我喺銅鑼灣返工,我諗我日日都可以嚟食飯.
勁哥選的胡椒豬肚花膠黃金鮮雞湯,宣傳單張寫抗疫首選,的確,感覺又健康又滋潤補身.
我想講呢碗野真係非常驚喜,碗野大到差唔多有成隻雞咁多,而且胡椒豬肚好入味,好煙韌,加上大大件花膠,仲有鮮甜雞湯.
勁哥不嬲好有要求,都大贊呢碗野好好食.
你可以配飯,米線和紅薯粉,選了薯粉只因最吸味,又彈牙.
點解我會睇中呢間餐廳,全因朋友E先生post了呢個鴨脾太陽蛋配黑松露蛋炒飯,淨係睇樣已經吸引到冇輪.
即叫即整過鴨髀炸到好香,鴨皮好脆,令我想起今朝寫來自高雄嘅鴨肉珍,唔知點解鴨肉嗰種甘甜好特別.
煎好超靚嘅太陽蛋加上黑松露,點上蛋白,係最好的配搭,我在想如果有支香檳送就會好正.
個炒飯亦都炒得唔錯,每粒都有好多餸,一口飯包含鴨肉加上炒飯絕對是非常滿足.
飲品嘅選擇相反就冇咁多,選擇嘅芝士奶蓋靜岡綠茶,不錯.
勁哥嘅珍珠奶茶,亦都係水準之上,不過之後先至發現原來唔飲飲品,仲可以有滋補燉湯選擇.


text:
TVB即將播出97年臺慶劇《美食天王》,此片陣容有「肥姐」沈殿霞,古天樂,宣萱,羅家英等強勢助陣,仲有「最佳螢幕情侶」歐陽震華同關詠荷!當年可以講系奠定關詠荷喺TVB首席花旦之年.
當年都播出咗《苗翠花》,《醉打金枝》,關詠荷更憑《苗翠花》當選第一屆頒獎禮最佳女主角,成為TVB第一位視后!
可惜現年55歲佢自2013年播出嘅《情逆三世緣》之后,淡出幕前專心相夫教女,擁躉未能見返關詠荷新作.
關詠荷生于1964年,祖籍為廣東南海,父母都喺香港經營商鋪.佢原本冇諗過進入娛樂圈,系寫字樓一位普普通通嘅文員.
喺1987年,佢投考TVB電視藝員訓練班,雖冇畀錄取就獲邀做特約演員.同年播出嘅《生命之旅》系佢第一套出道作品,雖系小角色,但系對白頗多令人印象深刻.
后尾有監制介紹佢到亞視攝影單位劇《皇室檔案》,幾個月之后就成為亞洲電視嘅簽約藝員.
關詠荷嘅演藝生涯由亞視開始,初期唔少人話佢樣貌與女星柏安妮非常相似!佢曾試過喺街畀柏安妮嘅粉絲誤認攞簽名.
初期多出演不良僆妹嘅角色,直88年《禿鷹特警隊之血債血償》嘅角色先開始變化.憑住出眾演技畀觀眾歡迎,開始頻頻亮相各大電視劇.
1991年,佢喺《暴雨燃燒》中飾演患有精神分裂癥嘅戀兄狂,精湛嘅演技備受觀眾矚目.就同萬綺雯,伍詠薇等一齊畀力捧為「亞視十二星道」,稱為亞視當家花旦.
喺亞視工五年嘅關詠荷事業一帆風順,創造過好多經典角色,如《妙探出租》入面嘅惠香,《劍神》入面嘅齊雪,《香港奇案之八大毒梟》入面嘅廖妙冰.
與亞視約滿后開始進軍電影圈,但大螢幕之路發展唔順利,因為當正系香港電影嘅黃金時期,巨星當道,關詠荷唯有充當陪襯嘅角色.
1993年佢就過檔TVB,系90年代初第一位加TVB嘅前亞視藝員,喺TVB嘅發展令佢喺演藝事業更上一樓.
進入TVB同年憑演處境劇《開心華之里》飾演鄰家女仔朱慧敏受歡迎,獲TVB力捧.
而TVB盛典《萬千星輝頒獎典禮》始于1997年,關詠荷奪得萬千星輝頒獎典禮嘅首屆視后,被譽為「90年代末TVB一姐」!
喺2003年,佢同張家輝結束十余年愛情長跑,并于澳洲注冊結婚,當正處于事業巔峰嘅關詠荷從此退出娛樂圈,一心一意照顧家庭.
佢同張家輝喺1992年拍《李小龍傳》而相戀,當時嘅關詠荷已經頗有名氣,但張家輝都系一個無名嘅茄喱啡,因拍戲太苦而偷偷喺角落頭喊,關詠荷上去安慰,兩個人嘅故事就此開始.
張家輝鐘意上噉人美心善嘅關詠荷,但佢當時唔敢奢望追到關詠荷,唯有佢需要咩佢就去做,默默記住佢講過嘅每句說話.
而關詠荷都睇中咗當時默默無聞嘅張家輝,覺得佢好認真,有潛質.但又開始拍拖嘅兩人遭到全香港人嘅反對,有人話張家輝只系靠關詠荷上位,龍套男襯唔上親女兒,甚至有人話關詠荷畀豬膏蒙咗心.
但系關詠荷唔理啲流言蜚語,堅決跟張家輝一齊,但張家輝就系受唔住,而單方面選擇同佢分手,出走南非長達7個月.
都系喺呢段時間張家輝嘅家姐患癌,關詠荷一直有去探望照顧佢家姐,而張家輝都已經唔再縮沙,決定面對一切.
為咗伴侶,關詠荷喺自己嘅豪宅度搬出嚟,同張家輝同住唔夠30平米嘅廉租房,不顧父母反對,認定咗張家輝一定會出人頭地.
就噉,關詠荷嫁咗畀當時一無所有嘅張家輝,決定退出娛樂圈,專心做佢背后嘅女人.
有咗關詠荷嘅無條件支持!張家輝focus事業,認真磨練演技,喺2009年憑借《證人》洪濟荊一角,一舉斬獲香港電影評論學會大獎,臺灣金馬獎,亞太影展,同香港電影金像獎等7項影帝殊榮.
2013年,張家輝又憑《激戰》再度獲得33屆香港電影金像獎影帝,講攞獎感言時稱太太系我喺娛樂圈最大嘅收獲.臺下嘅關詠荷喊到淚人,都印證出自己當年嘅選擇系啱嘅.
因為太太全心全意為家庭,張家輝喺娛樂圈多年都好少傳出緋聞,佢話自己工作生活分得好開!都會盡量與女演員保持距離,落班就返屋企傍妻兒.佢冇辜負關詠荷嘅期待,成為街知巷聞嘅影帝.
一個人過得好唔好系可以喺面上睇出嚟嘅,而家年過半百嘅關詠荷依舊有住當年嘅風采,可見,嫁對人嘅關詠荷幾幸福.


text:
(PN 媽推介)探索海洋世界遊戲室
今次黎嘅時間係平日,外面放咗幾排凳比等候入去玩嘅家長同小朋友坐,睇黎假日時都會比較多人.
玩前須知
當然都係分返一節節咁入玩,每日分咗10 個時段,平均每節45分鐘,入場人數係 40 個 (大人+小朋友),去玩前建議可以睇咗時段先.
其實外面睇已經覺得好靚,成個場都好大,天花嘅燈都有心思,入到去就好似去咗個海洋世界入面一樣,唔單只小朋友好LIKE,真要大讚.
入到黎第一時間就係除鞋,鞋就放返喺一格格的鞋櫃入面,大人小朋友都一樣,呢個係可以培養小朋友將物件放於適當的位置.
講到除鞋,於上次大角咀的兒童遊戲室的短片中發現有家長無著襪,好唔衛生嘅問題,呢次特別睇真啲,入遊戲室前的「兒童遊戲室使用條件」上寫到明,要除鞋同著襪,大家都要好好遵守.
探索海底之旅 Part 1
鯊魚,八爪魚,熱帶魚,水母,真係好多海洋生物.小朋友可以從認識海洋世界: 原來魚都有好多種!呢啲或者玩住學的好例子.
而黃紅色嘅潛水艇係標誌之一,又大又靚,小朋友仲走入去玩又得,扮揸潛水艇都得!
呢條喺牆上的鯊魚都花咗唔少心思,身上利用咗唔同質感的物料,吸引小朋友去觸摸以外,更加係讓小朋友去感受唔同物料所帶來的不同觸感.
睇咗下圖你就知,真係有小朋友會好似探索一樣去會去觸摸呢條可愛嘅大鯊魚.咦!兩個捉咗魚嘅小朋友將條魚拎去邊呢?
探索海底洞穴 Part 2
到咗最左邊應該係一個海底洞穴,爬上爬落係指定動作.洞穴面有條通往出口嘅滑梯 (下圖左邊位置).
透視一下入面有咩玩先!
原來是一系列的障礙物,小朋友要經過障礙物先可以行到滑梯的一邊先可以玩到滑梯,然後出返黎.
留意,必須設施的所在位置
兒童遊戲室入面有個小朋友的洗手間,小朋友玩玩下突然話急時都唔洗撲黎撲咁搵,貼心又方便.但留意,小朋友去洗手間前記得要著返對鞋先好去.而呢個小朋友洗手間只係比小朋友入架咋,家長就要喺門口稍候片刻啦.
至於仲係用緊片要換片嘅小朋友點好?於大人洗手間內的更衣室一邊位置中,第2號更衣室內有換片板可用,今次開大開細都唔怕!


text:
今次介紹呢個郊遊路線比較輕鬆,新手都無問題~ 烏洲係香港其中一個島嶼,地區行政上屬於大埔區,位於馬鞍山井頭村對出企嶺下海,馬鞍山瓦窰頭村西方. 烏洲外貌如一團飯,故與隔鄰的三杯酒小島統稱為「三杯酒兩杯茶一舊飯」.烏洲潮退後會出現連島沙洲,當潮退嘅時候仲可以見到海星~ 大家嚟嘅時候可以經呢條村路進入紅樹林小徑. 潮退時連島沙洲就會露出水面,大家到時仲有機會見到海星.(出發前需查清楚當日的潮汐漲退時間,以免被困.) 馬鞍山井頭村及烏洲 交通:...
行山好去處
(香港)百年歷史鐵路秘景~勁似宮崎駿電影場景!附交通及路線!
煙墩山隧道(舊筆架山隧道Beacon Hill Tunnel)早於1910年正式啟用,同時亦係當時全港最長隧道!總長2.2公里,闊5.2米,屬於單軌雙程行車.直至到1981年後新隧道啟用之後呢度用途已被改變,成為輸送煤氣,天然氣管道. 各位行山友過嚟時,不妨影相留念喇~仲可以細心欣賞兩旁剩餘嘅花崗岩,1906及1910代表施工同完工年份~ 隧道口現時被鋪上綠色人造草皮,遠睇都幾靚~有啲似宮崎駿電影場景,非常夢幻~ 其實煤氣公司一方面係防止小動物爬入去,另一方面就喺度美觀及活化作用~ 交通...


text:
「揸車」
香港揸車遇到最大嘅問題一定係泊車嘅問題.莫講話要平時想係街到搵個位泊車,有時就連去一啲熱門嘅商場都要大排長龍,等到傻咗都未可以泊低部車.講真有時塞車都係因為大家都係等泊車,尤其係啲人多嘅區分.香港泊車位其實係嚴重短缺,你估啲人真係想違例泊車咩?就算有停車場,有啲收費真係嚇死你.有時唔係加價就可以減少路面嘅車輛,而係有無足夠嘅泊車空間.
「泊車」
如果你有揸開車嘅話,你最貴試過一個鐘頭停車場收費係幾多呢?有時真係覺得啲停車場係㩒住你嚟搶!當然有啲係明知嗰區嘅泊車位唔夠,所以坐地起價!你可以話揸車係你自己揀,你可以選擇唔揸車,但係另一方面嘅係點解你又唔掉返轉頭諗下呢?究竟邊嗰令到啲車要違例泊車,如果當初規劃好啲,又或者審批嘅過程要加入停車位嘅話,我諗無人係會想冒險去食牛肉乾!
「問題」
如果你有留意嘅話,好多地方都有違例泊車嘅情況,而點解其他國家又好似好少遇到車位不足嘅問題呢?好似日本咁,地方一樣細,但係佢哋會善用空間,當然佢哋都有塞車嘅問題,只係政府係唔係應該興建更多嘅停車場而唔係不斷拆卸呢?有時有啲問題唔係話加價就可以解決,有適當嘅發展藍圖係好緊要.香港真係買車容易泊車難,以解決交通問題其實係有好多嘢可以做.
Also published on Medium.


text:
(網上圖片)
有啲保險公司,強調佢地係做Premium Financing為主,而唔係賣普通嘅CI或者saving plan,話係想將Premium Financing呢種複雜嘅財技平民化,佢地係背後嘅大力推手咁話.有人認為保險係多餘,無錢嘅唔想洗錢嚟買啲宜家用唔著嘅服務,有錢嘅覺得唔需要買因為自己根本大把應急錢處理所有突發需要,結論係:保險無用.但係,識玩嘅就會用小小錢,買份保險產品做抵押,套錢嚟做啲高桿杠高回報嘅財務規劃,賺息差,轉錢套錢變現樣樣都夠flexible.有膽,有全盤計劃策略,有腦,就可以做到.你唔可以成日話人地死好命,就解釋晒所有野.
有朋友做直銷,發展得唔錯,佢講過,財務自由當然係人都想達到啦,但係唔係個個都肯先犧牲後攞野.如果你唔係堅想做,又或者無智慧唔識揀公司,制度,產品,培訓嘅話,你根本無可能成功.佢話佢過左三年非人嘅生活,先發展到宜家嘅下線規模,啲錢唔係整個app就會變到出嚟.
你諗吓,真正嘅財務自由,一方面駛錢慳啲少個零,另一方面賺錢又多個零,一來一回,存左咁多年嘅錢,就算宜家即刻停止工作,收入少左嘅情況下,都仲可以過好多好多日嘅生活.你可以話,有啲人唔駛點犧牲,都可以得到好多野,例如你將一個上市公司主席個女私有化左,一畢業就結婚,之後外父就送左間屋比你,同埋隨便安排左你入去佢公司做見習經理,咁就突然財務自由左嘞.又例如,你本身只係一個finance manager,因為老闆唔想出面,其他ED唔夠資格,其他人又有criminal record,所以你就被棒做左主席,年薪過千萬,咁就突然財務自由左嘞.又又例如,你早幾年前聽左老死Benny同Albert講,玩玩吓買左幾百個果啲唔知咩咩咩coin,今年屎忽痕打開個戶口睇睇吓睇到呆左,多左好幾個零頭呀,OMG,開心過阿仙奴贏波呀,咁就突然財務自由左嘞.又又又例如,你個做廠起家,八九十年代去左賣quota發左達嘅叔父,晨早入左new zealand籍,叫你過去幫手打理吓佢啲生意,咁樣就財務自由左嘞.又又又又例如,你去澳門玩百家樂,贏左幾千萬返香港,買左十幾個單位收租,每個月淨租金收入都有成二,三十萬嘅,yeah,正呀,咁就突然財務自由左嘞.又又又又又例如,你上網拍野直播吓自己唱歌食野訓覺屙屎跳舞打機,突然紅左日日有成百萬個人睇你啲片,送公仔助養你,咁樣就財務自由左嘞.又又又又又例如,……well,其實,呢啲雖然係exceptional case嚟架,唔可以異常當成常態去睇,一兩單野嘅sample size咁細,點可以偏概全呀……不過,至少啲人都有付出吖,唔係坐係度咩都唔做.
個問題係,李嘉誠退休就專心搞自己個慈善基金,你退休就開始收嚟自慈善基金嘅善款,邊個叻啲呀?做政黨主席定上市公司主席?邊個銜頭過癮啲呀?問吓袁彌明先.成日話人地死好命,葡萄人地做人頭,食到個勢靠好運,well,起碼人地有實業堅係做緊,先比人睇中相中個B去玩吖,唔似你吹足幾年都未起動過做任何野吖.當然,做唔做到,做唔做好,無人知;但係,開唔開始做,你隨時可以決定.先選擇,之後揀時機,最後睇結果:OK就繼續, 唔OK就撤退,就係咁簡單.你與其羨慕人地有做,點解唔檢討自己無做/唔肯做?
你可以繼續堅持自己果套,不過,堅持嘅同時你都可以採納吓人地嘅意見.當你睇到cambridge analytica同facebook單野,你都仲會認為只有大陸嘅微信先會misuse你啲數據?當你見到一個民選嘅生意佬做左總統之後所做嘅野,你開始分唔到,其實佢同菲律賓或者北韓果種嚇你一驚嘅處事方法,其實無咩分別.不過,起碼佢肯選,仲選左唔止一次,所以先做到總統.宜家嘅野,係佢應得嘅狀態.你唔滿意嘅,咪打擊佢,取代佢囉,或者,can't beat 'em join them,成為佢政權嘅其中一員囉.
做過先講,同未做過講,係唔同.做得普通,同做得成功嘅人所作出嘅評論,邊個有參考價值多啲,可以自行判斷.


text:
最近有從事理財嘅朋友搵我幫手,我以為係咩按揭難題,原來係保險公司有D產品要客人有資產證明先買到,當中保險公司會對客人報稱擁有嘅物業進行土地查冊,確認業主身份.問題就嚟喇,佢地竟然搵唔到土地查冊.
一般住宅物業都好客易喺「綜合註冊資訊系統」用地址搵到
但係村屋有時用地址會搵唔到,其實可以用「地理資訊地圖」幫手
圖一 「地理資訊地圖」首頁
去到呢個頁面,你可以喺藍色框呢個位置search你想搵嘅地址,或者慢慢放大去你想搵嘅地方.Search 到之後就變成咁
圖二 示範search 屯門新村
你會發現地圖上面click d 標示冇咩野睇,呢個時候要按keyboard 左上方Esc,離開搜尋模式,再double click你想搵間屋,就會變成咁.
圖三 建築物資訊
呢個畫面你會見到lot number,再click一下 lot number
圖四
你會搵到一個連結係前向「綜合註冊資訊系統」,即係我地平時做土地查冊嘅網頁,恭喜你!到終點喇!去到自己好簡單搵返相關樓層就買到土地查冊喇.
按揭回贈高達2.5%
立即向按揭大師查詢
Whatsapp 68906888
利率更新日期: 2022-10-05
即時了解「額外現金回贈」,賺盡現金回贈唔好蝕比銀行同地產代理!
回贈詳情
立即登記賺盡現金回贈,最高可達 2.5%
即時網上申請


text:
為咗慶祝小寶生日,貴少少都要試一試St Regis,整體感覺瑞吉非常cozy,但唔適合帶同BB去.例如BB用品佢係有齊嘅,但係好遲先至送上房做setting,亦唔會有保護膠等等好似四季咁額外貼心嘅服務.仲要房間好多蝦碌.另外餐廳好靜,如果BB一喊聲音好響,搞到我哋勁唔好意思,所以成日都係一個人食飯,另一個人就孭住BB周圍行.
以下係帶大家高呼飲食類.
晚餐 The Drawing Room
傍晚準備落去食三道菜晚餐.有成張太空椅咁嘅high chair,發現咗QQ 用出邊嘅杯係會飲多啲水⋯⋯
包包,又可以比QQ食免費晚包.
前菜係63度溫泉蛋,側邊嘅cream入邊疑似有忌廉芝士,再加有精煮過嘅入味蘑菇同埋三片好似蝦片咁嘅脆脆.係近期食過最有心機嘅前菜.非常出色.另一個前菜,未來牛肉就冇咁特別⋯⋯
日式豬腩肉好出色有驚喜,雖然重味左啲,但係入口會化.
侍應特登提我地,鱸魚淡口啲冇乜味但係配合個汁就啱啱好.本身條魚真係冇乜味, 又唔算滑,小寶話個汁係豉油汁.
甜品非常出色,果凍有好香濃茶味,生果好甜.甚至乎叫廚房幫我攞多啲菠蘿啤QQ 食.蛋白脆餅好出色,雜莓嘅組合亦都好完美,唔算太酸.
完全感受得到,整體三度餸真係花咗好多時間心機.
12m14
- QQ非常聰明,我用手滅麵包碎俾佢食,佢識得揸住個麵包模仿我搣麵包
- 爸爸講咗句乜我哋咁chur,QQ識模仿講chur
- 識得拎口罩講戴,示意我哋可以上房
- 見我話未食完唔戴口罩,就指住條孭帶叫咩咩
早餐,仍然係The Drawing Room
日式早餐同中式早餐
小寶鍾意嘅鞋颯颯三文魚,但佢話唔腥.但我發現人大咗唔鍾意食西京燒,太重味啦.麵豉湯好淡唔夠鹹,好似水咁.真係難服侍,西京燒又話太重味,麵豉湯就唔夠鹹.
鮑魚雞粥超好食,所以淨encore左個粥.
叫咗半份疏乎厘,但食落有啲似馬拉糕⋯⋯
小寶叫咗份鬆餅,鬆餅好食,但估唔到最好食嘅係條蕉,上面有一整塊焦糖icing,超正.
見到旁人太遲落去食早餐,就要坐隔離潤,好似係一星米芝蓮.


text:
對於父母嚟講,相信喺照顧仔女嘅過程中,周不時都會遇到一啲「兩難」局面,想佢乖乖地坐定定,又怕佢過於文靜變成一舊飯,想佢活潑好動,又怕佢變成亂衝亂撞,尤其是面對幼兒階段嘅小朋友,界乎喺擁有自我思想,但又未識得好好表達自己需求同情緒嘅成長期,確係好難搞,好難控制,期望佢24小晚都懂得「適時」表現出「動靜皆宜」?幾乎係無乜可能,而且小朋友有情緒,父母一樣都有情緒,唔想喺帶仔女外出嘅時候,出現河東獅吼嘅場面,莫非就只可以同仔女留喺屋企?
但話說回頭,「好難控制」又係咪仔女騷擾到其他人嘅理由?最近我哋就收到讀者來函,講到一件發生喺茶餐廳入面嘅激氣事,如果你係以下呢位讀者,遇到呢種事又會點做呢?
「話說有日打算同友人食完下午茶去接BB放學,可能因為時間尚早,餐廳食客不多,被分配到一張四人枱,同旁邊三大一小嘅食客並肩而坐,對方比我哋早嚟一早食完閒聊中,同座小朋友大約4至5歲,無幾耐就開始尖叫大嗌,個阿媽見狀馬上喝罵個女收聲,本身我哋都冇理繼續食嘢,點知個小朋友停咗陣就喺係張凳上玩體操,自轉又公轉,自然反應就望一望我友人個手袋會唔會俾小朋友掃落地.
點知呢位媽媽忽然大聲鬧我做咩睥住佢個女,話我咁望住佢個女會嚇親佢,其實我都唔想理佢哋,只係輕描淡寫咁話:『 你個女咁可愛望下都唔得?』,跟住個阿媽就發狂,不停以粗口指鬧我,猶如小學雞鬧交咁人身攻擊,對住個身邊仲坐住個小朋友嘅阿媽,(我)真係佛都有火:『你都幾冇家教喎,喺個女面前係咁講粗口,你個女咁矜貴唔畀人望得,就鎖返入夾萬唔好出街喇!』 跟住個阿媽就不斷重覆佢嘅粗口,真係咩世界?
其實我冇怪過小朋友,大人眼中所謂嘅『曳』 都係想大人關心注意下,三個大人只顧自己吹水,冇一個理下小朋友,任由小朋友影響到其他人,做阿媽嘅講聲唔好意思有幾難?反而叫人唔好望,有個咁樣嘅阿媽,小朋友以後會變成點?呢一刻,真係覺得身教好重要.」


text:
忽然1周 第913期
咪講笑,媽咪姐依家晚晚仆住返屋企追王祖藍自編自演嗰套《老表,你好嘢!》,睇住嚟笑睇住嚟發洩.喂,當我哋成班師奶仔要同來自五湖四海,廿幾個省市嘅內地同胞逼喺條街度爭買年貨嘅時候,內心嗰種無奈又可以向誰說?旨意講就天下無敵嘅梁特首?算罷啦!慳番啖氣睇電視好過,《老表》最高 32點收視咪咁嚟嗰囉.
不過,追劇有時真係好辛苦,好在媽咪姐人面廣,率先攞到下星期嘅必睇片段同大家止吓痕!特別推介萬綺雯(蚊蚊)終於紮起辮仔,着短裙仔,變身成為美少女戰士,宅男誓必淪陷!之前蚊蚊已經笑住話祖藍迫佢着校服扮學生妹,都唔知係咪有私心?
王祖藍生日,眾人為咗俾番啲童年回憶佢,喪扮動漫人物.郭晉安嘅鹹蛋超人打扮加上萬綺雯嘅美少女戰士嘅造型,絕對 surprise!
呢一次,媽咪姐可以好肯定咁話俾蚊蚊聽,祖藍絕對係有私心嘅!想當年萬綺雯喺《我和殭屍有個約會》嘅馬小玲造型俾人話係向「美少女戰士」致敬,成為幾多少男麻甩佬嘅幻想對象.你睇祖藍排除萬難都要「高攀」李亞男,就知佢都係 like長腿族?啦!不過咁,係人都鍾意睇靚嘢,媽咪姐睇見 42歲嘅防腐蚊蚊都覺得人生滿希望,青春返晒嚟.祖藍,你好嘢!
我馬小玲正啲定 Sailor V正啲先?(設計對白)
之前網友睇到呢場動漫大會嘅花絮相,已經忍唔住大讚萬綺雯.又係嘅,着住拖鞋對腳都長成咁,索呀!
第 14集
常自稱係外星人嘅王菀之扮比卡超,胡楓扮少年版悟空,連羅蘭姐都扮可愛版山 T女福星,問你怕未?
黃光亮嘅龍珠 look同朱咪咪嘅小忌廉造型真係不得了!發夢見到都會笑醒.
安仔整盲蚊蚊 第 13集
郭晉安諗住破產令完咗就同湯盈盈結婚,但俾老友阿 Bob硬撬多年女友,仲有埋餡.男人最痛,莫過於此!不過安仔錯手整傷萬綺雯後,竟然又抱得美人歸喎!
蚊蚊安慰俾阿 Bob撬走女友嘅郭晉安,但俾佢唔覺意一手推埋牆,搞到眼角膜脫落,要即刻做手術.
事後安仔非常內疚,連頭都幫蚊蚊洗埋,做萬綺雯老竇嘅胡楓即刻偷影過程同大家分享.
後來,郭晉安同萬綺雯為咗做場戲俾恨做外父嘅胡楓睇,特登喺鏡頭前扮 sweet,點知真係觸電.
坐的士被劫,再被綁架去山頂呢啲情節雖然老土,但郭晉安同萬綺雯咁就完成咗蜻蜓點水式嘅初吻喇!拍攝嗰日,佢哋仲撞到幾車睇夜景嘅「自由行」,做咗景點?!
王菀之哭喪 第 12集
王菀之嘅〈留白〉俾人話似靈堂哭喪歌,查實佢喊起嚟個樣驚嚇好多喎!喺《老表》入面,王俾張繼聰狠飛爆喊,但有暗戀佢嘅表弟祖藍頂上,盛女有 market.
我為(雄性)人民服務咋!(設計對白)
王菀之發現男友張繼聰同許亦妮搭上,特登扮到成隻雀咁搵愛人,諗住力挽狂瀾.
講真呢個造型仲勁過吳君如嘅「金雞」,難怪張頂唔順,走埋!
飽受失戀痛楚嘅王菀之傷心欲絕,返屋企向祖藍訴苦喪喊.嘩,喊到眼線都溶晒,驚嚇過小丑呀!
好在有祖藍呵番日日送餐到門口,仲留埋爛 gag字條,李亞男應該都係咁冧番嚟!


text:
銀行股有兩百幾年歷史以上,不過近年股價長期跑輸大市.除左fintech既挑戰之外,仲要面臨更加嚴格監管,各項業務都睇唔到有乜前景.
首先,零售銀行,其實越嚟越少人鍾意去分行排隊,或者係度等成個鐘都唔通既hotline.Virtual bank真係好方便,全部野係隻App度攪得掂.好多功能都好低收費,甚至乎免費.最緊要快,一年慳左好多時間.換外幣超平.用隻App夾埋Apple pay或其他電子支付用,安全又方便.如果做生意既朋友仲會見到隻App好方便咁幫你做埋accounting將收入同支出分類做reporting.
至於投資brokers(如IB,Charles Schwab等)亦都同virtual bank夾得好好.唔使再係傳統銀行等load極都load唔到既page.更加唔使存倉費,好低甚至係免俑金.投資產品多元化,債券,ETF,股票乜都有.可以自己整API自動去做trade.
又例如有錢人攞幾球美金去開private bank,個借錢rate分分鐘差過IB.買bonds全部要US200k以上.報價下下都打電話,開個spread大到亞媽都唔認得.
如果要做生意,可以用Square POS或者Stripe做payment gateway.收錢簡單方便.半日就攪掂.唔使去銀行半年都開唔到個公司戶口.又唔使煩去申請做credit card payment.
再睇Investment Bank既炒房,有幾多間堅有料可以長期跑贏大市?好多時都係暗中做灰色野搵錢.不過華爾街開始有啲失勢.當大部分野做得太出面,結果一定好悲慘.美國人唔做開奴隸,真係會有人揸槍出黎同你死過.新一代國會議員都似模似樣,要壓制華爾街,有乜差錯罰錢走唔甩,分分鐘刑事起訴.當然,都仲有好多政府中人為錢賣命,不過世界潮流係冇人可以阻止.
跟住又睇下公司借貸,經濟唔好,借貸風險高,息差咁細,唔知點圍皮.房貸,學生貸,車貸,私人貸款都差唔多.要預壞脹會勁升.
成個大環境已經成型,銀行股冇晒競爭力,跟住會係由科網類嘅fintech公司取而代之.只有識轉身既銀行可以生存到,其他中,小型銀行會執笠或被收購.以後有機會會講多啲fintech股.


text:
-
Posillipo嘅發音發音人 guyitaly (男,來自意大利) 男,來自意大利發音人 guyitaly
User information
Follow
3票 好 毋好
添加到喜愛嘅發音裡肚
下載報告
-
Posillipo嘅發音發音人 ligian555 (男,來自意大利) 男,來自意大利發音人 ligian555
User information
Follow
1票 好 毋好
添加到喜愛嘅發音裡肚
下載報告
-
Posillipo嘅發音發音人 crsoft (男,來自意大利) 男,來自意大利發音人 crsoft
User information
Follow
1票 好 毋好
添加到喜愛嘅發音裡肚
下載報告
-
Posillipo嘅發音發音人 Vally84 (女,來自意大利) 女,來自意大利發音人 Vally84
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 Ariadnea (女,來自意大利) 女,來自意大利發音人 Ariadnea
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 g_bruno (男,來自意大利) 男,來自意大利發音人 g_bruno
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 fcfcf (男,來自意大利) 男,來自意大利發音人 fcfcf
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 wormhole80 (男,來自意大利) 男,來自意大利發音人 wormhole80
0票 好 毋好
添加到喜愛嘅發音裡肚
下載報告
-
Posillipo嘅發音發音人 giangy1993 (女,來自意大利) 女,來自意大利發音人 giangy1993
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 Italoardito (男,來自意大利) 男,來自意大利發音人 Italoardito
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 Lorenzomag (男,來自意大利) 男,來自意大利發音人 Lorenzomag
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 bubupfi (男,來自意大利) 男,來自意大利發音人 bubupfi
User information
Follow
0票 好 毋好
添加到喜愛嘅發音裡肚
下載報告
-
Posillipo嘅發音發音人 Betti (女,來自意大利) 女,來自意大利發音人 Betti
-1票 好 毋好
添加到喜愛嘅發音裡肚
下載報告


text:
會員L先生 / 陪老公減50磅:老婆的心聲 「減肥都要食得好!」
衷心多謝 Nutri Life 註冊營養師Gloria 幫L輕鬆健康地減咗50幾磅
L一向都係肥仔無誤,大概一年前體重達到高峰210幾磅.好多人減肥係因為外表,佢完全唔係.純粹為咗自己健康着想,想有個健康嘅身體陪小朋友,睇住佢哋成長,因為佢當時係肥到行樓梯膝頭個會痛.
L當時見證住一個同自己差唔多噸位嘅同事喺Gloria幫助下減肥非常成功,見到個位事平時午餐可以同大家一齊去餐廳食正常嘢,唔使自己坐埋角落頭食雞胸(坊間對減肥中嘅人嘅形象就係淨可以食雞胸或者芋絲),所以就決定一試.
因為我要負責佢嘅減肥餐所以同佢一齊見營養師.第一次見完Gloria已經顛覆咗我哋對於食營養餐同埋減肥嘅印象,因為其實係冇嘢唔食得,只不過食得多就要還,所以都好flexible,一啲都唔難跟.
L通常早餐同埋午餐都喺餐廳食,只要識揀啱嘅嘢就真係可以輕鬆減磅,唔使淨係order減肥恩物米粉.
Weekend 我哋照樣可以一齊去食好西,呢樣野真係好緊要,冇理由一個減肥要成家陪佢㗎嘛.
作為要為肥佬預備晚餐嘅人我覺得其實真係好輕鬆,因為佢同我哋食嘅嘢係冇分別,買餸都係嗰啲 — 菜肉海鮮,係個份量要控制.當中我哋仲偷咗佢啲減肥餐單一齊食,例如蠔仔粥,薑燒豬肉,因為健康又好味.
開始減肥之後L明顯食得健康好多,每日有生果,定時食菜,學識咩係「好嘅脂肪」,個人都精神咗,做嘢集中啲,睡眠質素都有提高.我哋屋企人見到佢減肥可以食咁多正嘢,大家都講笑話想一齊減,可以名正言順食好西.
仲有順帶一提,Gloria 絕對係非常跟得上餐廳潮流嘅營養師,任何餐廳包括新開或者熱門嘅佢都可以一望食物相就知道邊間出品,完全逃唔過佢foodie眼,foodie營養師當之無愧!所以去餐廳前都可以問定佢有咩菜式比較抵食 (calories wise) .
L真正減肥嘅時間係7個月, 之後3個月maintain.係呢段時間當中,減肥嘅L同埋我哋屋企人都覺得比想像中輕鬆,睇住佢一路健康瘦好有滿足感.以前以為要勁做運動同埋食唔飽先可以減到肥,原來唔使.多謝Gloria令L可以飽住健康瘦!非常驚喜嘅係佢減肥中都仲可以繼續陪我食嘢 (重要嘅嘢要講好多次)!